11 Ilmuveriegge Thaidhu Raes yaminai Shaheemah, Ginaee Sarukaarugai Thibbevi Beyfulhun\nދަރުބާރު ގޭގައި މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން---ފޮޓޯ:ސަން\n8 ޖުލައި 2018 13 ކޮމެންޓް\nޔާމީނާއި ޝަހީމަށް 11 އިލުމުވެރިއެއްގެ ތާއީދު، ގިނައީ ސަރުކާރުގައި ތިއްބެވި ބޭފުޅުން\nކުރިއަށް އޮތް ރިޔާސީ އިންތިހާބުގައި ރައީސް އަބްދުﷲ ޔާމީނަށާއި އެމަނިކުފާނުގެ ރަނިންމޭޓު ޑރ.މުހައްމަދު ޝަހީމް އަލީ ސައީދަށް ތާއީދު ކުރައްވަން ރާއްޖޭގައި 11 އިލްމުވެރިއަކު ނިންމަވައިފިއެވެ.\nދަރުބާރު ގޭގައި މިއަދު މެންދުރު ބޭއްވި ނޫސްވެރިންގެ ބައްދަލުވުމެއްގައި ރައީސް ޔާމީނަށާއި ޑރ.ޝަހީމަށް ތާއީދު ކުރެއްވި 11 ބޭފުޅުންގެ ތެރެއިން ގިނަ ބޭފުޅުންނަކީ ސަރުކާރުގެ އެކި ވަޒީފާ ތަކުގައި ތިއްބެވި ބޭފުޅުންނެވެ. އޭގެތެރޭގައި ސަރުކާރުގެ ސިޔާސީ މަގާމުތަކުގައި ތިއްބެވި ބޭފުޅުން ވެސް ހިމެނިވަޑައިގަންނަވައެވެ.\nނޫސްވެރިންގެ ބައްދަލުވުމުގައި ބައިވެރިވެވަޑައިގެންނެވި ބޭފުޅުން:\n1. ޝެއިހް އަހުމަދު ޝަފީހު\n2. ޝެއިހް އިއްޒުއްދީން އަދުނާން\n3. ޝެއިހް މުހައްމަދު ލަތީފު\n4. ޝެއިހް މުހައްމަދު ނަޝީދު އާދަމް\n5. ޝެއިހް މުހައްމަދު ދީދީ\n6. އައްސަދުﷲ ޝާފީ\n7. ޑރ.މުހައްމަދު ގުބާދު އަބޫބަކުރު\n8. ޝެެއިހް ނަސްރުﷲ އަލީ\n9. އަހުމަދު ޒަނީން އާދަމް\n10. ޝެއިހް ހައިޝަމް މުހައްމަދު ފުޅު\n11. ޝެއިހް އަލީ ރިޒާ\nޝެއިހް އިއްޒުދީން އަދުނާނަކީ އިސްލާމިކް މިނިސްޓްރީގެ އިސް މަގާމެއް އަދާ ކުރައްވާ ބޭފުޅެކެވެ. ޝެއިހް މުހައްމަދު ލަތީފަކީ މިނިސްޓަރުގެ ނައިބުން ފެންވަރުގެ ސިޔާސީ މަގާމެއްގައި ހުންނެވި ބޭފުޅެކެވެ. ޝެއިހް މުހައްމަދު ދީދީއަކީ ކުރިން އިސްލާމިކް މިނިސްޓްރީގެ ސްޓޭޓު މިނިސްޓަރެކެވެ. މުހައްމަދު ދީދީ އެ މަގާމުން އިސްތިއުފާ ދެއްވީ އަދާލަތުން ސަރުކާރަށް ކުރި ތާއީދު އަނބުރާ ގެންދިއުމުން 2015 ވަނަ އަހަރުއެވެ. ޝެއިހް މުހައްމަދު ނަޝީދު އާދަމަކީ އެމްއެންޔޫއާއި އައިޔޫއެމްގައި ލެކްޗަރާއެއްގެ ގޮތުގައި މަސައްކަތް ކުރައްވާ ބޭފުޅެކެވެ.\nއައްސަދުއްﷲ ޝާފީއަކީ އިސްލާމިކް މިނިސްޓްރީގެ ސީނިއަ ޕޮލިސީ އެގްޒެކެޓިވްއެކެވެ. ގުބާދަކީ ވެސް ކުރިން ސަރުކާރުގެ ބައެއް ސިޔާސީ މަގާމު ފުރުއްވި ބޭފުޅެކެވެ. ޝެއިހް ނަސްރުﷲ އަލީ އަކީ ހުޅުމާލޭ ސަރުކާރު ސުކޫލެއްގައި އިސްލާމް ޓީޗަރަކަށް މަސައްކަތް ކުރައްވާ ބޭފުޅެކެވެ.\nއަހުމަދު ޒަނީން އާދަމަކީ ވެރިކަން ކުރާ ޕީޕީއެމްގެ ބައެއް ކޮމިޓީތަކުގައި އުޅުއްވި ބޭފުޅެކެވެ. ޝެއިހް ހައިޝަމަކީ މިނިސްތަރުގެ ނައިބުންގެ ފެންވަރުގެ މަގާމެއްގައި ހުންނެވި ބޭފުޅެކެވެ.\nއެ ނޫސްވެރިންގެ ބައްދަލުވުމުގައި ވާހަކަ ދައްކަވަމުން އައްސަދުﷲ ޝާފީ ވިދާޅުވީ ރައީސް ޔާމީނާއި ޝަހީމަށް ތާއީދު ކުރައްވާ އިތުރު ބޭފުޅުން އަދިވެސް އެބަ ތިއްބެވި ކަމަށެވެ. ނަމަވެސް ބައެއް ބޭފުޅުން ރާއްޖެއިން ބޭރުގައި އުޅުއްވާތީއާއި ބައެއް ބޭފުޅުން ބަލިވެ އުޅުއްވާތީ މިއަދުގެ ނޫސްވެރިންގެ ބައްދަލުވުމުގައި ބައިވެރިވެވަޑައި ނުގެންނެވުނީ ކަމަށް އައްސަދުއްﷲ ވިދާޅުވިއެވެ.\nޑރ. ޝަހީމް ޕީޕީއެމް ރައީސް ޔާމީން\nސައިހް އިއްޒުއްދީން އަރާފަ މިބުނަނީ ޒާތީމަންފާއެއް އޮވެގެންނެއް ނޫނޯ އެއްވެސް މީހަކު ސަހީމްއައް ތާއީދުކުރީ، ފުރަތަމަ އިއްޒުއްދީންކާރީގަ އަހާބަލަ ބޮލުގަ އިސްތަށިގަނޑު ނުރައިގަ ކަޅުކުލަޖެއްސުމަކީ ކޮންކަހަލަ ކަމެއްތޯ. ޖަވާވު ކަޅުނޫންކުލައެއް ހުއްދަ. ފުރަތަމަ އަމިއްލަ ނަފުސައް ތެދުވެރި ނުވާމީހަކު، އެހެންފަރާތަކައް ތެދުވެރިވުމަކީ ވަރައް ނާދިރުކަމެއް. ގިނަ ސައިހުން ބޯކަޅުކޮއްގެން ތިބެ، އެހެންމީހަކު އެކަމާ ސުވާލުކުރީމަ މިބުނަނީ ނުރަކަޅުކުރުން ހުއްދައެއް ނޫނޭ، ކަޅުނޫން އެހެން ކުލައެއްޖެއްސިދާނޭ! ރަގަނޅުސައިހުންވެސް އެބައުޅޭ ރާއްޖޭގަ. ސައިހުން ސިޔާސީވީމާ ހުއްދަނޫންކަންތައްވެސް ހުއްދަކުރާނެ.\nޝައިޚް އަލީ ރިޒާ އުޅުއްވަނީ އެޑިޔުކޭޝަންގެ ބައެއްގައި.\nވަޒީރު އެދުނީމާ ވޯޓުދޭނެކަން ތިގޮތަށް މުޅިގައުމަށް އަންގަންޖެހޭތަ؟ ތިކަހަލަ ކަންތައް ކުރާމީހުންނަށް ކިޔާނަމަކީ މުނާފިގުން.!!!!\nހައްދަވައި ބޮޑު ކުރެއްވި ﷲ މިނުލަފާ ޢިލްމުވެރިންގެ ކިބައިން ޤައުމު ސަލާމަތް ކުރައްވާދޭވެ.މި ބޮޑު ވަގުގެ ކިބައިން މި ޤައުމު ސަލާމަތް ކުރައްވާދޭވެ.\nބޮޑު ތަނުން 2018ގެ އިންތިޚާބުން ވެރިކަން ޔާމީން އަތުން ގެއްލިގެންދާނެ - އިންޝާ ﷲ\nމިފަދަ ޢިލްމުވެރިންނާއި ގުޅޭގޮތުން މީގެ 1400 އަހަރު ކުރިން ރަސޫލާ ވަނީ އިންޒާރު ދެއްވާފައި. މަނުދޭނަން ވޯޓެއް ވަގަކަށް.\nވަޒީފާ ބިރު މިފަދަ ބޭފުޅުންނަށް ކުރިމަތިވާނަމަ ފަނޑިޔާރުންނަށް ވާނީ ކިހިނެއް. އިލްމު ވެރިން ތިބީ އެމީހަކު ބޭނުންވަރަކަށް އިލްމު ހޯދެން ނެތް ޒަމާނު. މިހާރު ކޮންމެ މީހަކަށްވެސް އެމީހަކު ބޭނުން އިލްމެއް ހޯދުމުގެ އިޚްތިޔާރު އެބޮތް.\nއެއީ ސަރުކާރުގެ މުވައްޒިފުން ކޮޅެއް ތަނެއްގައި އިށީދެތިބީ އެތާކު ނެތް މާބުރަދަން ހުރި އިލްމު ވެރިޔަކު !\nނޫހުގަ މިކަހަލަ ޙަބަރު ލިޔާތީ މަށަށް ކަޑައީ!!!\nކަލް ދޯ ބަޖޭ\nއެއްފަޅީގައި އޮތީ ޗައިނާގެ ސަޕޯޓަރުން އަނެއް ފަޅީގައި އޮތީ ޔޫރަޕްގެ ސަޕޯޓަރުން ދެފަޅިވެސް ގޯސް ބޭނުންވަނީ ސަތޭކަ ޕަސެންޓު ދިވެހި ފަޅިޔެއް ތިންވަނަ ގުރޫޕެއް ނެރެން މުހިންމީ\nފުރުދުންގެ މައްސަލައަށްވުރެ ގައުމީ މަސްލަހަތު އިސްކުރާށޭ މިޝޭހުން ކިޔާއިރު ފަރުދުން ނެތްތަނެއްގައި ގައުމެއް ނޯންނާނެކަން މި ބޭކަލުންނަށް ނޭނގެނީތޯ؟؟؟\nމި އިލްމުވެރިން މިބުނަނީ ކީކޭއްތަ؟ ވެރިޔާގެ އެކައުންޓަށް ވަނީމާ، އެތައް ދިވެހީންނެއް ގަތުލް ކުރާއިރު ، އެތައް ކޮރަޕްޝަނެއް ހިންގާ އެތައް ބަޔަކު ނުހައްގުން ހައްޔަރު ކުރާއިރު، އެތައް ޝަރީއަތެއް ތާކުން ތާކު ނުޖެހޭގޮތަށް ހިނގާއިރު އަދި ބުއްދީ ގެ ގޮތުން ގަބޫލު ނުކުރެވޭ ގާނޫނުތައް ހަދާއިރު އިސްލާމްދީނުގައި އެކަން ބެލޭނެ ގޮތެއް ނުވަތަ ބަލެން ނުޖެހޭނެ ކަމަށް ދީނުގައި ބުނަނީއޭތޯ؟\nކިތަންމެ އިލްމެއް ހުއްޓަސް އެއިލްމް ނުބައިގޮތުގައި ބޭނުންހިފީފަ އެކަމުން ވަރަށް ގޯސް ނަތީޖާ ނިކުންނާނެ. ދީން ހަތިޔާރަށް ބޭނުންކުރުން އެއީ ބޮޑުވެގެންވާ ގޯހެއް.


Dhookuraa loan aki3mahu ulheveyvaru kuran dhookuraa loan eh: Fayyaz\nއިކޮނޮމިކް މިނިސްޓަރު ފައްޔާޒް އިސްމާއީލް---ފޮޓޯ: ވަން އޮންލައިން\nދޫކުރާ ލޯނަކީ ތިން މަހު އުޅޭވޭވަރުކުރަން ދޫކުރާ ލޯނެއް: ފައްޔާޒު\n12 އޭޕްރީލް 2020 - 01:55:21\nއިކޮނޮމިން ރިލީފް ފަންޑުގެ ދަށުން ލޯނު ދޫކުރަނީ ނޭވާލައިގެން ކައިގެން ބޮއެގެން ތިން މަހު އުޅެވޭ ވަރުކުރަން ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބުދެއްވަމުން މިނިސްޓަރު ފައްޔާޒު ވިދާޅުވީ އެ ޕެކޭޖު ތައާރަފް ކުރީ އެ ތިން މަހަކީ ނޭވާލުމުގެ އެހީތެރިކަމެއް ފޯރުކޮށްދިނުމަށް ކަމަށެވެ.\nމިނިސްޓަރު ވިދާޅުވީ ރިލީފް ފަންޑު ތައާރަފް ކުރި އެތިން މަސް ދުވަހަކީ އެންމެ އުނދަގޫ ތިން މަސް ކަމަށް ބަލާފައި ކަމަށެވެ.\nކޮވިޑް-19 ގެ ސަބަބުން ދިމާވާ މާލީ ދަތިތަށް ލުއި ކޮށްދިނުމުގެ ގޮތުން ސަރުކާރުން ދޫކުރާ މި ލޯންތައް ދޫކުރަނީ ހަ އިންސައްތައިގެ އިންޓެރެސްޓް ރޭޓަކާއެކު އެވެ. އަދި ހަ މަސް ދުވަހުގެ ގްރޭސް ޕީރިއަޑަކާއެކު ދޫކުރެވޭ މި ލޯންތައް އަނބުރާ ދެއްކުމަށް ތިން އަހަރުގެ މުއްދަތެއް ލިބިގެންދާނެއެވެ.\nއަމިއްލަ މަސައްކަތް ކުރާ ފަރާތްތަކަށް ދޫކުރާ ލޯނު ދޫކުރުމަށް ހަމަޖެހިފައި ވަނީ އެސްޑީއެފްސީ މެދުވެރިކޮށެވެ. އަދި މި ޕެކޭޖުގެ ދަށުން ރިސޯޓްތަކަށް ދޫކުރާ ލޯންތައް ދޫކުރުމަށް ހަމަޖެހިފައި ވަނީ ބީއެމްއެލް މެދުވެރިކޮށެވެ.\nލޯނުތައް ދޫކުރާއިރު ރިސޯޓު ނުވަތަ ވިޔަފާރީގެ ނަން-ޕާފޯމިން ނެތް ތޯ އާއި 2019 ވަނަ އަހަރު ވިޔަފާރިއަށް ފައިދާ ވެފައި ވޭތޯ އާއި ކުރިއަށް އޮތް ތިން އަހަރު ކޭޝް ފްލޯ ފޯކާސްޓް ޕޮޒިޓިވްކޮށް ހުރިތޯ ބަލައި އިސްކަންދެވޭނެ ކަމަށް ފިނޭންސް މިނިސްޓްރީން ބުނެއެވެ.\nމި ޕެކޭޖުގެ ދަށުން ރިސޯޓަކަށް ދޫކުރެވޭނީ ގިނަވެގެން 7.71 މިލިއަން ރުފިޔާ ކަމަށް މިނިސްޓްރީން ބުނެ އެވެ.


Reethi campaign akun inthikhaabu kaamiyaabuvaane, Raees ge fai bannaakah nujeheyne: Mariya | Mihaaru\nރީތި ކެމްޕެއިނަކުން އިންތިޚާބު ކާމިޔާބުވާނެ، ރައީސްގެ ފައި ބަންނާކަށް ނުޖެހޭނެ: މާރިޔާ\nއިދިކޮޅު ކޯލިޝަންގެ ރިޔާސީ ކެންޑިޑޭޓް، އިބޫ އަށް މަރުހަބާ ދެންނެވުމަށް ރ. ދުވާފަރުން ނިކުމެފައި ތިބި މީހުން.- ފޮޓޯ: އެމްޑީޕީ\nރ. އިނގުރައިދޫގެ ބަނދަރު ހުޅުވައިދެއްވުމަށް ފަހު އެ ރަށުގައި ވާހަކަފުޅުދައްކަވަމުން ރައީސް ޔާމީން ވިދާޅުވެފައި ވަނީ އަންނަ މަހު 23ގައި ބާއްވާ ރިޔާސީ އިންތިޚާބުގައި އެމަނިކުފާނުގެ ދެ ފައިންޕުޅު ނުބަނދެ އިދިކޮޅު ފަރާތްތަކުން ރިޔާސީ އިންތިޚާބަށް އައުމަކީ ކުރި މޮޔަ ކަމެއް ކަމަށެވެ.\nއިންތިޚާބުގެ ކުރިން އެމަނިކުފާނު ބަންދުކުރުމަށް ތަފާތު އެކި ކަންކަން ކުރި ކަމަށާއި އިދިކޮޅުން މަސައްކަތް ކުރީ ވޯޓާ ހަމައަށް އެމަނިކުފާނު އަޔަނުދޭން ކަމަށް ވެސް ވިދާޅުވި އެވެ.\nރައީސްގެ އެ ވާހަކަފުޅުތަކަށް ރައްދު ދެއްވައި އިދިކޮޅު ކޯލިޝަންގެ ކެންޑިޑޭޓް، އިބްރާހިމް މުހައްމަދު ސޯލިހު (އިބޫ) ގެ ތަރުޖަމާނު މާރިޔާ އަހުމަދު ދީދީ ވިދާޅުވީ އިންތިޚާބުތަކުގައި ވާދަކުރަން ނިކުންނަ ބޭފުޅުން ޖަލަށް ލުމަކީ އިދިކޮޅު ޕާޓީތަކުގެ އުސޫލެއް ނޫން ކަމަށެވެ. އޭގެ ބަދަލުގައި ގުޅިފައިވާ ޕާޓީތަކުގެ ސަރުކާރެއްގައި، ހުރިހާ ބޭފުޅުންނަށް ވެސް ސިޔާސީ ހަރަކާތްތައް ހިންގަން ހަމަހަމަ ފުރުސަތު ލިބިގެންދާނެ ކަން އޭނާ ވިދާޅުވި އެވެ.\n"އަޅުގަނޑުމެން ރައީސް ޔާމީނާއި ޕީޕީއެމްގެ ސަޕޯޓަރުންނަށް ދަންނަވާލަން ބޭނުންވަނީ އަޅުގަނޑުމެންގެ އުސޫލެއް ނޫނޭ، އަޅުގަނޑުމެން ގެންގުޅޭ އާދަކާދައެއް ނޫނޭ އެއީ އިދިކޮޅު ފަރާތްތައް، އަޅުގަނޑުމެންނާ ވާދަކުރަން ނިކުންނަ ފަރާތްތައް ވިއަސް ޖަލަށް ލައި ހުރިހާ ސިޔާސީ ލީޑަރުންތައް ރައީސް ޔާމީން ލެއްވިހެން ޖަލަށް ލައި، ކެމްޕެއިން ކުރުމުގެ ފުރުސަތު ނުދީ ހެދުމަކީ،" މާރިޔާ ވިދާޅުވި އެވެ.\nއޭނާ ވިދާޅުވީ ގުޅިފައިވާ ޕާޓީތަކުން ބޭނުންވަނީ އިންސާފުވެރިކަމާއި ހަމަހަމަކަމާ އެކު ރީތި ކެމްޕެއިނެއް ކޮށްގެން ބޮޑު ތަނުން އިންތިޚާބު ކާމިޔާބުކުރަން ކަމަށެވެ. އެއީ ޝައްކެއް އޮތް ކަމެއް ނޫން ކަމަށް ވެސް ވިދާޅުވި އެވެ.\n"ކޮންމެހެން އަޅުގަނޑުމެންނަށް ނުޖެހޭ ރައީސް ޔާމީންގެ ދެ ފައިންޕުޅު ބަނދެގެން، އެ ބޭފުޅާއަށް، އެ ބޭފުޅާ މި ހައްދަވާހެން، އެއްބަފާ ބޭބެ ޖަލަށް ލައްވައިގެން، ދެން ތިބި ސިޔާސީ ލީޑަރުން ޖަލަށް ލައްވައިގެން އެހެން މީހުންނަށް ވާދަކޮށްލަން ވެސް ފުރުސަތު ނުލިބޭނެ ގޮތަށް... ތަރުތީބު ކޮށްލައިގެން ދާކަށް،" މާރިޔާ ވިދާޅުވި އެވެ.\nގާނޫނުގައި ހަމަހަމަ ފުރުސަތު ލިބެން ޖެހޭނެ ކަމަށް އޮތަސް އެ ފުރުސަތު އަދިވެސް ނުދޭ ކަމަށް ވިދާޅުވެ މާރިޔާ ވަނީ ކަންބޮޑުވުން ފާޅުކުރައްވައިފަ އެވެ. އެގޮތުން އިދިކޮޅު ކޯލިޝަންގެ ބޮޑު ޖަލްސާއަކަށް ކާނިވާ ސަރަހައްދު ދޫކޮށްދޭން އެދުނަސް އެކަމަށް ހައުސިން މިނިސްޓްރީން ޖަވާބެއް ނުދޭ ކަމަށް ވިދާޅުވި އެވެ.\nއެމްޑީޕީ އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ޕީޕީއެމް މާރިޔާ އަހުމަދު ދީދީ، ޑިފެންސް މިނިސްޓަރު ރައީސް އަބްދުﷲ ޔާމީން\n29 ކޮމެންޓް, 263 ރިއެކްޝަންސް\nކާމިޔާބު ނުވިއްޔާ ކުރިން ބުނިހެން މަގުމަތީގަ ދުވާނަން ތަ؟\nވަރަށް ސަލާމް .... ކާކުގެ ސަރުކާރެއްގަ ތޯ ޔާމީނު ހައްޔަރު ކުރީ ކާކު ސަރުކަޜެއްގަތޯ ޖަމީލު ހިފާ ހައްޔަރު ކުރީ ކާކުސަރުކާރެއްގަތޯ ދިޔާނާ އުފުލާލައިގެން ގެންދިޔައީ މިސުވާލުތަކުގެ ޖަވަބު މާރިޔާދީބަލަ.\nރީތިކެމްޕޭނަކުން ރީތިކޮށް ސަޅިކޮށް ޗާލުގޮތަކަށްބަލިކޮށްލާނީ ..\nކޮބާ މަރޭމިތުރާ ޅެންބައިތުގަނޑެއް ނެތީތޯ؟؟\nވަރަށް ތާހިރު ކެމްޕޭނެއް ތިޔަ ކުރަނީ.ތިޔަމީހުން ތަޖުރިބާ ކުރެވިއްޖެ.ދޮން މީހުންގެ ފޫބުޑުގައި އެނބުރޭ އިންޑިއާއަށް އަޅުވެތިވެފައި ތިބި ގައުމިެްޔަތެއް ދީނެއް ނެތް ކޮރަޕްޓް އަޚްލާގީ ގޮތުންވެސް ވަރަށް ދަށު ދަރަޖައިގެ ނާތަހުޒީބު ބައިގަނޑެއްތީ.ސެޕްޓެމްބަރ 23 ތިޔަ ބައިގަނޑަށް ނޫނެކޭ ދިވެހި ރައްޔިތުން ވަރަށް ސާފުކޮށް ބުނާނެ.\nމާރިޔާ އެމެރިކާގަވެސް ގިނަ ވޯޓް ހިލަރީއަށް ހުވާކުރުންޓްރަމްޕަށް . ރާއްޖޭގަ ވެސް ގިނަވޯޓް އިބޫއަށް ލިބުނަސް ހުވާކުރުން ބާއްވާނީ ހަމަ ޔާމީނު ގެ . އެއީ 2008 ގަ މާރީ މެން ވެރިކަމަށް އައިސް ގައުމަށް ދިން ބޮޑުގެއްލުމުން އަދި އަރައިނުގަނެވޭ .އެހަނދާން ފިލާހާ ދުވަހެއްވެސް ނުވޭ. މިފަދަމީހުން ރައްޔިތުންގެތެރޭގަ ހިމ،ެނޭ ވާނުވާ ނޭގޭ މީހުންގެ ބޯކާލައިގެން ހޯދާ ވޯޓް ނުގުނާނަން .2023 އާހަމަޔަށް ބަހައްޓާނީ ހަމަޔާމީނު.\nމާރިޔާ ތި ބުނުއްވީ ހަމަ ރަނގަޅަށް. މަ ހުރީ ހަމަ ޔާމީނަށް ވޯޓު އާޅަން ހަމަ. އެކަމަކު އޭނާގެ ބޭބެ މައުމޫން އަބްދުލް ޤައްޔޫމް ޖަލަށް ލުމުން އަހަރެންގެ ވޯޓު މިފަހަރު އޮތީ އިބޫ އަށް. އިބޫ ހޮވިއްޖެ ނަމަ އޭނާ ޖަލުގަ ތިބި ހުރިހާ ލީޑަރުން ބޭރުކުރާނެ. އަދީބް މިނިވަން ވުމުން އޭނާ އަތުގައި ހުންނަ ޔާމީންގެ ހުރިހާ ސިއްރުތަކެއް ބޭޒާރުވާނެ. ދެން ޔާމީން ހުރޭ ކުޅިބަލަން.\nއެކަމަށް އެކަނިތަ އިބޫއަށް ވޯޓް ދެނީ ތި؟\nދައިތާފުޅާ މޮޔަފުޅުވީތޯ ކަލޭމެނަކަށް ތިކަމެއްނުވާނެ ނަސީދައް ނުވިކަމެއްކުރަން ތިޔަތެޅޭ ތެޅުން އަވަހާ ހުއްޓާލާ ބޮޑުލަދަކު ބޭޒާރު ވާނީ މާލޭގެ 80 ޕ ވޯޓް ރޔ އަށް އޮތީ ނިމިފަ\nމާރިޔާއަށް ވަރަށްވެދުން. މާރިޔާކިތަންމެ ވަރަކަށް އިތުރުފުޅު ހެއްދެވިޔަސް, ތިކަން ޤަބޫލުކުރާނެ މީހުން މިޤައުމުގައި ލައްކަ މަދުވެއްޖެއެވެ. ޔާމީނު އިންތިހާބުގެ ކުރިން ވެރިކަމުން ބާލަން ލައްކަ މަސައްކަތް ކުރިއެވެ. އެހެންނަމަވެސް ﷲ ހެޔޮރަޙުމަތް ފުޅުން އެކަންނުވީއެވެ. އޭރުވެސް މާރިޔާމެންނަށް ޔަޤީންވާކަމަކީ ވޯޓާހަމައަށް ޔާމީނުގޮސްފިނަމަ އިންތިހާބު ކާމިޔާބު ކުރާނެކަމެވެ. މިއަދު މިއޮތީ އެދިވަސް އައިހެވެ. ދެރަވިޔަސް ނުވިޔަސް ﷲ ގެ އިރާދަފުޅުން ބޮޑުތަނުން ޔާމީނު އިންތިހާބު ކާމިޔާބު ކުރާނެކަން ފެންނަމަންޒަރުތަކުން ޔަޤީންވެއެވެ.\nސާބަހޭ މާރިދައްތާ! އިންޝާﷲ މޮޅުވާނީ މިފަހަރު ޖަޒީރާ ކޮޅު. ދެރަކަމަކީ މިކޮޅުގައިވެސް މިހާރު އެބައިގަނޑު، މިބައިގަނޑު ކިޔާފަ ޖަޒީރާ ނަމުގަ ކަމުން 70ގެ ވިސްނުން ހުންނަ ކުދިން ކޮމެންޓް ކުރާތީ. މިއޮތް ތަހުޒީބީ ޒަމާނުގަ ކޮން އެބައިގަނޑެއް މިބައިގަނޑެއްތޯ؟ އެކަހަލަ ކުދިންކޮޅު ބޭރުކޮށް، ޖަޒީރާވަންތަ، ރީތި ކެމްޕެއިނަކާއެކު އެމްޑީޕީ މޮޅުވާތަން ބަލަން ކެތްމަދުވެފަ މިތިބީ.


އެމެރިކާ އިން ސައުދީއަށް 100 ބިލިއަން ޑޮލަރުގެ ހަތިޔާރު ވިއްކަނީ\nމެދުއިރުމަތީގައިވާ އެމެރިކާގެ އެންމެ ބޮޑު އެއް ބައިވެރިއަކީ ސައުދީ\n14 މެއި 2017 | އާދީއްތަ 13:49\nއެމެރިކާ އިން ސައުދީ އަށް މިހާތަނަށް ގިނަ އަދަދެއްގެ އެފް-15 ފައިޓާ ޖެޓް ވިއްކާފައިވޭ\nއެމެރިކާ އިން ސައުދީ އަށް، އެތައް ބިލިއަން ޑޮލަރެއްގެ ހަތިޔާރު ވިއްކުމުގެ ކަންކަން ނިމުމުގެ މަރްހާލާ އާއި ގާތްވެއްޖެ ކަމަށް ރިޕޯޓުތައް ބުނެފިއެވެ.\nއެމެރިކާ އިން ސައުދީ އަށް ފޯރުކޮށްދޭ ހަތިޔާރުގެ އަގު 100 ބިލިއަން ޑޮަލަރަށް އަރާނެ ކަމަށް ވައިޓް ހައުސްގެ އިސް އޮފިޝަލަކާ ހަވާާލާދީ މީޑިއާ ރިޕޯޓުތައް ބުނާއިރު ހަފްތާއެއްހާ ދުވަހުގެ ތެރޭގައި އެމެރިކާގެ ރައީސް ޑޮނަލްޑް ޓްރަމްޕް ސައުދީއަށް ދަތުރުފުޅެއް ކުރައްވަން ވަނީ ހަމަޖެހިފައެވެ.\nމިހާރު ފަހުގެ މަރުހަލާގައިވާ 100 ބިިލިއަން ޑިޮލަރުގެ ހަތިޔާރުގެ އެއްބަސްވުމާއެކު، ވޭތުވެދިޔަ 10 އަހަރު ތެރޭގައި އެމެރިކާއިން ސައުދީއަށް ފޯރުކޮށްދީފައިވާ ހަތިޔާރުގެ އަގު 300 ބިލިޔަން ޑޮލަރަށް އަރާނެ ކަމަށް ރިޕޯޓުތައް ބުނެއެވެ. ނަމަވެސް އެމެރިކާއިން ސައުދީއަށް ހަތިޔާރު ދޭނީ އިޒްރޭލަށްވުރެ ސައުދީގެ އަސްކަރީ ގާބިލުކަން އިތުރު ނުވާ ގޮތަށް ކަމަށް ރިޕޯޓުތައް ބުނެއެވެ.\nއެއްބަސްވުންތަކުގެ ދަށުން އެމެރިކާއިން ސައުދީއަށް ފޯރުކޮށް ދޭ ހަތިޔާރުގެތެރޭގައި ހިމެނެނީ، ޒަމާނީ ހަތިޔާރާއި، އެތަކެތީގެ މެއިންޓެނެންސްއާއި، މިސައިލް ޑިފެންސް ނިޒާމުތަކާއި ކަނޑުމަގުން ސަލާމަތީ ކަންތައްތައް ބަލަހައްޓާނެ ވަސީލަތްތަކެވެ.\nއެމެރިކާއަކީ ސައުދީ އަށް އެންމެ ގިނައިން ހަތިޔާރު ވިއްކާ ގައުމެވެ. ރައީސް ޓްރަމްޕްގެ ދައުރުގައިވެސް އަދި ނިމިދިޔަ ރައީސް، އޮބާމާގެ ދައުރުގައިވެސް މެދުއިރުމަތީގައިވާ އެމެރިކާގެ އެންމެ ބޮޑު އެއް ބައިވެރިއަކީ ސައުދީއެވެ.\nނިވުމެއްނެތް އަލިފާންގަނޑުތަކުގައި އަންދަމުންދާ މިނިކަށިތަކުން އިންޑިއާ ނަރަކައަކަށް!\nމެލޭޝިއާގައި އަޅާފައިވާ ފިޔަވަޅުތައް ވަރުގަދަ ކޮށްފި\nލޭ އަޅާ ކުދިން އެބަތިބި، މިދަނޑިވަޅުގައި ވެސް ލޭ ހަދިޔާކުރޭ!\nޗެމްޕިއަންސް ލީގުގެ ފައިނަލް މެޗު އިންގްލެންޑަށް ބަދަލުކުރަނީ؟\nބެންގަލޫރު ޓީމުގެ ހުރިހާ ކުޅުންތެރިން ކޮވިޑަށް ނެގެޓިވް


މިއަތޮޅުގެބިއުރޯ ކީއްކުރާތަނެއްތަ؟ | Landhooinfo\nއަތޮޅުތަކުގައި ޓީވީއެމްގެ ބިއުރޯތައް ޤާއިމްކުރެވޭ އަޑުއިވުމުން އަޅުގަނޑުގެ ހިތަށް ވަރަށްބޮޑު އުފާވެރިކަމަކާއި ހިތްހަމަޖެހުމެއް ވެރިވިއެވެ. އަޅުގަނޑުގެ އަޑުވެސް މުޅިރާއްޖެއަށް އިއްވާލުމުގެ ފުރުޞަތު ލިބިގެންދާތީއެވެ. ރަށަށްދިމާވެފައިވާ އިޖްތިމާއީ ތަފާތުމައްސަލަތައް ރާއްޖޭގެ އެންމެވަރުގަދަ އެއްމުވައްސަސާ ކަމުގައިވާ ޓީވީއެމް މެދުވެރިކޮށް ރާއްޖޭގެ އެންމެންނަށް ފޯރުކޮށް ދެވޭނެފުރުޞަތު ލިބިގެންދާނެތީއެވެ.\nނަމަވެސް ކަންތައް މިއަދާހިސާބަށް ވެގެންގޮސްފައިވަނީ އަޅުގަނޑުމެން ހީކުރިގޮތާއި މުޅިންޚިލާފަށެވެ. މިއަތޮޅުގެ ބިއުރޯމިހާތަނަށްވެގެންގޮސްފައިވަނީ އަތޮޅުވެރިޔާގެ ދަތުރުފުޅުތައް ކަވަރ ކޮށްދޭ މީޑިއާ ރިޕޯޓަރަކަށެވެ. އަޅުގަނޑުމެން ރަށްރަށުން ކިތަންމެ ބޮޑުކަމެއް ރާވާ އިންތިޒާމްކޮށް އަންގާލިޔަސް ބިޔުރޯއަށް އޮންނަނީ ނާދެވިފައެވެ. އަތޮޅުވެރިޔާއާއި އެކު ރަށްރަށަށް ކުރާމަދު ޒިޔާރަތް ޒިޔާރަތުގައި އާދޭސްކޮށްގެން ރިޕޯޓެއް ތައްޔާރުކޮށް ގެނެސްދޭށޭ ކިޔާއާދޭސްކުރުމުން ވީޑިއޯކޮށްލުމަށްފަހު އެދާތަނަކަށް ދިޔުމަށްފަހު ޚަބަރެއްދަބަރެއްނުވެއެވެ.\nޓީވީއެމް ޚަބަރު ގަޑީގައި ތަފާތުއަތޮޅުތަކުގެ ރަށްރަށާއި ގުޅޭގޮތުން ތަފާތުރިޕޯޓްތައް އަންނަތަން ފެނުމުން އަޅުގަނޑުމެންގެ މިއަތޮޅުގެ ބިއުރޯގެ ބޭނުމަކީ ކޮބައިބާވައޭ ހިތަށްއަރާލެއް އިތުރުވެގެންދެއެވެ.\n” ޢަލީ ސުލައިމާން ޓީވީއެމް ” ކުރުމުއްދަތެއްގެ ތެރޭގައި މުޅިރާއްޖޭގެ އެންމެންގެ އެންމެގާތް އެކުވެރިއަކަށް ވެގެންދިޔައީ އޭނައިގެ އަޑުގެ ހުރިޖާޒުބީ ކަމަކުން ނޫނެވެ. އޭނާ ޙަވާލުވި ކޮންމެބިއުރޯއެއްގައި ހުންނަވައިގެން އޭނާކުރެއްވި ޢާއްމުންނާއި ހިސާބަށް އޭނާގެނެސްދެއްވި އާދަޔާ ޚިލާފު ރިޕޯޓުތަކަކުންނެވެ.\nމިއަތޮޅުގައި މަސައްކަތްކުރެއްވި ތަފާތުބޭފުޅުން އެހެން އަތޮޅުތަކުގެ ބިއުރޯތަކަށްގޮސް ތަފާތުރިޕޯޓްތައް މިއަދު ހުށަހަޅައިދޭންފެށުމުން މިއަތޮޅުބިއުރޯގައި މަސައަކަތް ކުރައްވާބޭފުޅުންނަށް އުދަގުލާއި ކުރިމަތިލާންޖެހޭކަމުގެ އިޙްސާސް ވެސް ބައެއްފަހަރު ކުރެވެއެވެ.\nކޮންމެގޮތެއްގައިވިޔަސް އަޅުގަނޑުގެ ނަޒަރުގައި އަތޮޅުރަށްތަކުގެ ތަރައްޤީއަށް އެއަތޮޅެއްގައި ހުންނަބިއުރޯއަކީ ވަރަށްމުހިއްމު ދައުރެއްއަދާކުރެވިދާނެ ތަނެކެވެ.


Morata adhi Roberto baakeekoh Spain ge squad iulaankohffi\nމޮރާޓާ އަދި ރޮބާޓޯ ބާކީކޮށް ސްޕެއިންގެ ސްކޮޑް އިއުލާނުކޮށްފި\nމި ސީޒަނުގައި މޮރާޓާއަށް އެންމެ އެދެވޭ ކުޅުން ދެއްކިފައިނުވޭ\nކ. މާލެ 21 މެއި 2018 | ހޯމަ 21:38 2,881\nސްޕެއިންގެ ސްކޮޑްގައި ހިމެނޭ ބައެއް ކުޅުންތެރިން - ފީފާ\nޗެލްސީއަށް ކުޅެމުން އަންނަ ފޯވާޑް އަލްވާރޯ މޮރާޓާ އަދި ބާސެލޯނާގެ ސާޖީ ރޮބާޓޯ ބާކީކޮށް މިއަހަރު އޮންނަ ފީފާ ވޯލްޑް ކަޕަށްދާ ސްޕެއިންގެ ސްކޮޑް އިއުލާނުކޮށްފިއެވެ.\nރެއާލް މެޑްރިޑް ދޫކޮށް ޗެލްސީއަށް ބަދަލުވުމަށްފަހު މި ސީޒަނުގައި މޮރާޓާއަށް އެންމެ އެދެވޭ ކުޅުން ދެއްކިފައިނުވާއިރު އޭނާއަށް މި ސީޒަނުގައި ޖެހިފައިވަނީ އެންމެ 11 ލަނޑެވެ. އެހެން ނަމަވެސް މި ސީޒަނުގައި ބާސެލޯނާއިން ސްޕެނިޝް ކަޕް އަދި ލަލީގާ ކާމިޔާބުކުރިއިރު ރޮބާޓޯ ވަނީ މޮޅު ކުޅުމެއް ދައްކާފައެވެ. މިފަހަރުގެ ސްކޮޑްގައި އިނގިރޭސި ޕްރިމިއާ ލީގުގެ ހަތަރު ކުޅުންތެރިޔަކު ވަނީ ހިމަނާފައެވެ. ސްޕެއިންގެ ގައުމީ ޓީމަށް މޮރާޓާ އެންމެފަހުން މެޗެއް ކުޅެދީފައިވަނީ މިދިޔަ ނޮވެމްބަރު މަހުގެ ތެރޭގައެވެ. އެ މެޗުގައި އޭނާ އެ ޓީމަށް ލަނޑެއް ވެސް ޖަހައިދީފައިވެއެވެ.\nޓީމުން ބާކީކުރި ނަމަވެސް މޮރާޓާ ވަނީ ޓްވިޓާގައި ޓީމަށް ހިތްވަރުދީ ޓްވީޓެއް ކޮށްފައެވެ. މޮރާޓާ އަދި ރޮބާޓޯގެ އިތުރުން އާސެނަލްގެ ޑިފެންޑަރު ހެކްޓަރ ބެލެރީން އާއި ޗެލްސީގެ ފެބްރިގާސް އަދި މާކޯސް އަލޮންސޯއަށް ވެސް މިފަހަރުގެ ސްކޮޑުން ފުރުސަތު ދީފައެއް ނުވެއެވެ.\nސްޕެއިންއިން ވޯލްޑް ކަޕަށް ގެންދާ 23 ކުޅުންތެރިންގެ ސްކޮޑް:\nގޯލްކީޕަރުން: ޑޭވިޑް ޑެހޭއާ: (މެންޗެސްޓާ ޔުނައިޓެޑް)، ޕެޕޭ ރެއިނާ (ނަޕޯލީ) ކެޕާ އަރިޒަބާގްލާ (އެތުލެޓިކް ބިލްބާއޯ(\nޑިފެންޑަރުން: ޖޯޑީ އަލްބާ، ޖެރާޑް ޕީކޭ (ބާސެލޯނާ)، ސާޖިއޯ ރާމޯސް، ޑެނީ ކަވަހާލް، ނާޗޯ ފަނާންޑޭޒް (ރެއާލް މެޑްރިޑް)، ނާޗޯ މޮންރެއާލް (އާސެނަލް)، އަލްވާރޯ އޮޑްރިއޯޒޯލާ (ރެއާލް ސޮސިއެޑާޑް)، ސެޒަރ އަޒްޕްލިކުއެޓާ (ޗެލްސީ)\nމިޑްފީލްޑަރުން: ސާޖިއޯ ބުސްކެޓްސް، އަންދްރޭސް އިނިއެސްޓާ (ބާސެލޯނާ)، ކޯކޭ، ސައުލް ނިގުއޭޒް (އެޓްލެޓިކޯ މެޑްރިޑް)، އިސްކޯ (ރެއާލް މެޑްރިޑް)، ތިއާގޯ އަލްކަންޓާރާ (ބަޔާން މިއުނިކް)، ޑޭވިޑް ސިލްވާ (މެންޗެސްޓާ ސިޓީ)\nފޯވާޑުން: މާކޯ އަސެންސިއޯ، ލޫކަސް ވަސްކުއޭޒް (ރެއާލް މެޑްރިޑް)، ރޮޑްރިގޯ މޮރޭނޯ (ވެލެންސިއާ)، އިއާގޯ އަސްޕާސް (ސެލްޓަ ވީގޯ)، ޑިއޭގޯ ކޮސްޓާ (އެޓްލެޓިކޯ މެޑްރިޑް)\nމިފަހަރުގެ ވޯލްޑް ކަޕްގައި ސްޕެއިން ހިމެނިފައިވަނީ އީރާން އަދި މޮރޮކޯ އަދި ޔޫރަޕުގެ ޗެމްޕިއަނުން ކަމަށްވާ ޕޯޗުގަލްއާއެކު ގްރޫޕް ބީ ގައެވެ. ގްރޫޕް ސްޓޭޖުގެ ފުރަތަމަ މެޗުގައި ޖޫން މަހުގެ 15 ވަނަ ދުވަހު ޕޯޗުގަލްއާ ދެކޮޅަށް ސްޕެއިން ނުކުންނައިރު ދެވަނަ މެޗުގައި އޭގެ ފަސް ދުވަސް ފަހުން އެގައުމު ނުކުންނާނީ އިރާންއާ ދެކޮޅަށެވެ. ހަމައެހެންމެ ގްރޫޕް ސްޓޭޖުގެ ފަހު މެޗުގައި ސްޕެއިން ނުކުންނާނީ މޮރޮކޯއާ ދެކޮޅަށެވެ.\nސްޕެއިންގެ ސްކޮޑުގައި ހިމެނޭ 23 ކުޅުންތެރިންގެ ތެރެއިން 10 ކުޅުންތެރިންނަކީ އެ ގައުމުގެ އެންމެ ބޮޑު ދެ ޓީމު ކަމަށްވާ ރެއާލް މެޑްރިޑާއި ބާސެލޯނާގެ ކުޅުންތެރިންނެވެ. ސްޕެއިންއަކީ 2010 ވަނަ އަހަރު ދެކުނު އެފްރިކާގައި ބޭއްވި ވޯލްޑް ކަޕްގެ ޗެމްޕިއަނުންނެވެ. އެންމެފަހުން ބޭއްވި ވޯލްޑް ކަޕްގައި އެ ޓީމު ކެޓީ ގްރޫޕް ސްޓޭޖުންނެވެ.


Season hulhuvaa match nukulhey gothah ninmaifi\nސީޒަން ހުޅުވާ މެޗު ނުކުޅޭ ގޮތަށް ނިންމައިފި\nޓީސީ ކުޅުނު މެޗެއްގެ ތެރެއިން ---\nރާއްޖޭގައި އިއުލާން ކޮށްފައިވާ ކުއްލި ނުރައްކަލުގެ ހާލަތާ ގުޅިގެން ފަސް ކުރި ސީޒަން ހުޅުވާ މެޗު ނުވަތަ ޗެރިޓީ ޝީލްޑް މެޗު ނުކުޅޭ ގޮތަށް އެފްއޭއެމުން މިހާރު ނިންމައިފި އެވެ.\nމިދިޔަ އަހަރުގެ ދިވެހި ޕްރިމިއާ ލީގް ޗެމްޕިއަންކަމާއި އެފްއޭކަޕްގެ ޗެމްޕިއަންކަން ހޯދި ނިއުރޭޑިއަންޓާއި އެ ދެ މުބާރާތުގެ ރަނަރަފް ޓީސީ ސްޕޯޓްސް ކުލަބު ކުޅެން ހަމަޖަހިފައި އޮތް މެޗު ކުޅެން ފުރަތަމަ ހަމަޖެއްސީ މި މަހުގެ ހަ ވަނަ ދުވަހު އެވެ. ނަމަވެސް ކުއްލި ނުރައްކަލުގެ ހާލަތު އިއުލާން ކުރުމުން އެ މެޗު ފަސް ކުރީ އެވެ.\nއެފްއޭއެމްގެ އޮފިޝަލަކު މިއަދު ވިދާޅުވީ، ޗެރިޓީ ޝީލްޑް މެޗު ނުކުޅޭ ގޮތަށް މިހާރު ނިންމައި، ނިއު އާއި ޓީސީއަށް އަންގާފައި ވާނެ ކަމަށެވެ.\nސީޒަން ހުޅުވާ މެޗަށް ފައިސާގެ އިނާމެއްގެ ގޮތުގައި ކަނޑައަޅާފައި ވަނީ އެއް ލައްކަ ރުފިޔާ އެވެ. ޗެރިޓީ ޝީލްޑްގެ ނަމުގައި އެ މުބާރާތް ބާއްވަން ފެށީ، ސީޒަންގެ އެންމެ ފުރަތަމަ މުބާރާތުގެ ގޮތުގައި ކުރިން ބާއްވަމުން އައި ކަޕްވިނާސްކަޕްގެ ބަދަލުގަ އެވެ. ކަޕްވިނާސްކަޕަކީ، ކުރިން ރާއްޖޭގައި ބާއްވާ އެންމެ އަގު ބޮޑު އިނާމު ފައިސާ ދޭ ފުޓްބޯޅަ މުބާރާތެވެ.\nޗެރިޓީ ޗީލްޑް މެޗަށް ކަނޑައެޅާފައިވާ ފައިސާއިން ބައެއް، އިޖުތިމާއީ ގޮތުން މަސައްކަތް ކުރާ ޖަމްއިޔާއަކަށް ހޭދަ ކުރަން ޖެހެ އެވެ.\nޗެރިޓީ ޝީލްޑްގެ މިދިޔަ ދެ އަހަރު ކާމިޔާބު ކުރީ މާޒިއާ އެވެ. ސީޒަންގެ ފުރަތަމަ ޑޮމެސްޓިކް މުބާރާތަކަށް ވާނީ މާލޭ ލީގެވެ. މާލޭ ލީގް ފެށުމަށް ހަމަޖެހިފައި ވަނީ މި މަހު 25 ވަނަ ދުވަހު އެވެ. މިދިޔަ ސީޒަންގެ ހަތަރު ތަށީގެ ތެރެއިން ތިން ތަށި ކާމިޔާބު ކުރީ ނިއު ރޭޑިއަންޓެވެ.


Raajje ge Furathamah International Banking Conference BML inn Baahvanee\nއޭބީއޭގެ 35 ވަނަ އަހަރީ ކޮންފަރެންސްގެ ޕޯސްޓެއް\nރާއްޖޭގެ ފުރަތަމަ ބައިނަލްއަގްވާމީ ބޭންކިން ކޮންފަރެންސް ބީއެމްއެލުން ބާއްވަނީ\nދިވެހިރާއްޖޭގައި ބާއްވާ އެންމެ ފުރަތަމަ ބައިނަލްއަގްވާމީ ބޭންކިން ކޮންފަރެންސް އިންތިޒާމުކުރުމުގެ ފަހުރު ބޭންކް އޮފް މޯލްޑިވްސް (ބީއެމްއެލް) އަށް ލިބިއްޖެއެވެ.\nބީއެމްއެލް އިން އިންތިޒާމުކޮށްގެން ރާއްޖޭގައި ބޭއްވުމަށް ތައްޔާރުވަމުން ދަނީ އޭޝިއަން ބޭންކާސް އެސޯސިއޭޝަން (އޭބީއޭ) ގެ 35 ވަނަ އަހަރީ ކޮންފަރެންސެވެ.\nމިމަހުގެ 15 އަދި 16 ވަނަ ދުވަހު ކުރުނބާ މޯލްޑިވްސްގައި ބޭއްވުމަށް ހަމަޖެހިފައިވާ އެ ކޮންފަރެންސްގެ އެންމެ ފަހުގެ ތައްޔާރީތައް ވަރަށް ބާރަށް ކުރިއަށްދާ ކަމަށް އެ ކޮންފަރެންސް އިންތިޒާމުކުރާ ބީއެމްއެލް އިން ބުނެއެވެ.\nއޭޝިއާގެ ބޮޑެތި މާލީ އިދާރާތަކުގެ ސީއީއޯއިންނާއި އިސްވެރިން ހިމެނޭ ގޮތަށް ރާއްޖޭގައި ބާއްވާ މިފަދަ ފުރަތަމަ ކޮންފަރެންސްގައި 25 ގައުމެއްގެ 100 އަށްވުރެ ގިނަ ފަރާތުން ބައިވެރިވެއެވެ.\nމި އަހަރުގެ ކޮންފަރެންސްގެ ޝިއާރަކީ "ބޭންކިން އިން އޭޝިއާ: ދި ނެކްސްޓް ފްރޮންޓިއާ" އެވެ. އެ ކޮންފަރެންސްގައި، މާލީ ދާއިރާގައި ހަރަކާތްތެރިވާ އިސްފަރާތްތަކުން އޭޝިއާގައި ބޭންކިން ކުރިއަރަމުންދާ ގޮތުގެ މައްޗަށް އަލިއަޅުއްވައި މަޝްވަރާކުރުމަށްވަނީ ހަމަޖެހިފައެވެ.\nއޭގެ އިތުރުން ކުރިއަރަމުން އަންނަ ޓެކްނޮލޮޖީއާއެކު މާލީ ދާއިރާގެ ހަރުދަނާކަމާއި އަދި އެ ދާއިރާގެ ނަޒާހަތްތެރިކަން ދެމެހެއްޓުމުގެ މުހިންމުކަމާ މެދުވެސް މި ކޮންފަރެންސްގައި މަޝްވަރާކުރެވިގެންދާނެއެވެ.\nއަމިއްލަ ފަރުދުންނާއި ވިޔަފާރިތަކާއި ކޯޕަރޭޓްތަކަށް ރާއްޖޭގައި އެންމެ ފުޅާކޮށް މާލީ ޚިދުމަތް ފޯރުކޮށްދޭ ބޭންކް އޮފް މޯލްޑިވްސް އަކީ ދިވެހިރާއްޖޭގެ އެންމެ ބޮޑު މާލީ އިދާރާއެވެ. ޓެކްނޮލްޖީ އަށް މުހިންމު އިސްކަމެއްދޭ ބީއެމްއެލް އަކީ ދިވެހިރާއްޖޭގައި ފުރަތަމަ ފަހަރަށް ޑިޖިޓަލް ބޭންކިން ޚިިދުމަތް ދޭންފެށި ބޭންކުވެސް މެއެވެ.\nޓެކްނޮލްޖީ އާ ރައްޓެހި ރާއްޖޭގެ އާބާދީގައި، ބޭންކުގެ ކޮންމެ 10 މުއާމަލާތްތަކުން9މުޢާމަލާތް ހިނގަމުންދަނީ އޮންލައިންކޮށެވެ.


Xinjiang ge vaahaka dhekki konme meehakaa dhekolhah fiyavalhu - Hali News\nޝިންޖިއާންގެ ވާހަކަ ދެއްކި ކޮންމެ މީހަކާ ދެކޮޅަށް ފިޔަވަޅު\n28 March 2021, 07:11\nޝިންޖިއާންގެ މުސްލިމުންނަށް އިހާނެތިކޮށް ހިތައި އެމީހުންގެ އިންސާނީ ހައްގު ނިގުޅައި ގަނެ ލާއިންސާނީ އަމަލު ހިނގަމުންދާކަމަށް ޗައިނާއަށް އިނގިލި ދިއްކުރުމުގެ ނަތީޖާއަކީ ޗައިނާގެ ރައްދު ފިޔަވަޅު ތަކެވެ.\nސުއިޑްންގެ ކުންފުނި އެޗް އެންޑް އެމް ގެ ޗައިނާ ފިހާރަތައް ބަންދުކުރުމަށް އެ ފިހާރަތައް ކުއްޔަށް ދީފައިވާ ފަރާތްތަކުން ދަނީ އެޗް އެންޑް އެމްއަށް މަޖުބޫރު ކުރަމުންނެވެ.\nނައިކީ ކުންފުނީގެ ހިއްސާވެސް ދަނީ އޮލަނބަށް ތިރިވަމުންނެވެ.\nޝިން ޖިއާންއަކީ ކަފަ އުފެއްދުމުގެ މަޝްހޫރު ހިސާބެކެވެ. މުސްލިމުޖންގެ މި ސަރަހައްދު ޗައިނާއިން ހިފި ފަހުން، ދީފައި އޮތް ޒާތީ މިނިވަންކަން މިހާރު އޮތީ ނަމެއްގައެވެ.\nއދއާއި އިންސާނީ ހައްގުތަކަށް މަސައްކަތް ކުރާ ފަރާތްތަކުން ބުނަނީ، މިލިއަނެއްހާ މީހުން ޖަލުތަކުގައި ބަންދުކޮށް ގަދަކަމުން މަސައްކަތް ކުރުވޭ ކަމަށެވެ. އަދި އަންހެނުންގެ އިއްފަތް ފޭރިގަނެ، ދަރިމައި ނުވާގޮތް ހަދާފައުވާ ކަމުގެ ރިޕޯޓްތައް ދުނިޔޭގެ މީޑިއާއިން ވަނީ އަޑާއި މަންޒަރާއެކު ގެނެސްދީފައެވެ.\nޗައިނާއިން ބުނަނީ މިއީ މުޅިންވެސް ހޮޅިވާހަކަތަކެއް ކަމަށެވެ. އަދި މިފަދަ އިން ވާހަކަ ދައްކައި ޗައިނާގެ އަގު ވައްޓާލުމަށް މަސައްކަތް ކުރާ ފަރާތްތަކާ ދެކޮޅަށް ފިޔަވަޅު އަޅާނެ ކަމަށްވެސް ޗައިނާއިން ވަނީ ބުނެފައެވެ.\nޗައިނާ އިން އެމެރިކާއާ ދެކޮޅަށް އެޅި ފިޔަވަޅު ގައި ދީނީ މިނިވަންކަމާ އިންސާނީ ހައްގުތަކާ ބެހޭ އެމެރިކާގެ ކޮމިޝަންގެ ރައީސާއި ނާއިބް ރައީސާ ދެކޮޅަށް ޗައިނާއިން ވަނީ ދަތިކުރުމުގެ ފިޔަވަޅު އަޅާފައެވެ.\nޗައިނާއިން ބުނެފައިވަނީ މިއިން އެއްވެސް މީހަކަށް ޗައިނާއާ އެކު މާލީ މުއާމަލާތެއް ނިހިންގޭނެ ކަމަށެވެ. އަދި ޗައިނާގެ ސަރަހައްދަކަށް ޒކިޔާރަތެއް ނުކުރެވޭނެ ކަމަށެވެ.\nވިލާތު އިއްތިހާދުގެ ގައުމުތަކުން ވަނީ ޗައިނާގެ ހަތަރު މަސްއޫލު ވެރިންނާ ދެކޮޅަށް ޝިންޖިއާންގެ މުސްލިމުންގެ ހައްގުތަކަށް އަރައިގަތް މައްސަލާގައި ފިޔަވަޅު އަޅާފައެވެ. ރައްދުގައި ޗައިނާއިން ވަނީ ޔޫރަޕްގެ ދިހަ ފަރާތަކާ ދެކޮޅަށް ފިޔަވަޅު އަޅާފައެވެ.


MNU ge veriaku covid-19 ah positive vejje | Mihaaru\nއެ ޔުނިވަސިޓީގެ ވައިސް ޗާންސެލަރު، ޑރ. މުހައްމަދު ޝަރީފް "މިހާރު" އަށް މިއަދު ވިދާޅުވީ ޓޫރިޒަމް ފެކަލްޓީގެ އިސް ބޭފުޅަކު ޕޮޒިޓިވްވިކަން އެނގުނީ ބައެއް އަލާމާތްތައް ހުރެގެން ޓެސްޓު ކުރުމުން މިދިޔަ ބުރާސްފަތި ދުވަހު ކަމަށެވެ.\nމިދިޔަ ހަފުތާގައި އޮފީސްތައް ހުޅުވާލުމާއެކު، ޕޮޒިޓިވްވި ބޭފުޅާ ދެ ދުވަހަކު އޮފީހަށް ވަޑައިގަތަސް އެހެން މުވައްޒަފަކު ދިމާވެފައި ނުވާ ކަމަށް ޝަރީފް ވިދާޅުވި އެވެ.\n"އޭނާ ވިދާޅުވަނީ ވަރަށް ކުޑަ ވަގުތު ކޮޅަކަށް ކަމަށް އޮފީހަށް ވަޑައިގަތީ. އެއްވެސް މުވައްޒަފަކާ ވެސް ބައްދަލު ނުވާ ކަމަށް. އެހެންވީމާ ކޮންޓްރެކްޓް ޓްރޭސިން ހަދާކަށް ނުޖެހުނު،" ޝަރީފް ވިދާޅުވި އެވެ.\nއިއްޒުއްދީން ސްކޫލް ކުރިމަތީގައި ހުންނަ ޓޫރިޒަމް ފެކަލްޓީގެ އިމާރާތުގެ ލިފްޓާއި އެ ބޭފުޅާ މަސައްކަތް ކުރެއްވި އޮފީސް ހަމަ އެ ދުވަހު ޑިސްއިންފެކްޓް ކޮށްފައިވާ ކަމަށް ޝަރީފް ވިދާޅުވި އެވެ.\n"ކޮވިޑް-19 ފެތުރެން ފެށުމާއެކު އަޅުގަނޑުމެން ގައިޑްލައިންތަކެއް ހަދައި އަމަލު ކުރަން ފެށިން. ބައެއް ސެކްޝަންތަކުން އެއް ބޭފުޅަކު ހުން އައުމުން ވެސް ސެކްޝަން އެއްކޮށް ގެއަށް ފޮނުވާފައި ވާނެ. އެފަދަ ފިޔަވަޅުތައް އަޅަމުން މިދަނީ،" ޝަރީފް ވިދާޅުވި އެވެ.\nއޭނާ ވިދާޅުވި ގޮތުގައި ކޮވިޑް-19 އަށް ޕޮޒިޓިވްވި ބޭފުޅާ ދިރިއުޅުއްވަނީ ހުޅުމާލޭގައި ކަމަށް ވުމުން، ވައިރަސް އެރި ކަމަށް ގަބޫލު ކުރެވެނީ ޕަބްލިކް ޓްރާންސްޕޯޓު ބޭނުން ކުރެއްވުމުގެ ތެރެއިންނެވެ.\nކޮވިޑް-19 އަށް މެދުކަނޑާލި ގޮތަށް އެމްއެންޔޫގައި މުޅިން ވެސް މިހާރު ކިޔަވައި ދެމުން އަންނަނީ އޮންލައިކޮށެވެ. އެކަޑެމިކް މުވައްޒަފުން ކޮންމެހެން އޮފީހަށް ދާކަށް ވެސް ނުޖެހެ އެވެ.\nރާއްޖޭން މިހާތަނަށް 2,664 މީހަކު ވަނީ ކޮވިޑް-19 އަށް ޕޮޒިޓިވް ވެފަ އެވެ. އޭގެ ތެރެއިން 2,268 މީހަކު ބަލިން ރަނގަޅު ވެފައިވާއިރު 13 މީހަކު ވަނީ އެ ބަލީގައި މަރުވެފަ އެވެ.\nދިވެހި ގައުމީ ޔުނިވަސިޓީ ސިއްހަތު ބަލިތައް\nމާސްކުއަޅައިގެންތަ ޕަބްލިކު ޓުރާންސްޕޯޓަށް އެރީ؟ ދެންވެސް ހުރި ރައްކާތެރިކަ މުގެ ފިޔަވަޅު އެޅިބާ؟\nއޮފީސްތައް ލައްޕާ! ލޮކްޑައުން ހަރުކަށި ކުރޭ! ދިވެހިން ތެރޭ މި ކޮންޓްރޯލް ކުރެވޭނީ އޭރުން.\nއަސްލުގަ ކޮންމެހެން އޮފީހަށް ނުގޮސް ނުވާކަންތައް ކުރަން އެކަނި އޮފީހަށް ދާންވީ. ކޮންމެ ދުވަހަކު ކޮންމެހެން ދާނެ ކަމެއް ނެޔް. ބައެއް އޮފީސްތަކުގައި މަސައްކަތްކުރަނީ ވެސް އެގޮތަށް.\nޔުނިވަރސިޓީގައި އުޅޭ މުވައްޒަފެއް ބުނަނީ ޔުނިވަރސިޓީގެ ވެރިން ތިކަން ގަބޫލު ނުކުރާކަމަށް. ވަރަށް ސާފު ދެއްތޯ ޝަރީފުގެ ބަހުންވެސް ކިތަންމެ ކުޑަވަގުތުކޮޅަކަށްވެސް އޮފީހަށް އައިސް ހުއްޓާ އަލާމާތް ފެނިއްޖެނަމަ އޭގެ ކުރީ ދެދުވަހު އެ ފެތުރެން ފަށާކަމަށް ދިރާސާތައް ބުނަނީ. މި ވަރު ނޭގެނީތޯ މަތިފަޑިއަށް؟\nޕަބްލިކު ޓުރާންސްޕޯޓުން އަރާކަމަށްވަންޏާ ލޮކްޑައުން ހުޅުވައިގެން މުޅި ގައުމަށް ތިޔަ ފެތުރުވީ


iOS gai massala thakeh | Mihaaru\nއެޕަލް އިން އައިއޯއެސް 12 އަށް ގެނައި ކުރިއެރުންތަކުގައި ހާލަތާ ނުގުޅޭ މައްސަލަތަކެއް\nއައިއޯއެސް 12 ގައި މައްސަލަތަކެއް، މެސެޖް ފޮނުވާ މީހާ ނޫން އެހެން މީހަކަށް\n03 އޮކްޓޯބަރ 2018 - 07:322comments\nއެޕަލް އިން އައިއޯއެސް 12 ދޫކޮށްލުމާ އެކު އެންމެ ބޮޑަށް ދެކެވުނީ، ޕާސްވޯޑް ޖަހައި ތަޅުލާފައި އޮންނައިރު ވެސް، އައިފޯނަށް ވަދެވޭ ވާހަކަ އެެވެ. އެކަމަކު މި ފަދަ ގޮތަކަށް އައިފޯނެއް ކޮންމެ ކޮންމެ މީހަކަށް ހުޅުވޭ ކަމެއް އެނގިފައް ނެތެވެ. މިއީ ހެކަރުންގެ ފެންވަރުގައި އަދި އައިފޯނު އަތުޖެހިގެން ނޫން ގޮތަކަށް ކުރެވޭ ކަމެއް ނޫންކަން ފަހުން އެނގުނެވެ.\nއައިއޯއެސް 12 އަށް އޮޕަރޭޓިން ސިސްޓަމް މަތިކުރުމުން، "އައިމެސެޖް" އެޕްލިކޭޝަންގައި މައްސަލަޖެހި، މެސެޖް ފޮނުވާ މީހާ ނޫން މީހުންނަށް ލިބޭ ކަމަށް ބުނެ އެޕަލް ފޯރަމްގައި ވަނީ ވާހަކަ ދެކެވިފަ އެވެ. މި މައްސަލަ ހައްލުކުރާނެ ގޮތް އެޕަލްއިން އަދި ބުނެދީފައި ނެތަސް، އައިފޯން ބޭނުންކުރާ މީހުން ދަނީ އެކި ގޮތް ގޮތަށް މައްސަލަ ހައްލުކުރަމުންނެވެ. އެހެން ނަމަވެސް، ނިޔަތްގަންނަ މީހާ ނޫން މީހަކަށް މެސެޖް ހިނގައިދާނެ ކަމަށް އޮތް ބިރު އަދި ވެސް ފިލައިގެން ނުދެ އެވެ.\nއެޕަލް ފޯރަމްގައި ދައްކާފައި ހުރި ވާހަކަތަކަށް ބަލާއިރު، ދެމަފިރިން އެކަކު އަނެކަކަށް ފޮނުވާ މެސެޖްތައް ދަރިންނަށް ވެސް ލިބެ އެވެ. އަދި ހާލަތާ ގުޅުމެއް ނެތް މެސެޖްތައް ވެސް، އައިމެސެޖްގެ ތެރެއިން ފޭއްދިގެން ގޮސްފައި ވެ އެވެ. މި މައްސަލަ އެންމެ ބޮޑަށް ދިމާވަނީ ގާތް މީހުންގެ މެދުގައި އަދި އާއިލާގައި ހުރިހާ އެންމެން ބޭނުންކުރާ އެޕަލް އައިޑީ އެކައްޗަކަށް ވުމުންނެވެ އަދި އެ މީހުން ތަފާތު ފޯނުތަކުގައި ތަފާތު ސިމް ކާޑް ބޭނުންކުރި ނަމަވެސް އެވެ. މި މައްސަލާގައި "އެޕަލް އައިޑީ"އާ ގުޅުމެއް އޮތް ކަމަށް ވަނީ ބެލެވިފަ އެވެ.\nއިތުރު ލިޔުންތައް އައިފޯން އެޕަލް މޮބައިލް ފޯން ސްމާޓް ފޯން އައިއޯއެސް


vnews - Dr. Nazeer ge report card: Enme kujjaku ves baakee nukoh kaamiyaabu3aharu\nޑރ. ނަޒީރުގެ ރިޕޯޓް ކާޑު: އެންމެ ކުއްޖަކު ވެސް ބާކީ ނުކޮށް ކާމިޔާބު ތިން އަހަރު\nލިޔުނީ: ޑރ. އަބްދުﷲ ނަޒީރު\nހުޅުމާލޭގެ ރެެހެންދި ސުކޫލު -- ފޮޓޯ: އެޑިޔުކޭޝަން މިނިސްޓްރީ\nޑރ. އަބްދުﷲ ނަޒީރަކީ ތައުލީމީ ދާއިރާގައި ގިނަ އަހަރުތަކެއްގެ ތަޖުރިބާ ލިބިވަޑައިގެން ހުންނެވި މިދާއިރާގެ ފަންނީ ބޭފުޅެކެވެ. މިއަދު ޑރ. ނަޒީރަކީ އެޑިޔުކޭޝަން މިނިސްޓްރީގެ ސްޓޭޓް މިނިސްޓަރެވެ. ޑރ. ނަޒީރުގެ ލިޔުމެއް ވީނިއުސްއާ ހިއްސާކުރެއްވީތީ ޝުކުރު ދަންނަވަމެވެ.\nމިއަހަރުގެ އޯލެވެލް އިމްތިހާނާއި އެޗްއެސްސީ އިމްތިހާނުތައް މިމަހުގެ 16 ވަނަ ދުވަހު ނިންމައި، އެންމެހައި ދަރިވަރުން މިހާރު އެވަނީ އިމްތިހާނުތަކުގެ ނަތީޖާގެ އިންތިޒާރުގަ އެވެ. އަދި 2016 ވަނަ އަހަރުގެ ދިރާސީ އަހަރު މިމަހުގެ 17 ވީ ބުރާސްފަތި ދުވަހު ނިންމައި، ދަރިވަރުންނާއި ތައުލީމީ ދާއިރާގެ އެންމެހައި ފަންނީ މުއައްޒަފުން މިހާރު އެތިއްބެވީ ބޮޑު ޗުއްޓީގަ އެވެ. ޗުއްޓީއަށް ދިއުމުގެ ކުރިން ކޮންމެ ކުއްޖަކަށް ވެސް، އެކުއްޖަކު ކުރި މަސައްކަތުގެ ރިޕޯޓް ކާޑެއް ދިނެ އެވެ. މިކާޑް ތަކުގައި އެކުދިން ތަފާތު މާއްދާތަކުން ހާސިލް ކުރި މިންވަރާއި ލިބުނު ގްރޭޑްތަކާއި އެކިއެކި ޓީޗަރުންގެ ކޮމެންޓްތައް ހިމެނެ އެވެ. އެއީ އަހަރު ތެރޭގައި އެކުދިން ކުރި މަސައްކަތް ބެލެނިވެރިންނަށް އަންގުވައިދޭ ރަސްމީ ލިއުމެވެ.\nމި އަހަރުގެ ދިރާސީ އަހަރުގެ ފަހު ދުވަހާއި ރައީސް އަބްދުﷲ ޔާމީނުގެ ސަރުކާރަށް ތިން އަހަރު ފުރުނު ދުވަސް މިދިމާވީ އެއްދުވަހަކަށެވެ. އިއްތިފާޤެކެވެ. އުފާވެރި ދެ މުނާސަބަތެވެ. ބުރަމަސައްކަތްތަކަކަށް ފަހު ދިރާސީ އަހަރެއް ކާމިޔާބު ކަމާއެކު ނިންމާލެވުނީތީވެ، ވާ އުފަލެ އެވެ. ސަރުކާރުގެ ތައުލީމުގެ މެނިފެސްޓޯ އިން ގުނާނުލެވޭހާ ގިނަ ކާމިޔާބީތައް މިދިޔަ ކުރު މުއްދަތުގައި ހާސިލު ކުރެވުނީތީވެ، ވެވޭ ފޮނި އިހްސްސްތަކެވެ.\nވަކިން ހާއްސަކޮށް މިއަހަރު ވެގެން މި ދިޔައީ ތައުލީމީ ދާއިރާއަށް ނުހަނު އަރުތަވެރި އަހަރެއްގެ ގޮތުގަ އެވެ. އެގޮތުން ރާއްޖޭގެ ހުރިހާ އޮތޮޅެއް ވީޑިއޯ ލިންކް މެދުވެރިކޮށް ތައުލީމާއި ތަމްރީނު ފޯރުކޮށް ދިނުމުގެ ބޮޑު މަސައްކަތް ނިމިގެން މިދިޔައީ މިއަހަރުގެ ތެރޭގަ އެވެ. އަދި ރާއްޖޭގެ ތާރީހުގައި ފުރަތަމަ ފަހަރަށް ދިވެހި ކުދިން އޭލެވެލް އިމްތިހާނު، އޯލެވެލް އިމްތިހާނާއެކު ހެދީ މިއަހަރުގެ ތެރޭގަ އެވެ. ފުރަތަމަ ފަހަރަށް ޕްރީސްކޫލު ތައުލީމު ރަސްމީ ތައުލީމުގެ ބައެއްގެ ގޮތުގައި ކަނޑައަޅުއްވައި، ސަރުކާރުގެ ސްކޫލުތަކުގެ ތެރެއިން މި މަރުހަލާގެ ތައުލީމު ދޭން ފެށިގެން ދިޔައީ ވެސް މި އަހަރުގެ ތެރޭގަ އެވެ. އަދި ރާއްޖޭގެ ސްކޫލުތަކުގައި ދެވޭ ތައުލީމުގެ ފެންވަރު ކަށަވަރުކޮށް ދެނެގަތުމަށް ތިން އަހަރު ދުވަހުގެ ޕްލޭނެއް އެކަށަ އަޅައި އޭގެ ފުރަތަމަ މަރުހަލާގެ ތެރެއިން 65 ސްކޫލު ރިވިއުކޮށް ނިންމީ ވެސް މިއަހަރުގެ ތެރޭގަ އެވެ. އަދި ގްރޭޑް ހަތަރަކާއި ހަތެއްގެ އިނގިރޭސިއާއި ހިސާބާއި ދިވެހި މާއްދާތަކުން ދަރިވަރުން ހާސިލް ކުރުމަށް ކަނޑައެޅިފައިވާ ލިޔެކިޔުމުގެ (ލިޓެރަސީ) ހުނަރާއި އަސާސީ ވިޔަތައް (ނިއުމަރަސީ) ދެނެގަތުމަށް ހިންގުނު ނެޝަނަލް އެސެސްމަންޓްގެ މަސައްކަތް ނިންމާލެވުނީ ވެސް މިއަހަރުގެ ތެރޭގަ އެވެ. ހަމައެއާއެކު އަޅުގަނޑުމެންގެ އެޑިޔުކޭޝަން މިނިސްޓަރު ޑރ އައިޝަތު ޝިހާމު ރާއްޖޭގެ މީހުން ދިރިއުޅޭ ހުރިހާ ރަށެއްގައި ގާއިމު ކުރެވިފައިވާ ސްކޫލުތަކަށް، މީގެ ދެއަހަރު ކުރިން ފެއްޓެވި ޒިޔާރަތް ކާމިޔާބުކަމާއެކު ނިންމަވާލެއްވީ ވެސް މިއަހަރުގެ ތެރޭގައި ކަމަށް ވާތީ އެވެ.\nއެޑިޔުކޭޝަން މިނިސްޓަރު ޑރ. އައިޝަތު ޝިހާމް ރައީސް އަބްދުﷲ ޔާމީންގެ އަރިހުގައި -- ފޮޓޯ: އެޑިޔުކޭޝަން މިނިސްޓްރީ\nސަރުކާރަށް ތިން އަހަރު ފުރުން ފާހަގަކުރަމުން ދާއިރު ތައުލީމީ ދާއިރާގައި މަސައްކަތް ކުރާ މީހެއްގެ ހައިސިއްޔަތުން، ވޭތުވެދިޔަ ތިން އަހަރު ދުވަހުގެ ތެރޭގައި އަޅުގަނޑުމެންގެ މަސައްކަތް ދިޔަގޮތާ މެދު ފިކުރު ހިންގާލުމަކީ ނުހަނު ބޭނުންތެރިކަމެއް ކަމުގައި ދެކެމެ އެވެ. އެހެނީ އަޅުގަނޑުމެންގެ ދަރިންގެ ކިޔެވުމުގެ މަސައްކަތް ވެސް ދިޔަގޮތުގެ ފެންވަރު ބަލައި، ވަޒަންކޮށް އެކުދިންނަށް، ރިޕޯޓް ކާޑް ކޮންމެ ދިރާސީ އަހަރެއް ނިމުމުން ދޭއިރު، އަޅުގަނޑުމެންނަށް ވެސް ކަނޑައެޅިފައިވާ މަސައްކަތްތަކުގެ ނަތީޖާ ވަޒަންކޮށް، އެފަދަ ރިޕޯޓް ކާޑަކުން މިންކުރުމަކީ ކުރިމަގުގައި މަސައްކަތްތައް ތަރުތީބު ކުރުމަށް އެހީތެރިވެދޭނެ ކަމަކަށް ވާތީ އެވެ.\nތައުލީމީ ދާއިރާއަކީ ރާއްޖޭގެ އެންމެ ބޮޑު އިޖުތިމާއީ ދާއިރާއޭ ދެންނެވުމަކީ ދުގަކަށް ނުވާނެ އެވެ. އެހެނީ 2016 ވަނަ އަހަރު ރާއްޖޭގެ ސްކޫލުތަކުގައި 88،000 އަށް ވުރެ ގިނަ ކުދިންގެ ކިޔެވުމުގެ ކަންތައްތައް ތަރުތީބު ކުރުމަށް ދައުލަތުން 2.7 ބިލިއަން ރުފިޔާ ހަމަޖައްސަވައި ދެއްވި އެވެ. ދައުލަތުގެ ބަޖެޓުން އެއްދާއިރާއަކަށް އެންމެ ގިނަ ހަރަދު ވޭތުވެދިޔަ ތިން އަހަރު ވެސް ހޭދަ ކޮށްފައިވަނީ ހަމަ ކުދިންގެ ތައުލީމާ ތަރުބިއްޔަތަށެވެ. އަދި މިކުދިންގެ ކަންކަން ބެލެހެއްޓުމަށް 11068 މުވައްޒަފުން ބައިވެރިވިވިއިރު މީގެ ތެރޭގައި ޕްރިންސިޕަލުންނާއި ޓީޗަރުންނާއި އިދާރީ މުއައްޒަފުން ހިމެނެ އެވެ. މިއީ މުޅި ސިވިލް ސާވިސްގެ ދެބައި ކުޅަ އެއްބައި މުއައްޒަފުންނެވެ.\nޓީޗަރަކު ކުލާހުގައި ދަރިވަރުންނަށް ފިލާވަޅެއް ނަގައިދެނީ -- ވީފައިލް ފޮޓޯ\nޝައްކެތްވެސް ނެތެވެ! މިފަދަ ބޮޑު އަދި އެހާމެ މުހިއްމު ދާއިރާއެއްގެ ހިދުމަތް ދިނުމަށް ތައުލީމުގެ ޕްލޭން ނުހަނު މުހިއްމު ވާނެ އެވެ. މިހާރު އަމަލުކުރަމުންދާ ތައުލީމުގެ މެނިފެސްޓޯ އަކީ ތައުލީމީ ދާއިރާއަށް ހަގީގަތުގައި ވެސް އިންގިލާބީ ބަދަލެއް ގެނުވާނެ ގޮތަށް އެކުލަވާލެވިފައިވާ، ވަރަށް ފުރިހަމަ ތަރައްގީގެ ޕްލޭނެކެވެ. އެޕްލޭން ގައި ހިމެނޭ ހަތަރު ދާއިރާ އަމާޒުވެފައި ވަނީ ކްލާސްރޫމު ތެރޭގެ އުނގެނުމާއި އުނގަންނައި ދިނުމަށެވެ. ހާއްސަކޮށް ކުދިންގެ ތައުލީމާ ތަރުބިއްޔަތުގެ މައްޗަށެވެ. ތަހްޒީބު މުޖުތަމައެއްގެ ބައިވެރިން އުފެއްދުމުގެ މައްޗަށެވެ. އެންމެ ކުއްޖެއްވެސް ބާކީ ނުކޮށް ތައުލީމާއި ތަމްރީނުގެ ތެރެއިން ކުދިންގެ ޝަޚުސު ބިނާކޮށް ތަރުބިއްޔަތު ދިނުމަށެވެ. ޒުވާނުން ބާރުވެރިކޮށް މަސައްކަތުގެ ދާއިރާތަކަށް ބޭނުންވާ ތަމްރީނާއި ވަޒީފާގެ މާހައުލަށް ބޭނުންވާ އަޚްލާގީ ސިފަތަށް ލިބި ކަށަވަރުވެގެންވާ، ހުނަރުވެރި ޒުވާނުން އުފެއްދުމަށެވެ. މަތީ ތައުލީމުގެ ފުރުސަތު ދިވެހި ދަރިވަރުންނަށް ޔަގީންކޮށްދިނުމަށެވެ. ރާއްޖޭގެ އެކިއެކި ކަންކޮޅުތަކުގައި ގާއިމުކުރެވިފައިވާ ސްކޫލުތަކަށް އެއްވެސް ތަފާތުކުރުމެއްނެތި ވަސީލަތްތައް ހަމަހަމަ ކަމާއެކު ފޯރުކޮށް ދިނުމަށެވެ.\nވުމާއެކު، މިދެންނެވި ދާއިރާތަކުން ވޭތުވެދިޔަ ތިން އަހަރުގެ ތެރޭގައި ތައުލީމީ ދާއިރާއިން ހޯދާފައިވާ މުހިއްމު ކާމިޔާބީތަކުގެ މައްޗަށް މިރިޕޯޓްގައި އަލި އަޅުވާލަން އަޅުގަނޑު ގަސްދު ކުރަމެވެ. ވަކިން ހާއްސަ ގޮތެއްގައި އަޅުގަނޑު ބަލާލަން ބޭނުންވަނީ މި މުއްދަތުގެ ތެރޭގައި ރާއްޖޭގެ ދަރިވަރުންނަށާއި ދިވެހި ޒުވާނުންނަށާއި ސްކޫލު ޓީޗަރުންނަށާއި ސްކޫލުތައް ތަރައްގީކޮށް ވަސީލަތްތައް ފުރިހަމަ ކުރުމަށް ކުރެވުނު މަސައްކަތާއި ހޯދުނު ކާމިޔާބީގެ މައްޗަށެވެ.\nދަރިވަރުންތަކެއް ކުލާހެއްގައި މަޑުކޮށްލައިގެން -- ވީފައިލް ފޮޓޯ\nވޭތުވެދިޔަ ތިން އަހަރުގެ ތެރޭގައި ދަރިވަރުންގެ ތައުލީމާ ތަރުބިއްޔަތާއި ތަމްރީނަށް އަމާޒުކޮށްގެން ކުރެވުނު މަސައްކަތުގެ ތެރެއިން އެންމެ ބޮޑު ހިތްހަމަޖެހުމެއް ލިބިގެންދިޔައީ ރާއްޖޭގެ ގައުމީ މަންހަޖުގެ ދެ ކީސްޓޭޖް ކާމިޔާބު ކަމާއެކު ތަންފީޒު ކޮށް ނިންމައި، ސްކޫލު ތައުލީމުގެ މަރުހަލާތައް އަލުން ކަނޑައަޅައި، އެންމެ ކުއްޖަކު ވެސް "ތައުލީމުގެ ދަލުން" ބާކީވެގެން ނުދާ ގޮތަށް ކުރެވުނު މަސައްކަތްތަކެވެ.\nއެގޮތުން ޕްރީސްކޫލު ތައުލީމު މިހާރު މިވަނީ ރަސްމީ ތައުލީމުގެ ބައެއްގެ ގޮތަށް ކަނޑައަޅައި، އެމަރުހަލާގެ ދެއަހަރުގެ ތައުލީމު، މީހުން ދިރިއުޅޭ ކޮންމެ ރަށަކުން ހިލޭ ފޯރުކޮށްދޭން ފަށާފަ އެވެ. މިއީ އަޅުގަނޑުމެންގެ ބެލެނިވެރިންނަށް ނުހަނު ހިތްހަމަޖެހުން ގެނުވައިދިން ހެޔޮ ބަދަލެކެވެ. އަދި އަޅުގަނޑުމެންގެ ރާއްޖެ ވެސް ހިމެނޭ ގޮތަށް، 2015 ވަނަ އަހަރު ކަނޑައެޅުނު ބައިނަލްއަގްވާމީ ތައުލީމުގެ އެޖެންޑާގައި ވަނީ މި މަރުހަލާގެ އެއް އަހަރު ދުވަހުގެ ހިލޭ ތައުލީމު، 2030 ވަނަ އަހަރާ ހަމަޔަށް ފޯރުކޮށް ދިނުމަށެވެ. އެހެނަސް ރާއްޖެއިން މިވަނީ އެ އެޖެންޑާގައި ކަނޑައަޅާފައިވާ މިންވަރަށް ވުރެ މި މަރުހަލާގެ ތައުލީމު ފުޅާކޮށް މިއަހަރު މި ލަނޑުދަނޑި ހާސިލުކޮށްފަ އެވެ. އެހެންކަމުން ރާއްޖެ ވެގެން މިދަނީ މި ލަނޑުދަނޑި ހާސިލްކުރި މި ސަރަހައްދުގެ ފުރަތަމަ ގައުމަށެވެ. އަދި އުމުރުން 18 އަހަރު ވަންދެން ކޮންމެ ކުއްޖަކަށް ވެސް ސްކޫލު ތައުލީމު ހިލޭ ފޯރުކޮށް ދެއްވުމަށް ނިންމަވައި، އެކަމުގެ އަމަލީ މަސައްކަތުގެ ތެރެއިން ކުރިން އެ ފުރުސަތު ނެތް އެތައް ކުދިންނަށް މިހާރު މިދަނީ ސްކޫލު ތައުލީމުގެ ފުރުސަތު ފަހިކޮށް ދެމުންނެވެ.\nއެޑިޔުކޭޝަން މިނިސްޓަރު ޑރ. އައިޝަތު ޝިހާމް ދަރިވަރުންތަކަަކާއެކު ސެލްފީއެއް ނަންގަވަނީ -- ފޮޓޯ: އެޑިޔުކޭޝަން މިނިސްޓްރީ\nސްކޫލު ނިންމާފަ ނުކުންނަ ކޮންމެ ކުއްޖަކީ ވެސް، ރާއްޖޭގެ ތަފާތު ސިނާއަތްތަކަށް ބޭނުންވާ މަސައްކަތުގެ ހުނަރާއި އަޚްލާގީ ސިފަތަކަށް އަހުލުވެރިވެފައިވާ، ކާމިޔާބު މީހަކަށް ހެދުމަށް، މަސައްކަތާއި ހުނަރު އުގަންނައިދިނުމުގެ ސްކޫލު ޓިވެޓް ސްޓްރީމެއް ސްކޫލު ތައުލީމުގެ ނިޒާމުގެ ތެރެއަށް މިހާރު ވަނީ ތައާރުފު ކުރެވިފަ އެވެ. އަދި މިސްޓްރީމުގެ ތެރެއިން ނުކުންނަ ކުދިންނަށް އޯލެވެލް ނުވަތަ އޭލެވެލް ސަނަދު ތަކެކޭ އެއްފަދަ ބައިނަލްއަގްވާމީ ސަނަދު ލިބިދޭ ގޮތަށް ވަނީ ހަމަޖެހިފަ އެވެ.\nދަރިވަރުންގެ ސަލާމަތާއި ރައްކާތެރިކަމަށް އިސްކަންދީ ރާއްޖޭގެ ސްކޫލުތަކުގެ ގްރޭޑް އެކެއްގައި ވޭތުވެދިޔަ ތިން އަހަރު ކިޔެވި 16،000 އަށް ވުރެ ގިނަ ދަރިވަރުންގެ ހެލްތް ސްކްރީންކޮށް، އޭގެތެރެއިން އިތުރު އެހީތެރިކަމަށް ބޭނުންވި ހުރިހާ ކުދިންނަށް އެފުރުސަތު ފަހިކޮށް ދެވުނެވެ. އަދި ގްރޭޑް އެކެއްގެ ދަރިވަރުންގެ ރިސްކް އެސެސްމެންޓް ހެދުމަށް ބޭނުންވާ ޓޫލްސްތައް ތައްޔާރުކޮށް، އެ ޓޫލްސްތައް ބޭނުންކުރާނެ ގޮތުގެ ތަމްރީނުތައް ސްކޫލުތަކަށްދީ، މުޅިރާއްޖެއަށް އެކަން ރޯލްއައުޓް ވަނީ ކުރެވިފައެވެ. އަދި އަތޮޅުތެރޭގައި ކިޔަވާ ދަރިވަރުންގެ ތެރެއިން ކުޅިވަރުގެ ރޮނގުން ފާހަގަކުރެވޭ ގްރޭޑް 8 އިން މަތީގެ ދަރިވަރުންނަށް އެކުދިންގެ ހުނަރު އިތުރަށް ތަރައްގީކުރުމަށް މާލޭއާއި ރާއްޖެއިން ބޭރުން ފުރުސަތުތައް ހޯދައިދޭ ގޮތަށް ހަމަޖައްސައި، އެގޮތަށް ހޮވުނު ކުދިން މިހާރު ދަނީ ބޮޓްސުވާނާއި މާލޭގައި ކިޔަވަމުންނެވެ.\nދަރިމަވަންތަ ސުކޫލުގެ ދަރިވަރުންތަކެއް -- ވީފައިލް ފޮޓޯ\nސްކޫލު ދަރިވަރުންގެ އަޤީދާ ވަރުގަދަކޮށް، ދީނީ ޝިއާރު ކުދިންގެ ހިތްތަކުގައި އަށަގަންނުވައި، އިސްލާމީ ރިވެތި ސިފަތަކަށް ކުދިން ޝައުގުވެރިކުރުމަށް، އަރަބި އިސްލާމީ ތައުލީމު، މުޅި ރާއްޖެއަށް ފުޅާކުރުމަށް ކުރެވުނު މަސައްކަތުން، އަރަބި ބަސް ރާއްޖޭގެ 41 ސްކޫލެއްގައި ވަނީ މިއަހަރު ކިޔަވައިދޭން ފަށާފަ އެވެ. އަދި ތައުލީމުގެ މެނިފެސްޓޯގައި ހިމެނޭ އަރަބި މީޑިއަމްގެ ދެ ސްކޫލު މިހާރު ވަނީ އައްޑޫ ސިޓީގެ ހިތަދޫއާއި ހދ. ކުޅުދުއްފުށީގައި ހުޅުވިފަ އެވެ. އަދި ސްކޫލު ތަކުގެ ގްރޭޑް އެކަކުން ހަތަކަށް ޤުރުއާން މަޖުބޫރުކޮށް ކިޔަވައިދޭން މިހާރު ވަނީ ފެށިފަ އެވެ. އަދި މީގެ އިތުރުން، އިސްލާމީ އިލްމު އުފައްދައި ފެތުރެއްވުމަށް، ރާއްޖޭގެ ފުރަތަމަ އިސްލާމިކް ޔުނިވަސިޓީ 16 ޖުލައި 2015 ގައި ވަނީ ގާއިމްކޮށްދެއްވާފަ އެވެ.\nރާއްޖޭގެ މުޖުތަމައަށާއި ދިވެހި ރައްޔިތުންގެ ވިސްނުމާއި ފިކުރާއި މަސައްކަތުގެ ވައްޓަފާޅިއަށް ވޭތިވެދިޔަ ތަނުގައި އައިސްފައިވާ ބަދަލުތަކަށް ރިއާޔަތްކޮށް، ސްކޫލު ތައުލީމުގެ ހުރިހާ މަރުހަލާތަކެއް ޝާމިލުވާ ގޮތަށް އެކުލަވާލެވުނު، ރާއްޖޭގެ މަދުރަސީ ތައުލީމުގެ ގައުމީ މަންހަޖުގެ ކީ-ސްޓޭޖް އެކެއް އަދި ދޭއް ކާމިޔާބު ކަމާއެކު މިހާރު ވަނީ ތަންފީޒުކޮށް ނިމިފަ އެވެ. އަދި އަންނަ އަހަރު ކީ-ސްޓޭޖް ތިން ތަންފީޒުކުރުމުގެ އެންމެހައި މަސައްކަތް މިހާރު ދަނީ ކުރެވެމުންނެވެެ.\nހާއްސަ އެހީއަށް ބޭނުންވާ ކުދިންނަށް ހިންގުނު ކުޅިވަރު ފެސްޓިވަލެއްގައި އެޑިޔުކޭޝަން މިނިސްޓަރު ޑރ. އައިޝަތު ޝިހާމް ބައިވެރިވެވަޑައިގަންނަވަނީ -- ވީފައިލް ފޮޓޯ\nރާއްޖޭގެ ސްކޫލުތަކުގައި ކިޔަވަމުންދާ ކުދިންގެ ތެރެއިން ނުކުޅެދުންތެރިކަން ހުންނަ ކުދިންނަށް ކިޔެވޭނެ ފުރުސަތުތައް އިތުރުކޮށް ވީހާވެސް ގިނަ ސްކޫލުތަކަކުން މިހިދުމަތް ފޯރުކޮށް ދިނުމަށް، ވޭތުވެދިޔަ ތިން އަހަރު ދުވަހުގެ ތެރޭގައި ރާއްޖޭގެ ހުރިހާ އަތޮޅެއް ޝާމިލުވާ ގޮތަށް ޖުމުލަ 54 ސެންޓަރެއްގައި ހާއްސަ އެހީއަށް ބޭނުންވާ ކުދިންނަށް ކިޔެވޭނެ އިންތިޒާމްތައް ވަނީ ހަމަޖައްސާ ދެއްވާފަ އެވެ. އަދި އަތޮޅުތެރޭގެ ތިން ސަރަހައްދެއްގައި (ހދ. ކުޅުދުއްފުށި، ޏ. ފުވައްމުލައް، އައްޑޫ ސިޓީ ހިތަދޫ) ހާއްސަ އެހީއަށް ބޭނުންވާ ދަރިވަރުންނަށް އާލީ އިންޓަވެންޝަން ސެންޓަރުތައް ވަނީ ގާއިމުކޮށް ދެއްވާފަ އެވެ. މިއީ މާލެއިން ބޭރުގައި މިފަދަ ސެންޓަރުތަކެއް ގާއިމުކޮށް ދެއްވި ފުރަތަމަ ފަހަރެވެ. އަދި މީގެ އިތުރުން ނުކުޅެދުންތެރިކަން ހުންނަ ކުދިންނަށް ކިޔަވައިދޭ ޓީޗަރުންގެ މަގާމު ރާއްޖޭގެ ހުރިހާ ސަކޫލެއްގައި ގާއިމުކޮށް އެމަގާމުތަކަށް ބޭނުންވާ ޓީޗަރުން ތަމްރީނު ކުރުމުގެ މަސައްކަތް މިހާރު ދަނީ ކުރެވެމުންނެވެ.\nވޯޓާސްޕޯޓްސް ކިޔަވާ ދަރިވަރުންތަކަކާއެކު އެޑިޔުކޭޝަން މިނިސްޓަރު ޑރ. އައިޝަތު ޝިހާމް -- ފޮޓޯ: އެޑިޔުކޭޝަން މިނިސްޓްރީ\nޒުވާނުން ބާރުވެރިކޮށް، ފަންނީ ދާއިރާތަކަށް ޒުވާނުން ޝައުގުވެރިކުރުމުގެ ބޭނުމުގައި، ސްކޫލު ތައުލީމުގެ ތެރެއިން މަސައްކަތުގެ ހުނަރާއި، ކުޅިވަރުގެ ރޮގުން ކުރިއަށް ދިއުމުގެ ފުރުސަތު ހޯދައި ދިނުމަށް އަލަށް ތަންފީޒު ކުރެވެމުންދާ ގައުމީ މަންހަޖުގައި ވަނީ ހިމަނާފަ އެވެ. އަދި މި ފަންނުތައް ސްކޫލު ތައުލީމުގެ ތެރެއިން ކުދިންނަށް ފޯރުކޮށްދިނުމަށް ބޭނުންވާ ޓީޗަރުން ތަމްރީނުކުރުމުގެ މަސައްކަތް ފެށި، މިދާއިރާތަކުން ސްކޫލު ތަކަށް ބޭނުންވާ ވަސީލަތްތައް ވޭތުވެދިޔަ ތިން އަހަރު ވަނީ ފޯރުކޮށްދީފަ އެވެ.\nރާއްޖޭގެ ކޮންމެ ޒުވާނަކީ ހުނަރުވެރި، މަސައްކަތް ކުރަން އެނގޭ ޒުވާނަކަށް ހަދައި ވަޒީފާތަކަށް ނެރުމަށް އަމާޒުކޮށްގެން "ކޮންމެ ޒުވާނަކީ ހުނަރުވެރި ޒުވާނެއް"ގެ ނަމުގައި ހާއްސަ ޕްރޮގްރާމުތަކެއް ވޭތުވެދިޔަ ތިން އަހަރު ވަނީ ހިންގާފަ އެވެ. އަދި ޒުވާނުން ވަޒީފާތަކަށް ތަމްރީނުކުރުމުގެ ޕްރޮގްރާމްގެ ދަށުން ފާމަސީ އެސިސްޓެންޓް ކޯސް 411 ޒުވާނަކު ވަނީ ފުރިހަމަކޮށްފަ އެވެ. އަދި ހަމަ އެކޯހުގައި އިތުރު 116 ޒުވާނުން މިހާރު ދަނީ ކިޔަވަމުންނެވެ. ނަރުހުން ތަމްރީނުކުރުމަށް ހުޅުވާލި ފުރުސަތުގައި 937 ޒުވާނުން މިހާރު ދަނީ ކިޔަވަމުންނެވެ. އަދި ފޮޓްގްރަފީ ކޯހުގައި 431 ޒުވާނުންނާއި ޓޫރިޒަމް ދާއިރާގެ ތަފާތު ކޯސްތަކުގައި ޖުމުލަ 322 ޒުވާނުން ވެސް މިހާރު ދަނީ ކިޔަވަމުންނެވެ.\nކަލާސް އެވޯޑް ދިނުމުގެ ރަސްމިއްޔާތުގައި ރައީސް އަބްދުﷲ ޔާމީން ބައިވެރިވެވަޑައިގަންނަވަނީ -- ވީފައިލް ފޮޓޯ\nޒުވާނުންނަށް މަތީ ތައުލީމު ޔަގީންކޮށްދިނުމުގެ ގޮތުން، މަތީ ތައުލީމަށް ޝަރުތު ފުރިހަމަވާ ކޮންމެ ކުއްޖަކަށް މަތީ ތައުލީމުގެ ފުރުސަތު ފޯރުކޮށްދިނުމަށް، ސްކޮލަޝިޕާއި ލޯނު ފަންޑުން ލިބިދޭ ފުރުސަތުތައް ފުޅާކޮށް، އޭ ލެވެލް ތިން މާއްދާއިން ފާސްވެފައިވާ ދަރިވަރުންނާއި އެއާއި އެއްފެންވަރެއްގެ ސަނަދެއް ލިބިފައިވާ ފަރާތްތަކުގެ ތެރެއިން ވޭތުވެދިޔަ ތިން އަހަރު، މިފަދަ ފުރުސަތުތަކަށް ހުށަހެޅި ކުދިންގެ ޖުމުލަ 99 އިންސައްތަ ކުދިންނަށް ވަނީ މަތީ ތައުލީމުގެ ފުރުސަތު ކަށަވަރުކޮށް ދީފަ އެވެ. އެގޮތުން 3،000 އަށް ވުރެ ގިނަ ކުދިންނަށް މަތީ ތައުލީމަށް ކިޔަވަން ފުރުސަތު ދެވުނެވެ.\nދިވެހިރާއްޖޭގެ ސްކޫލުތަކުގެ ފަންނީ މުއައްޒަފުންގެ އޮނިގަނޑު މުރާޖައާކޮށް، ދައުލަތުގެ ތަފާތު ދާއިރާތަކުގައި މަސައްކަތްކުރައްވާ ފަންނީ މުއްޒަފުންނާއި ތައުލީމީ ދާއިރާގައި މަސައްކަތް ކުރައްވާ އެފަދަ މުއައްޒަފުންގެ މުސާރައިގެ ހުރި ފަރަގު ކުޑަކުރެއްވުމަށް، ޓީޗަރުންގެ އާ އޮނިގަނޑެއް އެކުލަވާލައި، އެންމެހައި މުދައްރިސުންނަށް މުސާރަ ބޮޑުކޮށް ދެއްވި އެވެ. އަދި އަލަށް އެކުލަވާލެވުނު އޮނިގަނޑުގެ ދަށުން 1236 ޓީޗަރުން ޑިޕްލޮމާ ފެންވަރަށް ތަމްރީނުވުމުގެ ފުރުސަތު ފަހިކޮށްދެއްވާ، އެފުރުސަތުތަކުގެ ބޭނުން ހިއްޕެވި 1014 ޓީޗަރުންނަށް ވަނީ ދާއިމީ ވަޒީފާ ދެއްވާފަ އެވެ. އެގޮތުން މިހާރު ރާއްޖޭގެ ސްކޫލުތަކުގައި މަސައްކަތް ކުރައްވާ ދާއިމީ ވަޒީފާގައި ތިއްބެވީ ޑިޕްލޮމާ ސަނަދުން މަތީ ފެންވަރުގެ ޓީޗަރުންނެވެ.\nސުކޫލު ތަކުގެ އިސް ބޭފުޅުންނަށް ހިންގުނު ތަމްރީން ޕްރޮގްރާމެއްގެ ތެރެއިން -- ފޮޓޯ: އެޑިޔުކޭޝަން މިނިސްޓްރީ\nމީގެ ސަބަބުން އަޅުގަނޑުމެންގެ ތައުލީމުގެ ނިޒާމުގެ ފެންވަރު މަތިވެގެންދާނެ ކަމަށް ބެލެވެ އެވެ. މީގެ އިތުރުން ކުރިއަށް އޮތް ފަސް އަހަރުގެ ތެރޭގައި ރާއްޖޭގެ ސްކޫލުތަކުގައި މަސައްކަތް ކުރައްވާ އެންމެހައި ޓީޗަރުން ޑިގްރީ ފެންވަރަށް މަތިކުރުމަށް، ދިވެހިރާއްޖޭގެ ގައުމީ ޔުނިވަސިޓީ އާއެކު ވެވުނު އެއްބަސްވުމެއްގެ ދަށުން 700 އަށް ވުރެ ގިނަ ޓީޗަރުން މިހާރު ދަނީ ކިޔަވަމުންނެވެ. އަދި ރަގަނޅު ފެންވަރަށް ޤްރުއާނާއި އަރަބި ބަހާއި އިސްލާމް އުނގަންނައި ދެއްވުމަށް 5000 ޓީޗަރުން ތަމްރީނު ކުރުމަށް އިސްލާމިކް ޔުނިވަސިޓީ އާއެކު ވެވުނު އެއްބަސްވުމުގެ ދަށުން، ޓީޗަރުން ތަމްރީނު ކުރުމުގެ މަސައްކަތް ވެސް ދަނީ ކުރެވެމުންނެވެ. އަދި ޓީޗަރުންގެ ފަންނީ ތަރައްގީއަށް ކޮންމެ ދިރާސީ އަހަރަކަށް ކަނޑައެޅިފައިވާ އުނގެނުމުގެ ގަޑިތަކުގެ އިތުރުން، ދިވެހިރާއްޖޭގެ މަދަރުސާތަކުގެ ގައުމީ މަންހައްޖުގެ ކީ ސްޓޭޖް އެކެއް އަދި ދޭއް ތަންފީޒު ކުރުމަށް ޓީޗަރުންނާއި ޕްރިންސިޕަލުންނާއި ބެލެނިވެރިން ހިމެނޭ ގޮތަށް ޖުމުލަ 7900 މީހުން މިހާތަނަށް ވަނީ ތަމްރީނުކުރެވިފަ އެވެ.\nނުކުޅެދުންތެރިކަން ހުންނަ ކުދިންނަށް ކިޔަވައިދިނުމަށް ހިންގަވާ ޓީޗަރުން ތަމްރީނު ކުރުމުގެ މަސައްކަތުގެ ތެރެއިން 122 ޓީޗަރުން މިހާރު ވަނީ ތަމްރީނުކޮށް ނިމިފަ އެވެ. އަދި ރާއްޖޭގެ ސްކޫލުތައް ހިންގުން ހަރުދަނާ ކުރުމުގެ ގޮތުން ސްކޫލްތަކުގެ ޕްރިންސިޕަލުންނަށް އަމާޒުކޮށްގެން ނޭޝަނަލް އިންސްޓިޓިއުޓުން އޮފް އެޑިޔުކޭޝަނުން ހިންގާ ޑިގްރީ ޕްރޮގްރާމުގައި ކިޔަވަމުން ގެންދަވާ 57 ބައިވެރިންނާއެކު ޖުމުލަ 197 ބައިވެރިންދަނީ އެތަނުގެ ތަފާތު ކޯސްތަކުގައި ކިޔަވަމުންނެވެ.\nވަސީލަތް ހަމަ ކުލާސް ރޫމެއްގައި ދަރިވަރުން ކިޔަވަނީ -- ފޮޓޯ: އެޑިޔުކޭޝަން މިނިސްޓްރީ\nވަސީލަތް ހަމަ ސްކޫލް\nރާއްޖޭގެ ސްކޫލު މަދަރުސާތަކަށް ހަމަހަމަކަމާއެކު ވަސީލަތް ފޯރުކޮށްދީ، ސްކޫލުތަކުގެ ޖާގައަށް ދިމާވެފައިވާ ބިމުގެ ދަތިކަން ހައްލުކޮށް، އުމްރާނީ ގޮތުން ވަސީލަތް އިތުރު ކުރަންޖެހޭ ސްކޫލްތައް ފާހަގަކޮށް، ސްކޫލްތައް ހަތަރު ބަޔަކަށް ބަހާލެވި، ކޮންމެ އަހަރެއްގެ ޕީއެސްއައިޕީގައި 50 ސްކޫލެއް ކަނޑައެޅި އަންނަ އަހަރުގެ ނިޔަލަށް ސަރުކާރުން ހިންގާ 213 ސްކޫލުގައި ވަސީލަތް ހަމަ މަގުބޫލު ސްކޫލްތަކެއްގެ ގޮތުގައި ގާއިމުކުރުމަށް ބުރަ މަސައްކަތްތަކެއް ވޭތުވެދިޔަ ތިން އަހަރުގެ ތެރޭގައި ވަނީ ކުރެވިފަ އެވެ.\nއެގޮތުން ވޭތުވެދިޔަ ތިން އަހަރުގެ ތެރޭގައި ހަ ސްކޫލު ހޯލާއި، 11 ކޮމްޕިއުޓާ ލެބާއި، 32 ކްލާސް ރޫމް ގާއިމުކޮށް، 1490 ކޮމްޕިއުޓަރާއި، 44 ފޮޓޯކޮޕީ މެޝިނާއި، 28 ސްކޫލަށް ޗާޕް މެޝިނާއި، ދަރިވަރުންގެ 6000 ގޮނޑިއާއި، 2500 ޑެސްކު ވަނީ ހޯއްދަވާ ދެއްވާފަ އެވެ. އަދި ދަރިވަރުންނަށް ބޭނުންވާ ލައިބްރަރީއާއި ލެބޯޓްރީ ފަދަ ވަސީލަތްތައް ގާއިމްކުރުމަށް ތަފާތު 11 ޕްރޮޖެކްޓެއް ވަނީ ނިންމާފަ އެވެ. އަދި މީގެ އިތުރުން ޕްރީސްކޫލު ތައުލީމު ސަރުކާރުގެ ސްކޫލުތަކުންދޭ ގޮތަށް ހަމަޖެހުމާއެކު، އެ މަރުހަލާގެ ތައުލީމު ފޯރުކޮށް ދިނުމަށް ބޭނުންވާ ކުޅޭތަކެތި (އައުޓްޑޯ ޕްލޭސްޓްސް) ރާއްޖޭގެ ހުރިހާ ސްކޫލުތަކެއްގައި ވަނީ ގާއިމުކޮށް ދެވިފަ އެވެ. އަދި މީގެ އިތުރުން ޕީއެސްއައިޕީ 42 ޕްރޮޖެކްޓުގެ މަސައްކަތް މިހާރުވެސް ދަނީ ހިނގަމުންނެވެ.\nއެޑިޔުކޭޝަން މިނިސްޓްރީއާއި އެޑެކްސަލް އިމްތިހާންގެ ކަންކަން ބަލަހައްޓާ އިނގިރޭސިވިލާތުގެ ޕިއާސަން އެޑެކްސަލްއާއި ދެމެދު އެއްބަސްވުމުގައި ސޮއިކުރަން ބޭއްވި ރަސްމިއްޔާތުގެ ތެރެއިން -- ވީފައިލް ފޮޓޯ\nމިރިޕޯޓްގައި އަޅުގަނޑު ވަރަށް ކުރުކޮށް މިހުށަހަޅާލީ ރައީސް އަބްދުﷲ ޔާމީން ސަރުކާރުގައި ވޭތުވެދިޔަ ތިން އަހަރު ރާއްޖޭގެ ތައުލީމީ ދާއިރާގައި ކުރެވުނު މުހިއްމު މަސައްކަތުގެ ޚުލާސާއެކެވެ. ތައުލީމީ ދާއިރާގައި މަސައްކަތް ކުރާ މީހެއްގެ ހައިސިއްޔަތުން އެމަސައްކަތްތަކާ ދޭތެރޭ އަޅުގަނޑު ދެކޭ ގޮތުގެ ކުރު ރިޕޯޓް ކާޑެކެވެ. މިރިޕޯޓް ކާޑުގައި ހުށަހަޅާލެވުނު މަސައްކަތްތަކުގެ ކާމިޔާބީއަށް އަޅުގަނޑު ދޭނީ "އޭ" ގްރޭޑެވެ. މިމަސައްކަތްތައް ތިޔަބޭފުޅުން އަމިއްލަފުޅަށް ވަޒަންކޮށް، ހިތްޕުޅުހަމަޖެހިވަޑައި ގަންނަވާނަމަ "ޓިކެއް" ދެއްވާށެވެ. މިކަމުގެ ހައްގު ޝުކުރުވެރިންނަކީ މިދާއިރާގައި މަސައްކަތް ކުރައްވާ ހީވާގި އެންމެހައި މުއައްޒަފުންނެވެ. މާތް ﷲ ތަޢުލީ ދާއިރާއަށް ފާގަތި ދުވަސްތަކެއް މިންވަރު ކުރައްވާށި އެވެ.


August 22, 2019 12:04:14\nއެމްއެމްޕީއާރްސީގެ ފައިސާ ހޯދުމަށް ވަރަށް ގިނައިން ކުރީގެ ރައީސް އަބްދުﷲ ޔާމީން ގުޅުއްވާކަމަށް ކުރީގެ ނައިބު ރައީސް އަހުމަދު އަދީބު ވިދާޅުވެއްޖެއެވެ.\nއަދީބު އެފަދައިން ވިދާޅުވެފައިވަނީ ދައުލަތުގެ ހެއްކެއްގެ ގޮތުގައި ރައީސް ޔާމީންގެ ޝަރީއަތުގެ މަޖިލީހުގައި ވާހަކަ ދައްކަވަމުންނެވެ.\nއެގޮތުން އަދީބު ވިދާޅުވެފައިވަނީ، 2015 ވަނަ އަހަރު އެއްވެސް އިންތިހާބެއް ނެތް ކަމަށާއި އެހެންވެ އެ އަހަރު އެއްވެސް ކެމްޕެއިން ފައިސާއެއް ހޯދައިފައި ނުވާކަމަށެވެ. އަދި ޔާމީންގެ އެކައުންޓަށް ޖަމާވި އެއް މިލިއަން ޑޮލަރަކީ ކެމްޕެއިނަށް ޔާމީނަށް ލިބިވަޑައިގެން ފައިސާ ކަމަށް ޔާމީން ވިދާޅުވިޔަސް އެއީ ދޮގެއް ކަމަށް އަދީބު ވިދާޅުވިއެވެ.\nއަދި އަދީބު ވިދާޅުވީ ކެމްޕެއިން ފައިސާއެއް ދެއްވަން ޔާމީން ނުގުޅުއްވާ ކަމަށާއި އެކަމަކު އެމްއެމްޕީއާރްސީގެ ފައިސާގެ ކަންކަމުގައި ވަރަށް ގިނައިން ޔާމީން ގުޅުއްވާ ކަމަށެވެ. އަދި އެމްއެމްޕީއާރްސީގެ ފައިސާ އަމިއްލަ ކުންފުނިތަކަށް ޖަމާކޮށް އެ ފައިސާ ހޯދަން ޔާމީން ގުޅުއްވާ ކަމަށް އަދީބު ވިދާޅުވިއެވެ.\nއަދި ހެކިބަސް ދޭން އައިސްމިހިރީ ދައްކާ ވާހަކަތަކުން އިތުރު ހުކުމެއް އަޔަސް ހެޔޮކަމަށް، އަދި ރައްޔިތުން ކަންކަން ހިނގާފައިވާގޮތް އިނގެންޖެހޭކަމަށް އަދީބު ވިދާޅުވިއެވެ.\nމީގެ އިތުރުން އެމްއެމްޕީއާރްސީގެ ފައިސާ ދިޔަ ފަރާތްތަކާއި އެކަމުގެ މުގުލައި ތިބި ފަރާތްތައް ދައުލަތަށް ކިޔައިދޭނެ ބޭނުންވާކަމަށް އަދީބު ވިދާޅުވިއެވެ.\nއަދީބުގެ ބައެއް އެކުވެރިންނަށް ރައީސް ޔާމީން ގުޅުއްވުމުން ރައީސް ޔާމީންގެ ގެކޮޅަށް އެމީހުން ފައިސާ ހިފައިގެން ގޮސް ރައީސް ޔާމީނަށް ފައިސާ ހަވާލުކޮށްފައި ހުންނާނެ ކަމަށްވެސް އަދީބު ވިދާޅުވިއެވެ.\nއަދީބު ވިދާޅުވީ ރައީސް ޔާމީން އަންގަވައިގެން ޤާނޫނާއި ޚިލާފު ކަންކަން ކޮށްފައި ހުރި ކަމަށެވެ.\n"ކެމްޕެއިން ފައިސާއޭ ރައީސް ޔާމީން މިހާރު ވިދާޅުވަމުން ތިދަނީ އެމްއެމްޕީއާރްސީގެ ފައިސާއަށް" އަދީބު ވިދާޅުވިއެވެ.\nމައްސަލައިގައި އަދީބުގެ ހެކިބަސް ނަގާ ނިންމާފައިވާއިރު ރައސިް ޔާމީނާއި އަދީބާއި ދެބޭފުޅުން ކޯޓުތެރޭގައި ވަނީ ޒުވާބު ކުރައްވާފައެވެ.\nރައީސް ޔާމީންގެ އެކައުންޓަށް ޖަމާވފައިވާ ފައިސާ އަކީ ކެމްޕެއިން ފައިސާކަމަށް ރައީސް ޔާމީން މީގެ ކުރިން ތަކުރާރުކޮށް ވިދާޅުވިނަމަވެސް، މިއަދުގެ ޝަރީއަތުގެ މަޖިލީހުގައި އަދީބު ވަނީ އެއީ ކެމްޕެއިން ފައިސާ ނޫންކަމަށް ތަކުރާރުކޮށް ވިދާޅުވެފައެވެ. އަދި އެފައިސާއަކީ އެމްއެމްޕީއާރްސީގެ ފައިސާކަމަށް އަދީބު ތަކުރާރުކޮށް ވިދާޅުވިއެވެ.\nއަދީބު މިއަދުގެ ޝަރީއަތުގެ މަޖިލީހުގައި، އެމްއެމްޕީއާރްސީގެ ފައިސާ ދިން މީހުނާއި، އެކމަުގެ މުގުލުގައި ތިބި މީހުން ހާމަކުރަން ބޭނުންވާކަމަށް ވިދާޅުވި ނަމަވެސް މައްސަލަ ބައްލަވާ އިސްގާޒީ ހައިލަމް އެފުރުސަތު ދެއްވާފައެއް ނުވެއެވެ.\nރައީސް ޔާމިން އެމްއެމްޕީއާރްސީ އަހުމަދު އަދީބު ކްރިމިނަލް ކޯޓު\nDecember 16, 2018 02:49:04\nއެމްއެމްޕީއާރސީގެ ހިޔާނާތުން އުފެދުނީ ސިޔާސީ ޕާޓީއެއް ހެއްޔެވެ...؟\nJanuary 02, 2019 04:41:22\nފިނިފެންމާ ލޯންޗުގައި އެއްޗެއް ގޮވި ހާދިސާގެ އަސްލު ފުޓޭޖު ނުލިބޭނެ: އުމަރު\nOctober 23, 2019 14:21:02\nޚިޔާނާތުގެ ޝަރީއަތް ހުޅުވާލައި ލައިވްކޮށްދޭން އަދީބު އެދިވަޑައިގެންފި\nJanuary 27, 2019 11:26:18\nރައީސް ޔާމީނާއި އަދީބުގެ މަނީ ލޯންޑަރިން މައްސަލަތަކެއް ފުލުހަށް ހުށަހަޅައިފި


Home Minister Imran aai Commissioner of Prisons Munaz, mirey committee ah haaziru kuranee\nރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމެޓީން މިއަދު މެންދުރުފަހު ބޭއްވި ބައްދަލުވުމުގެ ތެރެއިން--\n22 ޖޫން 2019 1 ކޮމެންޓް\nހޯމް މިިނިސްޓަރާއި ޕްރިޒަންސް ކޮމިޝަނަރު މިރޭ ކޮމިޓީއަށް ހާޒިރުކުރަނީ\nމިދިޔަ ބުރާސްފަތި ދުވަހު މާފުށީ ޖަލުގައި ގައިދީންނަށް އަނިޔާކުރި ކަމަށް ބުނާ މައްސަލައާ ގުޅިގެން ހޯމް މިނިސްޓަރު އިމްރާން އަބްދުﷲ އާއި މޯލްޑިވްސް ކަރެކްޝަނަލް ސާވިސްގެ ކޮމިޝަނާ އޮފް ޕްރިޒަންސް އަބްދުﷲ މުނާޒު، ރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމެޓީއަށް މިރޭ ހާޒިރު ކުރަން ނިންމައިފި އެވެ.\nމަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީން މިއަދު މެންދުރުފަހު ބޭއްވި ކުއްލި ބައްދަލުވުމުގައި އިމްރާނާއި މުނާޒު ހާޒިރު ކުރަން ނިންމީ މިރޭ 08:30 ގައި ބާއްވާ އެ ކޮމިޓީގެ ޖަލްސާއަކަށެވެ.\nއެ ދެ ބޭފުޅުން ހާޒިރުކުރަން ނިންމީ ޖަލުގައި ގައިދީންނަށް އަނިޔާކުރާ ކަމަށް ބުނާ މައްސަލާގައި ގައުމީ ސަލާމަތަށް އެކަމުން ހުރި ނުރައްކަލާއި އެކަމަށް އަޅަން ޖެހޭ ފިޔަވަޅުތައް އެ އިދާރާތަކުން އަޅާފައިވާ މިންވަރު އޮޅުންފިލުވުމަށެވެ.\nޖަލުގައި އަނިޔާކުރި ކަމަށް ބުނާ މައްސަލަ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީން ބަލަމުންދާއިރު، މަޖިލީހުގެ ހިއުމަން ރައިޓްސް އެންޑް ޖެންޑަ ކޮމިޓީ އަށް ވެސް އިމްރާނާއި މުނާޒުގެ އިތުރުން ހިއުމަން ރައިޓްސް ކޮމިޝަނުގެ މެމްބަރުން ހާޒިރުކުރަން މިއަދު ހެނދުނު އެކޮމިޓީން ނިންމި އެވެ.\nހިއުމަން ރައިޓްސް ކޮމެޓީން ނިންމާފައި ވަނީ ފުރަތަމަ ކަމާ ބެހޭ ފަރާތްތަކުގެ މައުލޫމާތު ނުވަތަ ރިޕޯޓް އެކޮމިޓީ އަށް ހޯދުމަށެވެ. އެއަށްފަހު ކަމާބެހޭ އިދާރާތަކުގެ އިސްވެރިން ކޮމިޓީއަށް ހާޒިރު ކުރުމަށެވެ. ނަމަވެސް ކަމާބެހޭ އިދާރާތަކުގެ އިސްވެރިން ހާޒިރު ކުރާނެ ވަކި ދުވަހެއް މިއަދުގެ ކޮމިޓީން ނިންމާފައެއް ނުވެ އެވެ.\nމާފުށީ ޖަލުގައި ހަމަނުޖެހުން ހިނގީ ގައިދީއަކު ޖަލު އޮފިސަރަކަށް ހަމަލާ ދިނުމުންނެވެ. އެ އޮފިސަރަށް ވަނީ އިންދިރާ ގާންދީ މެމޯރިއަލް ހޮސްޕިޓަލުގައި ފަރުވާ ދީފަ އެވެ.\nއެ ހާދިސާއަށްފަހު ޖަލުގައި ހަމަނުޖެހުން ހިނގަމުންދާ ކަމަށް ހަބަރު ފެތުރުމާއެކު ހޯމް މިނިސްޓްރީގެ ފަރާތުން ކަރެކްޝަންސްގެ އިންސްޕެކްޓަރު ވަނީ އެތަނުގެ ހާލަތު ބައްލަވާލައްވާފަ އެވެ.\nހޯމް މިނިސްޓްރީން ބުނީ ހާލަތާ ނުބައްދަލު ބާރުގެ ބޭނުން ކުރުމުން ބައެއް ގައިދީންނަށް އަނިޔާވެފައިވާ ކަމަށާއި އެ މައްސަލަ ތަހުގީގު ކުރާނެ ކަމަށެވެ.\nއެއަށްފަހު އިއްޔެ ލިބުނު ރިޕޯޓުތައް ބުނާ ގޮތުން ޖަލު އޮފިސަރުން ވަނީ ގައިދީންގެ ބޯބަލާ، ފުރަގަސް ފަރާތަށް ޕެޕާ ސްޕްރޭ ޖެހުން ފަދަ ލާއިންސާނީ އަމަލުތައް ހިންގާފަ އެވެ.\nއެކަމަކު ކަރެކްޝަންސުން އެކަން ދޮގު ކުރެ އެވެ. ހޯމް މިނިސްޓްރީން ބުނީ އަނިޔާވި ގައިދީންނަށް ލަސްނުކޮށް ފަރުވާ ދިނުމަށް މާފުށީ ޖަލުގެ ޕްރިޒަންސް ޑައިރެކްޓަރަށް އަންގާފައިވާ ކަމަށެވެ.\nމަޖިލިސް ކަރެކްޝަން ސާވިސް ހޯމް މިނިސްޓްރީ ސަރުކާރު\nތި ހުސް ދެއްކުންތެރިކަން. ކޮން ކޮމިޓީއަކަށް؟ މޑޕ އިން ހޮވާފައިވާ މީހުން ތިބުނާ ދެމީހުނަކީވެސް.. ކުށްވެރި ވާނީ ޤައިދީން.


Meedhoo mathikilhi ge himaayathuge belt kanadaigen dhiumuge biru bodu vefai – adduLIVE\nމީދޫ މަތިކިޅީގެ ހިމާޔަތުގެ ބެލްޓް ކަނޑައިގެން ދިއުމުގެ ބިރު ބޮޑުވެފައި\n1 Jan 14, 2021, 21:49 އައި އެލް\nސަރުކާރުން ދާދިފަހުން އިއުލާންކުރިއެވެ. އައްޑޫސިޓީގެ މީދޫއާއި ހުޅުދޫގައިވާ މަތިކިޅިޔަކީ ހިމާޔަތް ކުރެވިފައިވާ ސަރަހައްދެކެވެ. ރަސްމީ ފެންވަރުގައިވެސް އަދި ފަރުދީ ފެންވަރުގައިވެސް އެ ކުޅިޔާއި އޭގެ ވަށައިގެންވާ ޗަސްބިމުގެ ސަރަހައްދު ހިމާޔަތް ކުރުމަށް ގިނަގުނަ ކަންތައްތަކެއް ވަނީ ރޭވިފައެވެ. އެކަމަކު މޮޅު ވާހަކައެއް ބުނެފައި ކަރުދާސްތަކެއް ފައިލްކުރުން ފިޔަވައި ސަރުކާރުންވެސް އަދި ރަށު ރައްޔިތުންވެސް ކުޅީގެ ހިމާޔަތުގައި ކަންތަކެއް ކުރާތީއެއް ނުފެނެއެވެ. ފެންނަނީ ހިމާޔަތްކުރެވިފައިވާ ސަރަހައްދު އިތުރަށް ހަލާކުކޮށް ނައްތައިލުމުގެ މަސައްކަތެވެ.\nހުސްވި ޑިސެމްބަރު މަހުގެ ތެރޭގައި މީދޫއަށް ކުރި ޒިޔާރަތެއްގައި މަތިކިޅި ބަލައިލާން ދިޔައީމެވެ. އެންމެ އަވަހަށް ލޮލުގައި އަޅައިގަތީ އެކިދިމަދިމާލުން ކުޅީގެ ހޭޅިފަށް ފޫދުއްވާލާފައިވާ މަންޒަރެވެ. ހިމާޔަތުގެ ބެލްޓް ކަނޑާލާފައިވާ މަންޒަރެވެ. ވަރަށް ހިތާމަވެރި މަންޒަރެކެވެ. މަތިކިޅީގެ ހިމާޔަތުގެ ފަށަލައޭ މިދެންނެވީ މަތިކިޅީގެ ހޭޅިފަށުގައި އުސްކޮށް ބޯކޮށް ހެދިފައިވާ ޖަންގައްޔަށެވެ. އިނގިރޭސި ބަހުން ބުނާނަމަ ހައި ވެޖްޓޭޝަން ލައިން ނުވަތަ ގްރީން ބެލްޓެވެ. މިއީ ބިޔަ ގަސްތަކުން ފުރިގެންވާ ގްރީން ޒޯނެކެވެ. މި ސަރަހައްދުގެ އެވެރެޖް ފުޅާމިން 150 ފޫޓެވެ. އާއްމު ގޮތެއްގައި އެންމެ ބިޔަކޮށް ހެދިފައިވަނީ ދިއްގާގަހާއި ކަށިކެޔޮގަހެވެ.\nމިދެންނެވި ހޭޅިފަށުން މިހާރު އެންމެ ނުރައްކާވެފައިވާ ސަރަހައްދަކީ މީދޫގެ ހުރަހަށް އޮންނަ ބޮޑު މަގާއި މަތިކިޅި ގުޅޭ ސަރަހައްދެވެ. އެންމެފުރަތަމަ އެސަރަހައްދުގެ ޖަންގަލި ކޮށައި ފޫވައްޓައިލީ މީގެ ދެއަހަރެއްހައި ދުވަސް ކުރިން ރަށުގެ ބަޔަކު ނިކުމެއެވެ. އެމީހުން ނިކުމެ އެންމެ ފުރަތަމަ ސާފުކޮށްލިކަމަށްވަނީ ގާތްގަޑަކަށް 50 ފޫޓާއި 120 ފޫޓުގެ ސަރަހައްދެކެވެ. އިލެކްޓްރިކް ބޮޑުކީސް ހިފައިގެން ގޮސް ތިންދުވަސް މަތިން ކޮށައި ތިރިކޮށްލި ސަރަހައްދުގައި ގިނައީ 30 އަހަރުވެފައިވާ ބޮޑެތި ދިއްގާ ގަހާއި 20 އަހަރު ވެފައިވާ ކަށިކެޔޮ ގަސްތަކެވެ.\nހުރަސް ބޮޑުމަގާވީ ފަރާތުގެ ހޭޅިފަށުން އެންމެ ބޮޑަށް ހާމަޔަށް ފެންނަން އޮތީ މިހާރުވެސް އެތަނެވެ. މިތަނާ ކައިރިން އެސަރަހައްދުގެ ހޭޅިފަށުން އިތުރު ގޮޅިގޮޅި މިހާރުދަނީ ކޮށައި ސާފުކުރަމުންނެވެ. ގަސްތައް ކަނޑަމުން ކޮށަމުންގޮސް ހޭޅިފަށުގެ އިތުރު ދިމަދިމާލުންވެސް މިހާރު ވަނީ ފޫވެއްޓިފައެވެ. ނުވަތަ ފޫވެއްޓެން ކައިރިވެފައިވެއެވެ. ހުރަސް މަގާވީ ފަރާތުގެ އިތުރުން މަތިކިިޅީގެ އިރުމަތީ ފަރާތުގެ ހޭޅިފަށްވެސް މިހާރު ވަނީ ކޮށަން ފަށާފައެވެ. އެދިމާލުން ވެމްކޯ ސައިޓް ކައިރިން ދެ ތަނަކުން މިހާރުވެސް ބޮޑެތި ގަސްތައް ކަނޑައި ފޫދުއްވާލާފައިވެއެވެ.\nމިގޮތަށް އެކި މީސްމީހުން މަތިކިޅީގެ ހޭޅިފަށް ކޮށައި ތިރިކޮށް އަންދަމުން ދަނީ މައިގަނޑު ގޮތެއްގައި ދަނޑުވެރިކަމަށް ބިން ހެދުމަށް ކަމުގައި އެމީހުން ބުނެއެވެ. ދަނޑުވެރިކަމަށްޓަކައި ނަމަވެސް މިގޮތަށް އެެެއްވެސް ހަމައެެެއް ލަމައެއް ނެތި ޖަންގަލި ކޮށިގެން ނުވާނެއެވެ. ކޮށައިގެންވެސް ނުވާނެއެވެ. އެއީ ތިމާވެށީގެ ނަޒަރިއްޔާއަކުން ބަލާނަމަ ބޮޑުވެގެންވާ ޖަރީމާއެެކެވެ. ފަނާކުރަމުންދަނީ ތިމާވެށީގެ އަގުނުކުރެވޭވަރުގެ ތަރިކައެކެވެ. އަދިވެސް ދިގު މުއްދަތަކަށް މީދޫގައި ހިމާޔަތްކޮށްފައި ބޭއްވިދާނެ ބިޔަގަހުގެ ހަމައެކަނި ޖަންގައްޔަކީވެސް މަތިކިޅީގެ ވަށައިގެން އޮތް ހޭޅިފަށެވެ. މިސަރަހައްދު މިހާރު ކޮށަމުންދާ ގޮތަށް ކޮށައި އެޖަންގަލި އެެއްކޮށް ނެތިގެން ހިނގައްޖެނަމަ މުޅި ރަށް އިތުރަށް ހޫނުވެ ހަނަފަސްކަންވެސް އިތުރުވާނެކަމަށް ތިމާވެށީގެ މާހިރުން ފާހަގަކުރެއެވެ.\nހުޅުމީދޫގެ ވަރަށް ބޮޑު ސަރަހައްދަކަށް ފެތުރިފައިވާ މަތިކިޅިޔަކީ މިރާއްޖޭގެ ކުޅިތަކުގެ ތެރެއިންވެސް ބޮޑު ކުޅިއެކެވެ. ގާތްގަޑަކަށް 40 ހެކްޓަރަށް ފެތުރިފައިވެއެވެ. އެއީ ގުދުރަތީ ތަފާތު ދިރުންތަކުގެ ވެއްޓެކެވެ. ހިމާޔަތަށް ބޭނުންވެފައިވާ ތަނެކެވެ. އެއޮތް ބޮޑު ކުޅި މިހާ ދުވަހަށް ހިމާޔަތްވެފައި އޮތީވެސް ކުޅީގެ ވަށައިގެން ބޯކޮށް ހެދިފައިވާ ހޭޅިފަށުގެ ސަބަބުންނެވެ. ވެހިކަލް ތަކުންވެސް އަދި ފައިމަގުގައިވެސް ފަސޭހައިން ކުޅިއަށް ނުވަދެވޭނޭހެން ބަންދުވެފައި އޮތުމުންނެވެ. އެހެންނޫން ނަމަ ދާދި ފަހުން މީދޫ މަތިކިޅީގެ ސަރަހައްދު ހިމާޔަތްކުރި އިރުވެސް މަތިކިޅި އޮތީހީ ކުނި އަޅައި ފުރާލާފައި އޮތް ޖަންކުޔާޑަކަށް ވެފައެވެ.\nމަތިކިޅީގެ ހޭޅިފަށުގައި ބިޔަ ގަސްތައް ހުރި ސަރަހައްދުތަކަކީ ދަނޑުވެރިކަމަށް ކައުންސިލުން ބިން ދޫކޮށްފައިވާ ސަރަހައްދެެެއްވެސް ނޫނެވެ. އަދި ދަނޑުބިން ކޮށަން ޕްލޭންކޮށްފައިވާ ސަރަހައްދެއްވެސް ނޫނެވެ. އެހެންނަމަވެސް މިހާރު މިފެންނަނީ އެމީހަކު ބޭނުން ދިމާލަކުން މަތިކިޅީގެ ހޭޅިފަށް ކޮށައި އަންދަމުންދާ ތަނެވެ. މިއީ ވަގުތުން ވަގުތަށް ކަމާބެހޭ މުއައްސަސާތަކުން ހުއްޓުވަން ޖެހިފައިވާ ކަމެކެވެ. މިކަން ނުހުއްޓުވޭނަމަ މީދޫގެ ތިމާވެއްޓަށް އިއާދަ ނުކުރެވޭ ވަރުގެ ގެއްލުންތަކެއް ލިބިދާނެއެވެ. ފަހުން އެންމެން ހިތާމަކުރަންޖެހޭ ހާލަތު އަތުވެދާނެއެވެ.\nތިމާވެށި ހިމާޔަތްކުރަން އެންމެންވެސް ތާއީދުކުރެއެވެ. ބަޔޮސްފިއަރ ރިޒާރވަކަށް އައްޑުއަތޮޅު ހަދައި އަތޮޅުގެ އެކި ކަންކޮޅުތަކުން ހަތަރުފަސްތަނެއް ސަރުކާރުގެ ހިމާޔަތުގެ އައްޑަނައިގެ ދަށަށް ގެންދިއުމުން އެކަމާ އުފާކުރެއެވެ. އެކަމަކު ދެރައީ އަމަލީގޮތުން ވެށީގެ ހިމާޔަތުގައި ކަމެއްކުރާތަން ނުފެންނާތީއެވެ. މީދޫގައި ވެށީގެ ހިމާޔަތުގައި މަސައްކަތްކުރާ ވަރަށް ހަރަކާތްތެރި ޖަމިއްޔާއެއްވެސް އެބައޮތެވެ. އެއީ ނަލަފެހި ޖަމިއްޔާއެވެ. އެކަމަކު މަތިކިޅީގެ ހޭޅިފަށަށް އަރަމުންދާ ތޫފާން އެ ޖަމިއްޔާގެ ސަމާލުކަމަށް އަދި ނާދެއެވެ. އުއްމީދަކީ އާއްމުންނާއި ސަރުކާރުގެ ސަމާލުކަމަށްވެސް މިކަން އައިސް މަތިކިޅި ހިމާޔަތްވުމެވެ.


އާދީއްތަ 06 ޑިސެންބަރު 2020\n1442 ރަބީޢުލްއާޚިރު 20\nވާހަކަ - ތޭރިތަކުން\n6 މާރޗް 2019 | ބުދަ 11:25 3,978\nނޯޓް: (މިއީ މީގެ އަހަރުތަކެއް ކުރިން މާލޭގައި ހިނގި ހާދިސާތަކެއްގެ މަައްޗަށް ބިނާކޮށް ލިޔެފައިވާ ހިޔާލީ ވާހަކައެކެވެ. މި ވާހަކައިގައި ބޭނުންކޮށްފައިވާ ނަންތަކާއި ތަންތަނާއި ވަގުތުތަކަކީ ވެސް ހިޔާލެކެވެ.)\nޓީވީއަށް ގެއްލިފައި އިންދާ ކުއްލިއަކަށް ދޮރު ޖެހުނު އަޑުއިވުނެވެ. ފަހަތް ބަލައިލި އިރު އާތިފެއް ނެތެވެ. އޭނާ ކައި ނިންމައިގެން ދިޔައީއެވެ. އަހަންނަށް ގޮވާ ވެސް ނުލައެވެ. ބޭރަށް ދަނީއޭ ވެސް ނުބުނެއެވެ. ބުނަންވީ ވެސް ކީއްވެ ހެއްޔެވެ؟ އަހަރެން މީ ގޭގައި ގެންގުޅޭ ކުއްޖެވެ. ބޭރަށް ދާއިރު އަހަރެންގެ ހުއްދަ ހޯދާކަށް ނުޖެހޭނެއެވެ. އާތިފް ދިއުމުން ތަށިތައް ދޮވެ ނަގައި އެއްޗެހި ހޫނުކުރުމަށް ފަހު އަހަރެން ވެސް ކޮޓަރިއަށް ވަނީމެވެ. އަނެއް ދުވަހަށް ނިންމަން ހުރި ފިލާވަޅުތައް ނިންމުމަށް ފަހު އިރުކޮޅަކު ފޮތްތަކުގެ ގަނޑުތައް އުކާލަން އޮތީމެވެ.\n"ޕްލީޒް...ބާރަ..." ނީލާގެ އާހްގެ އަޑު އަނެއްކާ ވެސް އަހަރެންގެ ކަންފަތުގައި ޖެހުނެވެ. ލޯމަރާލުމަށް ފަހު އަހަރެން ދަތްތައް ބަރުކޮށްލީމެވެ.\nއެ އަޑު އަހަރަންގެ ކަންފަތުގައި ގުގުމަ ގުމަ ހުއްޓެވެ. ހީވަނީ އެ މަންޒަރު ފެންނަހެންނެވެ. އާތިފް މަޑުމަޑުން އޭނާގެ އަތުން އަހަރެންގެ ކަނދުރާމަތީގައި ފިރުމަނީއެވެ. މޫނު އޮތީ އަހަރެންގެ މޭމަތީގައެވެ. އޭނާ އުފާ ހާސިލްކުރަމުން ދިޔައީ މޮޔައެއް ފަދައިންނެވެ. އެއްވެސް ޖެހިލުމެއް ބިރެއް ނެތިއެވެ. އަހަރެމެން ދެ މީހުންނަށް ދުނިޔޭގެ ހިލަމެއް ވެސް ނުވާ ކަހަލައެވެ. އާތިފް ކޮންމެ ފިރުމުމަކާ އެކު އަހަރެންގެ އަނގައިން "އާހް"ގެ އަޑު ބޭރުވެއެވެ. އެކަމުގައި ގިނައިރުވި ވަރަކަށް އަހަރެންގެ "އާހް"ގެ އަޑުވެސް ދިޔައީ ބާރުވަމުންނެވެ. ވިންދު އަވަސްވިއެވެ.\n"ޕްލީޒް....ފާސް..." ދެ މީހުންގެ ހަށިގަނޑު އެކަތިގަނޑަކަށްވެ ނިމިއްޖެއެވެ. އޮށްދަލުން ދެމީހުން ތެމި ފޯވެއްޖެއެވެ.\n" ސުބްހާނަﷲ" މިވީ ކިހިނެއް ހެއްޔެވެ؟ ލޯ ހުޅުވާލީމެވެ. އަހަރެންގެ ހެދުން އޮތީ ފޫޅުން މަތީގައެވެ. ހަށިގަނޑު އޮތީ ދާހިއްލާ ފޯވެފައެވެ. އާތިފެއް ނެތެވެ. "މާތްކަލާކޯ" ނީލާގެ ބަދަލުގައި އަހަންނަށް ސިފަކުރެވުނީ އާތިފްގެ ކައިރީގައި އަހަރެން އޮތްތަނެވެ. ލޯމަރާލައިގެން އަހަންނަށް މިކުރެވުނީ ކޮންފަދަ ހިޔާލެއް ހެއްޔެވެ؟ ގައިން ހީބިހި ނަގައިގަތެވެ. ލޯލިތައް ހުރީ ކޮޅަށް ޖެހިފައެވެ. އަވަސް އަވަހަށް ތެދުވެ އަހަރެން ފާހަނާއާށް ވަނީމެވެ. އެހިޔާލުން ނުކުމެވުނު އިރު އަހަރެން ހުރީ ފެންވަރަށް ޖެހިފައެވެ.\nދެ ހަފުތާއެއްހާ ދުވަސް އެ ގޮތުގައި ހޭދަވިއެވެ. މުހިންމު ކަންކަމުގައި ވާހަކަ ދެއްކި ނަމަވެސް އާތިފް އަހަންނާ އެހާ ބޮޑަށް ވާހަކައެއް ނުދައްކައެވެ. ހާއްސަކޮށް ނީލާ ނުހުންނަ ގަޑިތަކުގައި އާތިފް ގޭގައި ވެސް އުޅެނީ މަދުފަހަރަކުއެވެ. ނީލާ ނެތިސް ގެއަށް އާދެވުނަސް އާތިފް އުޅެނީ ކޮޓަރީގައެވެ. ފުރަތަމަ ދެ ތިން ދުވަހު އާތިފްއާ ހަތަރުކަޅި ހަމަކޮށް ވާހަކަ ދެއްކުމަށް އަހަރެން ވަރަށް މަސައްކަތްކުރީމެވެ. ނަމަވެސް އެ ފުރުސަތު އަހަންނަކަށް ނުލިބުނެވެ. ނުވަތަ އާތިފް އެ ފުރުސަތު އަހަންނަކަށް ނުދެއެވެ. މިހާރު އަހަރެން ވެސް އެ ކަމާ މެދު ނުވިސްނަމެވެ.\n" އޭ! ކޮބައިތަ އެ އާތިފްގަނޑު. ރީމާ ގެއަށް ގެންދެވުނީމާ އޭނާ މިހާރު އަހަރެން ކޮބައިތޯ ވެސް ބަލައެއް ނުލާ،" ގިނަ ދުވަސްތަކަކަށް ފަހު އާތިފްގެ މައުލޫ ޒުއްބަ ނެގިއެވެ. އޭނާ އަށް ކޮންމެވެސް އެއްޗެއް ވިސްނުނީއެވެ.\n"އޭނަ އުޅެނީ ވަރަށް ބިޒީކޮށް. ގޭގަ ވެސް މަޑެއް ނުވޭ،" ކަންތައްވީ ގޮތް ކިޔައިދެން އަހަރެން ބޭނުން ނުވުމުން ދޮގު ހެދީމެވެ. މިހާރަކަށް އައިސް ހިތުގެ ވާހަކަތައް ފޮރުވުމަށް ދޮގެއް ހެދުމަކީ އަހަންނަށް މާބޮޑު ކަމަކަށް ނުވެއެވެ. ކުރިން ކޮންމެވެސް ވަރަކަށް ޒުއްބައާ ހިއްސާކުރި ނަމަވެސް މިހާރު އޭނާއާ ވެސް ހިއްސާކުރާކަށް އަހަރެން ބޭނުމެއް ނުވެއެވެ. ވަކި ކަމެއް ވެގެންނެއް ނޫނެވެ. ހަމަ ކިޔައިދޭ ހިތް ނުވަނީއެވެ. މުޅި ހަޔާތް ބަދަލުކޮށްލި ހުތުރު އަމަލުގެ ސަބަބުން އަހަރެން އަމިއްލަ ދުނިޔެއެއްގައި ގައިދުވެފައިވާ ކަހަލައެވެ. މީހުންނާ ވާހަކަ ދައްކާ ހިތެއް ނުވެއެވެ. މީހުންގެ ތެރޭގައި ވެސް ހުންނަ ހިތެއް ނުވެއެވެ. ހައްތަހާ ހީވަނީ އެ ބައިގަނޑުގެ ތެރެއިން އެ ނުބައި މީހާ ފެންނަ ހެންނެވެ. ދެން ދުވަހަކު ވެސް ފިރިހެނަކާ އަހަރެން ކައިރިއެއް ނުވާނަމެވެ. އެއީ ނުބައި ބައެކެވެ. ހިތުގެ ހާލަތު އެންމެ ރަނގަޅަށް އެނގޭ އާތިފް ވެސް ހެދި ގޮތް އެހެރީއެވެ. އެކުވެރިއެއްގެ އެންމެ ބޭނުން ޖެހުނު ދުވަހު އޭނާ ވެސް މޫނު އަނބުރާލީއެވެ.\nހަފުތާތައް މަހަކަށް ބަދަލުވެގެން ދިޔައީއެވެ. އާތިފް އަދިވެސް ހުރީ އެ ގޮތުގައެވެ. އަތުގައި ދަތްއެޅި ހާދިސާ އަށް ފަހު އޭނާ ބަދަލުވި ގޮތަށް އެކުވެރިއެއްގެ ހައިސިއްޔަތުން އަހަންނާ ވާހަކައެއް ނުދައްކައެވެ. މިއަދު އަހަރެން ސްކޫލުން އައިއިރު އާތިފާއި ނީލާ ވެސް ތިބީ ސޯފާގައެވެ. ނީޝް ވެސް ކާޕެޓް މަތީގައި ކުޅެން އިނެވެ.\n"ތިއްތާ، ތިއްތާ، ތިއްތާ!" އަހަރެން ހަމަފެނުމާ އެކު ނީޝް ތެދުވެގެން އަހަންނާ ދިމާއަށް ދުއްވައިގަތެވެ.\n"އެއްޗެހި ބަދަލުކޮށްގެން، ކައިގެން އާދެބަލަ މިތަނަށް ނީޝްއާ އެކު ކުޅެލަން. މިހާރު ކިތަންމެ އިރެއް ރީމާ ހޯދާތާ،" ގެއަށް އައިސް ވަނުމާ އެކު ނީލާ ބުންޏެވެ.\nފާއިތުވި މަހެއްހާ ދުވަހުގެ ތެރޭގައި އާތިފް އަހަންނާ ދުރުވިޔަސް އޭނާގެ ލޯބިލޯބި ދަރިފުޅު އަހަންނާ ވަރަށް ބޮޑަށް ގަޔާވެއްޖެއެވެ. އެއްޗެހި ބަދަލުކޮށްގެން އަންނާނެކަން ނީޝްއަށް ވިސްނައިދިނުމަށް ފަހު އަހަރެން ވަނީ ކޮޓަރިއަށެވެ.\nފެންވަރައިގެން އައިސް ސައިބޯން ދިއުމުގެ ބަދަލުގައި އަހަރެން ނީޝްއާ އެކު ކުޅުމުގައި ބައިވެރިވީމެވެ. ނީލާ އާއި އާތިފް އަދިވެސް އެ ތަނުގައި ތިއްބެވެ. ނަމަވެސް ނީޝް އަށް ވުރެ ބޮޑަށް އެ މީހުންގެ ސަމާލުކަން ހުއްޓިފައި ވަނީ ޓީވީއަށެވެ.\nނީޝްގެ ހަލަނިކަމުން އަހަރެން ވެސް އޭނާއާ އެކު ސިޓިން ރޫމް ތެރޭގައި އެނބުރެން ޖެހެއެވެ. ކުލިއަކަށް ފަހަތުން އެއްޗެއް ހަފައިގަތުމާ އެކު އަހަރެން ދިޔައީ ސިއްސައިގެންނެވެ. ބުރަކަށި ކަހާލުމަށް ފަހު މާބޮޑު ކަމަކަށް ނުހަދައި އަނެއްކާ ވެސް ނީޝް އަށް ސަމާލުވީމެވެ. އޭރު އާތިފްގެ ފައި ބާއްވާފައި އޮތީ އަހަރެންގެ ފޫކޮޅުގައި ޖެހޭ ނުޖެހޭ ހިސާބުގައެވެ.\nއިރުކޮޅަކު އެހެން ތިބުމަށް ފަހު ނީލާ ދިޔައީ ސައިބޯށެވެ. އާތިފްއަށް ވެސް ގޮވިއެވެ. ނަމަވެސް އޭނާ އިނނީ ވަރަށް ބޮޑަށް ގޮނޑިއަށް ފެތިފައެވެ. ހީވާ ގޮތުން ވަރަށް ބޮޑަށް ވަރުބަލިވެފައެވެ. ބޯހޫރާލުމަށް ފަހު އިހުނަށް ވުރެ ވެސް ބޮޑަށް އޭނާ ގޮނޑީގައި ހަމަޖެހިލިއެވެ. އަދި ލައިގެން އޮތް ޓީޝާޓާއި ސޯޓު ރީތިކޮށްލިއެވެ. މިއަދު ހަތަރުދަމު އެ ގޮނޑިން ނުތެދުވަން ހިތުއަޅައިގެން އޮތް ކަހަލަށެވެ.\nކުއްލިއަކަށް ނީޝް އައިސް އަހަރެން ކޮއްޕާލުމާ އެކު ފަހަތަށް ގޮސް ވެއްޓުނީ އާތިފްގެ އުނގަށެވެ. މޫނު ގޮސް ޖެހުނީ އޭނާގެ ކޮލުގައެވެ. އަހަރެން އަތް ގޮސް އެޅުނީ އޭނާގެ އުނގުމަތީގައެވެ. ބޭއިހުތިޔާރުގައި އޭނާއަށް ވަރަށް ބާރަށް އަހަރެންގެ އުނަގަނޑުގައި ހިފަހައްޓާލެވުނެވެ. އިދިފުށަށް ވެއްޓިފައި އޮތުމުން އަހަރެންގެ މުޅި ހަށިގަނޑުގެ ބަރު އޮތީ އާތިފްގެ އުނގު ތެރޭގައެވެ. ނީޝް އޭރު ވެސް ހަމަހެނީއެވެ.\n"ދަރިފުޅޫ! ހޯހޯ ކަމެއް. ދައްތައަށް ތަދުވާނެ،" ކާމޭޒު ދޮށުގައި އިނދެ ނީލާ ބުންޏެވެ.\nވެއްޓިފައި އޮތް ގޮތުން އާތިފަށް ވެސް އަހަރެން ނަގަންޖެހުނީ އުދަނގުލުންނެވެ. ފަހަރުގައި ގަސްތުގައި ކަމަށް ވެސް ވެދާނެއެވެ. އޭނާގެ ބީހުން އަހަންނަށް އިހުސާސްކުރެވުނެވެ. އުނަގަނޑުގައި ހިފާ އަހަރެން ނެގިއިރު ވަރަށް ކަސިޔާރު ގޮތަކަށް ހިފެހެއްޓިއެވެ. ފަހަރުގައި ގަސްތުގައި ކަމަށް ވެސް ވެދާނެއެވެ. ނޫނެކެވެ. އެހާލަތުގައި އޭނާއަށް ވެސް އެ ނޫން ގޮތެއް ނެތީއެވެ.\nތެދުވުމަށް ފަހު ފުރަތަމަ ވެސް އަހަރެން ބަލައިލީ އާތިފަށެވެ. އަހަރެން ހީކުރީ އާތިފް ކައިރިއަށް މިފަހަރު ވެސް ރުޅި އަންނާނެ ކަމަށެވެ. ނަމަވެސް އޭނާ އިނނީ ފެންކަޅިވެފައެވެ. ފަހަރުގައި އޭނާ އަށް ވީ ތަދެއްގެ ބޮޑުކަމުން ކަމަށް ވެދާނެއެވެ. އަހަރެން ވަރަށް ބޮޑަށް ލަދުގަތެވެ. އާތިފް ވެސް އިނނީ ފާޑަކަށެވެ. އަހަރެން އަވަސް އަވަހަށް ނީޝް ގޮވައިގެން އެ ތަނުން ދުރަށް ޖެހިލީމެވެ. ނީލާ އިން ގޮތުން ފެންނާނީ އަހަރެން ވެއްޓޭ މަންޒަރެވެ. އާތިފްގެ އުނގުމަތީގައި ސޯފާގެ ނިވަލުގައި ވީ ކަންކަން އޭނާ އަކަށް ނުފެންނާނެއެވެ. ހަގީގަތުގައި ކަންވީ ކިހިނެއް ކަމާއި އަހަރެންގެ އަތް އެޅުނީ ކޮންތަނެއްގައި ކަމާއި އާތިފް އަހަރެންގެ އުނަގަނޑުގައި ހިފި މަންޒަރު އޭނާއަކަށް ނުފެންނާނެއެވެ. އެ ހުރިހާކަމެއް ވެދިޔައީ ކުޑަ ސުކޫތުކޮޅެއްގެ ތެރޭގައެވެ.\n“ ދެން ރީމާ ދޭ ސައިބޯން. ދެން މަމްމީއާ އެކު ދޯ ކުޅޭނީ،" ނީލާ ސައިބޮއިގެން އައިސް ނީޝް ކައިރީގައި މަޑުކުރިއެވެ.\nކާމޭޒުދޮށުގައި އިށީނުމާ އެކު އާތިފް ވެސް ސޯފާ އިން ތެދުވެގެން އައިސް ކާމޭޒުދޮށުގައި އިށީނދެއްޖެއެވެ.\n"އަހަން.. ދެންމެ މަ ގޮވީމާ ބުނީ ނޫނެކޭ. މިހާރު ތިވީ ކިހިނެއް.. ދެން ނުދެވޭނެ،"\nނީލާ އިނނީ ސިޓިންރޫމްގައި ރަނގަޅަށް ދެ ފައި ވޮއްކޮށްލައިގެން ނީޝްއާ އެކު ކުޅެންށެވެ. އޭނާ ސައިބޮން ގޮވީމާ ނޫނެކޭ ބުނުމަށް ފަހު އަހަރެން ފަހަތުން ސައިބޯން ދާތަން ފެނިގެން ނީލާ އާތިފާ ދިމާކޮށްލިއެވެ.\n"ރީމާ! އާތިފަށް ވެސް ސައިތައްޓެއް ހަދައިދެއްޗޭ،" އެހެން ބުނުމަށް ފަހު އޭނާ އެނބުރެލީ ޓީވީއާ ދިމާއަށެވެ. އަހަރެމެންނާ ފުރަގަސްވާ ގޮތަށެވެ. ނީޝްއާ އެކު ކުޅުމަށް ގެއްލިފައެވެ. ނޫނެކެވެ. ބޮޑަށް ޓީވީ އަށް ގެއްލިފައެވެ.\n"އަދި ފަހުން ބަދަލު އަތުލާނަން،" އަހަރެން ސައިތަށި ހިފައިގެން އައިސް ކައިރީގައި މަޑުކޮށްލުމާ އެކު ވައި އަޑުން އާތިފް ބުންޏެވެ. އަދި ލާނެތް ފާޑަކަށް އަހަންނާ ދިމާއަށް ބަލަން އިނެވެ. އޭނާ އިނނީ ފާޑަކަށް ހިނި އައިސްފައެވެ. މިއަދު އަނެއްކާ ކިހިނެއްވީބާއެވެ؟ އާތިފް އިނނީ ވަރަށް ސަމާސާކުރުމުގެ މޫޑެއްގައެވެ. އަހަރެން ވަކި އެއްޗެއް ނުބުނަމެވެ.\nކުއްލިއަކަށް މޭޒު ދަށުން ފައިގާ އެއްޗެއް ޖެހުނެވެ. އަހަރެން ކުޑަކޮށް ފައި ފަހަތަށް ދަމާލީމެވެ. ފުރަތަމަ ހީކުރީ ގޮނޑީގައި ޖެހުނީ ކަމަށެވެ. އޭރު ވެސް އާތިފް އިނނީ ފާޑަކަށް ހިނި އައިއްސައެވެ. އަހަރެން އަޅައެއް ނުލަމެވެ. އަހަރެންގެ ސަމާލުކަން ހުއްޓުފައި ހުރީ ދުން އަރައަރާ ހުރި ސައިތަށްޓަށެވެ.\nއަނެއްކާ ވެސް ފައިގާ އެއްޗެއް ޖެހުނެވެ. މިފަހަރު ޔަގީނުން ވެސް އެއީ އާތިފްގެ ފައިކަން އަހަންނަށް އެނގުނެވެ. އޭނާ ފައިގެ އިނގިލަތުން އަހަރެންގެ ފައިގެ ކުޑަކަޅުވައި މަސްގަނޑުގައި ވިކަނީއެވެ. ފުރަތަމަ އުދަނގޫ ވެސްވިއެވެ. ނަމަވެސް އެއީ އާތިފްގެ ކަމެއްކަން އެނގުމުން، އަދި އެތައް ދުވަހެއް ފަހުން އޭނާގެ މޫޑް ރަނގަޅަށް ހުއްޓާ ފެނުމުން އަހަރެން ވެސް ހިތްހަމަޖެހުނެވެ. އަދި އެ ސަމާސާގައި އަހަރެން ވެސް ބައިވެރިވީމެވެ. ނީލާ އަށް ރޭކާ ވެސް ނުލައެވެ. އާތިފްއެކޭ އެއްވަރަށް އަހަރެން ވެސް އޭނާގެ ފައިގާ ވިކަމުން ދިޔައީމެވެ. އޭނާ އިނނީ ކުރު ސޯޓެއް ލައިގެންނެވެ. އިސްތަށިގިނަ އެ ފައިގާ ޖެހުމުން އަހަރެން ހީބިހި ނަގައިގަނެއެވެ. ބައެއް ފަހަރު ފައިގެ ކުޑަކަޅުވާ މަސްގަނޑުގައެވެ. އަނެއް ބައި ފަހަރު ބޮޑުވައި އިނގިއްޔާއި ދޭތެރެއިން އޭނާގެ އިނގިލިތައް ޖޯދުކޮށްލައެވެ. އަހަރެން ވެސް ލާނެތް ގޮތަކަށް ރައްދު ދެމުން ދިޔައީމެވެ. ސަމާސާއަކަށެވެ. ހިތުގައި މާ ބޮޑު އެއްޗެއް ނެތެވެ.\n"ބަދަލު ހިފާލާނަން...." އާތިފް އަނެއްކާ ވެސް ވައި އަޑުން އިންޒާރު ދިނެވެ. "ކީއްކުރެވޭނީ؟" އަހަރެން ވެސް ޖަދަލުކުރީމެވެ.\nއެއީ އަހަރެމެންގެ ރައްޓެހި އާތިފްއެވެ. އެތައް ދުވަހެއް ފަހުން އޭނާ ފެނުމުން އަހަރެން ވެސް އުފާވިއެވެ. ހިތަށް ފިނިކަން ލިބުނެވެ.\n"މަށަށް ވެސް ހަމަ ތަނެއްގަ ހިފިދާނެ ދޯ،" ލާނެތް ހިނިތުންވުމަކާ އެކު އާތިފް އެހެން ބުނުމުން އަހަރެންގެ މޫނު ދިޔައި ނޫވެގެންނެވެ. އާތިފަކީ މީގެ ކުރިން އެކަހަލަ ވާހަކަ ދައްކާ މީހެއް ނޫނެވެ. އަހަރެން ވަރަށް ލަދުގަތެވެ.\n"ނުކެރޭނެ. ނީލާ ކައިރީ ބުނާނަން...ހަހަހަ..،" އަހަރެން ވެސް ސަމާސާކޮށްލީމެވެ.\nއެހެން ދުވަސްތަކާ ހިލާފަށް ސައިމޭޒު ދޮށުގައި އަހަރެމެން ވަރަށް ގިނައިރު ތިބީމެވެ. ނީލާ ވެސް އިނނީ އެއް ފަހަރު ޓީވީއަށް އަނެއް ފަހަރު ނީޝްއަށް ގެއްލިފައެވެ. ގަޑިދިޔަ ގޮތެއް ވެސް ނޭނގެއެވެ. ސައިބޮއި ނިމިގެން ވެސް އެތައް އިރެއް ވަންދެއް އާތިފް ވެސް ކާމޭޒު ދޮށުގައި މަޑުކުރިއެވެ. އިރުއިރުކޮޅާ އަހަރެންގެ ފައިގާ ވިކައިގަނެއެވެ. ނީލާއަށް ވާނުވާ ނޭނގޭ ވަރަށެވެ.\nއެހެން އިރުގަނޑަކު ތިބުމަށް ފަހު އަހަރެން ތެދުވެ ކާމޭޒުމަތި ސާފުކުރީމެވެ. ހަތެއް ޖަހަން ކައިރިވާތީ ނީޝްގެ ކެއުން ތައްޔާރުކުރުމަށް އަހަރެން ސަމާލުވީމެވެ. މޭޒުމަތިން އެއްޗެހި ނަގަން ފެށުމުން އާތިފް ވެސް ތެދުވިއެވެ. އަދި ދަމުން އަނެއްކާ ވެސް އަހަރެންގެ ގައިގާ ބީހިލިއެވެ. ނުކުއްސަރު ގޮތަކަށެވެ. އަދި ލާނެތް ގޮތަކަށް ހީލިއެވެ.\n"ބަދަލު ހިފާނަން..." ކޮޓަރިއަށް ދަމުން ވެސް އޭނާ ވައިއަޑުން ބުނެލިއެވެ. އަހަރެން ވެސް ހިނިތުންވެލީމެވެ. އޭނާ އެ ދައްކާ ވާހަކަ ފަހުމްވީމައެވެ. ކުޑަކޮށް ލަދުވެސް ގަތެވެ. ނަމަވެސް އެއީ ރައްޓެއްސެއްގެ ސަމާސާ ކަމަށް ބަލައި މާ ބޮޑު ކަމަކަށް ނަހަދަމެވެ.\nއެފަދަ ވަގުތުކޮޅަކަށް އަހަރެން ބޭނުންވެފައި ހުންނަތާ އެތައް ދުވަހެއް ވެއްޖެއެވެ. ދައްތަމެން ގޭގައި ލިބުނު އަނިޔާތަކުން ހިނިތުންވާން ވެސް އަހަރެން ހަނދާން ނެތިފައިވާ ކަހަލައެވެ. ލޯމަރާލާ ކޮންމެ ފަހަރަކު އެ ސައިތާނާގެ ސޫރަ އަހަރެންގެ ލޯކުރިމަތީގައި ސިފަވެއެވެ. ހަމަނިދި ލިބެނީ މަދު ފަހަރަކުއެވެ. އެތައް ފަހަރަކު ރޭގަނޑު ހޭލެވެނީ ހަށިގަނޑުގެ އެތައް މިތަނުގައި ވޭން އަޅާތީއެވެ. ދާހިއްލާ ފޯވެގެން އެތައް ރެއަކު އެތައް ފަހަރަކު އަހަރެން ފެންވަރަމެވެ. އެ ނުބައި މީހާގެ ބީހުންތަކުގެ ނިޝާންތައް ހަށިގަނޑު ފޮހެވޭތޯއެވެ. ފަކުރު މީހާގަނޑު އަހަރެންގެ ދިރިއުޅުން އަވަދިކޮށްފިއެވެ. އެފަދަ ނަފްސާނީ ހާލަތެއްގައި ހުއްޓައި އަހަރެންގެ ދިރިއުޅުމަށް ކުޑަ ނަމަވެސް އުފާވެރިކަމެއް ގެނެސްދެނީ އާތިފްގެ ކުޑަކުޑަ އާއިލާއިންނެވެ. ކުޑަކުޑަ ނީޝްގެ ހިނިތުންވުމުންނެވެ. ނީލާގެ އޯގާތެރި ބަސްތަކުންނެވެ. އަދި އެތައް ޒަމާނެއް ފަހުން މިއަދު އާތިފްގެ އެ ލާނެތް ސަމާސާތަކުންނެވެ.\n- ނުނިމޭ -\nކްރޮއޭޝީއާގައި ކޮވިޑު ޖެހުނު 99 އަހަރުގެ މީހާ ބަލިން ރަނގަޅުވުމުން ދިނީ "ތަމްބްސް އަޕް" އެއް\nމިއަދު ޓެސްޓުކުރި 2012 ސާމްޕަލް އިން ޕޮޒިޓިވްވީ އެންމެ 16 މީހުން!\nކެލެފޯނިއާގެ ނަތީޖާއާއިއެކު ބައިޑަން ރަސްމީކޮށް އިންތިހާބު ކާމިޔާބު ކުރައްވައިފި\nމާފަންނު މަދަރުސާއިން ނަގަމުން އައި ރިލީސް ސާމްޕަލް ނެގުން ފްލޫ ކްލިނިކަށް ބަދަލުކޮށްފި\nރެކޯޑު އަދަދަކަށް ކޭސްތައް ރިޕޯޓުކުރަމުން އަންނަ މޮސްކޯގައި ވެކްސިން ދޭން ފަށައިފި\nމާލޭ ސެލޫނަކުން ތިން މީހަކު ހައްޔަރުކޮށްފި\nހުކުމްކޮށް ފަރުވާ ނުފެށި 600 އަށް ވުރެ ގިނަ މީހުން މުޖުތަމައަށް ދޫވެފައި\nހުރިހާ ރަށެއްގައި މާސްކު އެޅުން މަޖުބޫރެއް ނޫން!\nކަރަންޓީން ވާން ނުޖެހޭ ގޮތަށް ރަށްރަށަށް ދެވޭނީ7ބޭނުމެއްގައި\nމަސްތުވާ އައްޑާތައް ބަންދުކުރާނެ ގޮތެއް ނެތި ފުލުހުން ގޮތް ހުސްވެފައި!\nއީގަރ މުސްލިމެއްގެ ދުލުން - ކޭމްޕްތަކުގައި ހުކުރު ދުވަހު ކާންދެނީ އޫރުމަސް!\nރައްކާތެރިކަން ކަށަވަރުކޮށްދޭން ކެމެރާ ކުރިމަތީގައި ވެކްސިން ޖަހަން ތިން ރައީސުން ތައްޔާރު\nހުޅުމާލެ ދެ ފިޔަވަހި ގުޅޭ ސަރަހައްދުގެ ނެރު ކަނޑަނީ\nއޭއެފްސީ ކަޕް ކުޅެވޭ ފެންވަރަށް ގަމު ޒޯން ސްޓޭޑިއަމް ތަރައްގީކުރަނީ\nގުޅުން ހުރި ބައިތައް\nތޭރިތަކުން - 23 ވަނަބައި\nތޭރިތަކުން - 22 ވަނަބައި\nތޭރިތަކުން - 21 ވަނަބައި\nތޭރިތަކުން - 20 ވަނަބައި\nތޭރިތަކުން - 19 ވަނަބައި\nތޭރިތަކުން - 18 ވަނަބައި\nތޭރިތަކުން - 17 ވަނަބައި\nތޭރިތަކުން - 16 ވަނަބައި\nތޭރިތަކުން - 15 ވަނަބައި\nތޭރިތަކުން - 14 ވަނަބައި\nތޭރިތަކުން - 13 ވަނަބައި\nތޭރިތަކުން - 12 ވަނަބައި\nތޭރިތަކުން - 11 ވަނަބައި\nތޭރިތަކުން - 10 ވަނަބައި\nތޭރިތަކުން -9ވަނަބައި\nތޭރިތަކުން - 8 ވަނަބައި\nތޭރިތަކުން -7ވަނަބައި\nތޭރިތަކުން -6ވަނަބައި\nތޭރިތަކުން -5ވަނަބައި\nތޭރިތަކުން -4ވަނަބައި\nތޭރިތަކުން -3ވަނަބައި\nތޭރިތަކުން -2ވަނަބައި\nތޭރިތަކުން - 1 ވަނަބައި


Coalition dhamahattan sarukaaraai eku dhemi onnaanan: MRM | Mihaaru\nކޯލިޝަން ދަމަހައްޓަން ސަރުކާރާ އެކު ދެމިއޮންނާނަން: އެމްއާރްއެމް\nމައުމޫންގެ އާ ޕާޓީ އުފެއްދުމުގެ ޖަލްސާގެ ނިމުން ފާހަގަކުރަން މިރޭ ބޭއްވި ބައްދަލުވުމުގައި އެމަނިކުފާނާއި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\n20 ނޮވެމްބަރ 2020 - 22:32\nގައުމީ މަސްލަހަތާއި ރައްޔިތުންނަށް ޚިދުމަތް ކުރިމަގުގައި މި ސަރުކާރާ އެކު، ދެމިއޮންނާނެ ކަމަށް ސަރުކާރުގެ ކޯލިޝަންގެ ބައިވެރިއެއް ކަމަށްވާ މޯލްޑިވްސް ރިފޯމް މޫވްމަންޓް (އެމްއާރްއެމް) އިން ބުނެފި އެވެ.\nކުރީގެ ރައީސް މައުމޫން އަބްދުލްގައްޔޫމް އިސްވެ ހުންނަވައި، އުފެއްދެވި އެމްއާރްއެމް އަށް އެއް އަހަރު ފުރުމުގެ މުނާސަބަތުގައި އެ ޕާޓީން ނެރުނު ބަޔާނެއްގައި ބުނީ، ރައީސް އިބްރާހިމް މުހައްމަދު ސޯލިހު އިންތިހާބު ކުރުމުގައި އެ ޕާޓީން ވަރަށް މުހިންމު ދައުރެއް އަދާކުރި ކަމަށެވެ. އެހެންވެ، ސަރުކާރަށް ތާއިދުކޮށް ކޯލިޝަން ސަރުކާރު ދެމެހެއްޓުމަށް ގައުމީ މަސްލަހަތު އިސްކޮށް، ރައްޔިތުންނަށް ހިދުމަތް ކޮށްދިނުމުގައި އެމްއާރްއެމުން ސަރުކާރާ އެކު އޮންނާނެ ކަމަށް ބަޔާނުގައި ވެ އެވެ.\nއެމްއާރުއެމުން ބުނިގޮތުގައި، އެ ޕާޓީގެ އެންމެ މުހިއްމު އަސާސަކީ ރާއްޖެއަކީ އިސްލާމްދީނުގެ އަގީދާގެ މައްޗަށް ބިނާވެފައިވާ އިސްލާމީ ގައުމެއްގެ ގޮތުގައި ދަމަހައްޓައި، ރާއްޖޭގެ މިނިވަންކަމާއި ސިޔާދަތު ރައްކާތެރިކޮށް އެ ކަންކަމަށް ބޭރުގެ އެއްވެސް ނުފޫޒެއް ނުފޯރުވޭ ގޮތަށް ދިވެހިންގެ ފުރިހަމަ ބާރުވެރިކަމުގެ ދަށުގައި ރާއްޖެ ދެމެހެއްޓުމެވެ. އެކަމަށް އެންމެ މުހިންމީ ޑިމޮކްރަސީގެ ހަމަތަކުގެ މަތިން އިސްލާހަށް ކުރެވޭ މަސައްކަތް ކަމަށް ބުނެ އެވެ.\nދައުލަތް ހިންގުމުގެ ތިން ބާރު ވަކިކުރެވިފައިވާ ނިޒާމެއްގެ ދަށުން ގާނޫނީ ހުކޫމަތު ދެމެހެއްޓުމާއި އިންސާފު ކަށަވަރު ކުރުމާއި ވައްކަމާއި ކޮރަޕްޝަން ހުއްޓުވުމުގެ އިތުރަށް އިންސާނީ ހައްގުތައް ރައްކާތެރި ކުރުމާއި މޫސުމަށް އަންނަ ބަދަލުތަކަށް ތައްޔާރުވުން އަންހެނުންނާއި ކުޑަކުދިންނާއި ހާއްސަ އެހީއަށް ބޭނުންވާ މީހުންނާއި ދޮށީއުމުރުގެ މީހުންގެ ހައްގުތައް ހިމާޔަތް ކުރުމަށް މަސައްކަތް ކުރުމަކީ އެމްއާރުއެމްގެ އަސާސްތައް ކަމަށް ވެސް އެ ޕާޓީގެ ބަޔާނުގައި ވެ އެވެ.\nދިވެހި ސަރުކާރު ރައީސް އިބްރާހިމް މުހައްމަދު ސޯލިހް ޕާޓީތަކުގެ ކޯލިޝަން މައުމޫން ރިފޯމް މޫވްމެންޓް (އެމްއާރުއެމް) ރައީސް މައުމޫން އަބްދުލްގައްޔޫމް\n33 ކޮމެންޓް, 55 ރިއެކްޝަންސް\nމައުމޫނަކީ މިހާރު އެމްޑީޕީ ބުނާ ހުރިހާގޮތެއް ހަދަން މަޖުބޫރުވާނެ މީހެއް. މައުމޫނަށް ޖެހޭނޭ އެގޮތެއް ގަބޫލުކުރަން. މައުމޫނު އެންޑީޕީއަށް ތާއީދު ކޮށް ސަރުކާރަށް ތާއީދުކުރުމަކީ އެކަމުން އިދިކޮޅަށް އެކަމުން އެއްވެސް ގެއްލުމެއް ވާނެ ކަމެއް ނޫން. މައުމޫނަކީ މިހާރު މާޒީ. އެއީ ސިޔާސީ މައިދާނުގައި މިހާރު އެއްވެސް މަގުބޫލު މީހެއް ނޫން.\nމިއަދު މިފެންނަނީ މިގައުމުގަ ޒިންމާދާރު އިދިކޮޅުޕާރޓީއެއް ނެތްތަން ކޯލިޝަންގެ ބައިވެރިން ރޫޅާލާވަރުގެ ހިތްވަރެއް ޕީޕީޕީއެންސީގަ ނެތްތަން ވަރުގަދަ އިދިކޮޅެއް އޮތްއިރު ކޯލިޝަން ފުނޑިގެންއައިސް އިދިކޮޅާ ގުޅުންތަންކުރިންފެނުން ނައިފަރުދާއިރާގެ މެމްބަރުމެން ސިޔާސީގޮތުން އަދި ތިޔައުޅެނީ ބޭބީ ނާސަރީޔާ ހިސާބުގަ ކަން މިހާރު ވަރަށް ސާފު\n5 އަހަރަށް ރައްޔިތުން ހޮވާފައި އޮތް ސަރުކާރެއް ވައްޓާލުން ނުވަތަ ސަރުކާރުން ރައްޔިތުންނަށް ހިދުމަތް ދިނުމަށް ހުރަސް އެޅުމަށް މަގުބަންދުކޮށް މުޒާހަރާ ކުރުމަކީ ޒިންމާދާރު ގޮތެއްނުން.\nމައުމޫނު ގާސިމު ޢިމްރާނު މި އެންމެންނަކީ ތިމާމެންގެ އަމިއްލަ އެދުން އިސްކޮށް ގައުމުގެ މަސްލަހަތު ވެއްޔާ މޮޑުނު މީހުންކަމަށް ތާރީޚުގައި ލިޔެވޭނެ\nމިހާރު ހުރި ޕާޓީތަކުން އަހަރުމެން ފުރުސަތުހޯދާ ލީޑް ކުރުމަށްވުރެން އަހަރުމެނަށާއި އަހަރުމެންގެ ސަރަޙައްދަށް އެންމެ ރަނގަޅީ މަޖިލީހުން ލިބިފައިވާ އައްޑޫގެ7ގޮނޑި ތަމްސީލު ކުރާން އައްޑޫގެ ޕާޓީއެއް އޮތުން. # ނުވަތަ ސަރަހައްދީ އަތޮޅުތަށް އެކުވެގެން ކޮޅުމަޑުލު4ގޮނޑި، ހައްދުންމަތި4ގޮނޑި ހުވަދޫ 8 ގޮނޑި، ފުވައްމުލަށް3ގޮނޑިއާއި އެކު ޖުމްލަ 26 ގޮނޑި ތަމްސީލު ކުރާން ދެކުނު ރައްޔިތުން އެމީހުންގެ އަމިއްލަ ޕާޓީއެއް އުފެއްދުން. މިއީ ގިނަ ފުރުސަތުލުބޭނެ ގޮތެއް.\nއައްޑޫވެގެން އުޅޭ މީހުން ވަކި ޕާޓީއެއް ނޫން ވަކި ގައުމެއް ހަދަން އަހަރެން ތާއީދު. ވަރަށް ރޭސިޒަމްއާ ނާއިންސާފުގެ ބައެއް. އިޖްތިމާޢީ ނަހަމަކަން ޚާއްޞަކޮށް ތައުލީމާ އިގްތިސާދީ ރޮނގުން ނާޖާއިޒު ގޮތުގައި ސަރުކާރުތެރެއިންނާ ބިޒިނަސް ދާއިރާއިން އެހެންމީހުނާ މެދު ގެންގުޅޭ. އޭގެ ނޭދެވޭ އަސަރު ދަނީ އިތުރުވަމުން.\nއައްޑޫ ކުދިން ބޭނުން ނަމަ އަހަރުމެން ޕީޕީއެމް މިއޮތީ އައްޑޫގައި އަމިއްލަ ސިޔާސީ ޕާޓީއެއް އުފައްދާން އެހީތެރިވެދީ ޕާޓީ އުފެއްދުމަށް ބޭނުންވާ ހުރިހާ ކަމެއްކޮށްދޭން. އަދި މިޕާޓީގައި ތިބި އައްޑޫގެ ހުރިހާ މެންބަރުން ނަށް އައްޑޫ ޕާޓީ އަށް ބަދަލު ވުމަށް އަހަރުމެން ތާއީދު ކުރާނަން. އަވަހަށް ތިކަން ފައްޓަވާ. ތިކަމަށް ޕީޕީއެމް ޕީއެންސީ ތާއީދު.\nބިގަރޭ. ކަލޭ ތިހިރީ ހަމަހޭގައިތަ ؟ އައްޑޫ އަކީ ތިޔަ މާލޭ މީހުން ދުނިޔެއަށް ލޯނުހުޅުވެނީސްވެސް އިޤިރޭސި މީޑީއަމް އަށް އެމީހުންގެ ދަރިންނަށް ކިޔަވައިދިން އަދި އޭގެ މާކުރިންވެސް ތައުލީމީ ގޮތުން މާލޭ މީހުނަށް ވުރެން ކުރީގައި އުޅުނު ބައެއް. މާލެ އަށް މަޝްހޫރު ހުސެން ސޮލާހުއްދީން ވެސް ކިޔަވަން އައްޑޫއަށް އައިސް އުޅުނު. ޙަސަދަ ވެރިވިޔަސް ތިއީ ތަންކޮޅެއް ބޮޑު ވަރު.\nބިގަރުބޭ އަކީ ސިނކުޑީގައި އެއްޗެއް ނެތް މީހެއްކަމުން ތިގޮތަށް ކޮމެންޓް ކުރީ. ޙަޤީގަތުގައިވެސް އައްޑޫ މީހުނަކީ ރާއްޖޭގެ އެހެން ރަށްރަށުގެ މީހުނަށްވުރެން ތަޢުލީމީ އަމިއްލަވަންތަ އަދި ވިޔަފާރީގައި އަރާތިބި ހުނަރުން ފުރިގެންވާ ބައެއް. އަހަރުމެން މި ޙަޤީގަތް ދޮގުކުރާކަށް ނުޖެހޭ. މައިތިރިވޭ.\nއަފީފު ދީދީ އާއި ބިގަރުބޭ ގެ ކޮމެންޓް ތަކަށް ލިބިފައިވާ ލައިކް އަދި ޑިސްލައިކް ބަލާލުމުން އިގޭ ކާކުކަން ރަނގަޅު ވާހަކަ އަދި ޒާތީ ޙިޔާލު ހުށަހަޅަނީ. ބިގަރުބޭ އަށް ސަލާމް.\nކޮންގޮތެއް ވިޔަސް ހަމަ ތިބެންޖެހޭނީ އެނޫންގޮތެއްނެތް، ތިމާމެން ފޭހުނު އިލޮށިގަނޑު ތިމާމެންގެ ލޮލަށް ހެރުނަސް ހަމަ ކުރެވޭނެ އެއްކަމެއްވެސް ނޯންނާނެ.\nމައުމޫނެއް، ގާސިމެއް ގައުމީ މަސްލަހަތުތަކުގާ އަޅުގަނޑުމެން ބެލުމެއްނޯނާނެ. މިގައުމު އިންޑިޔާއަށް އަޅުވެތިވަމުންދާ މިންވަރާ، ބޭރުމީހުންނަށް މިގައުމުގެ މިލްކުވެރިކަން ދިނުމަށް ކުރާމަސައްކަތާ، ރައްޔިތުން ހަނާވަމުންދާވަރަށް ޓެކްސްނެގުމާ، ދީނަށް ފުރައްސާރަކުރާމީހުންނަށް މަތީ މަގާމުތަށްދިނުމާ، ދައުލަތަށްލިބޭ ފައިސާ ތިޔަ ޕާޓީތަކަށް ބަހާލައިގެން ދިވެހި ގައުމު ދަރާ ވިކޭ މަންޒަރު ބަލާކަށް ކެތެއްނުވޭ. ތިޔަ ކޯލިޝަނަށް ދެންބުނަންޖެހެނީ ނޫނެކޭ.\nއަހަރުމެން "އެންމެން ގުޅިގެން" އެއްޕާޓީއެއްގައިނިކުމެ ކުރާންއުޅުނުމަސައްކަތް 2008 ނޮވެމްބަރ 11 ވަނަދުވަހު ޙާސިލްކޮށްފިން. # ދެންއޮތީ ގިނަރައްޔިތުންގެ ބައިވެރިވުންއޮންނަ ސިޔާސީޕާޓީތަކުގެ ދައުރުފުޅާކޮށް މަލްޓިޕާޓީނިޒާމް ފުރިހަމަގޮތުގައި ފަންކްޝަންކުރުވުން. # އެކަންކުރެވޭނީ "އަމިއްލަވަންތަ ޕާޓީތައް" ނުވަތަ އެއީ "އަހަރުމެންގެ ޕާޓީއެއްކަން" ރައްޔިތުނަށް އިޙްސާސްކުރެވިގެން. މިކަމަށް އައްޑޫ ރައްޔިތުންގެޕާޓީއެއް ނުވަތަ ކޮޅުމަޑުލުން އައްޑުއަށް ރަމްޒުވާ ޕާޓީއެއްބޭނުންވޭ.\nޝައްކެއްނެތް ސިޔާސީ ޕާޓީ ތަކަކީ މިގޮތަށް އޮންނާންޖެހޭ އެއްޗެއް މާދުރުގައި އޮތް ރަށެއްގައި އޮންނަ ޕާޓީ އަކަށް ތަބާވެގެން ތިބުމަކީ ބީރައްޓެހިގޮތެއް އޭރުން ޙަޤީގީ ޕާޓީގެ ސިފަގެއްލޭނެ އައްޑޫ މީހުން ނުވަތަ ދެކުނުގެ އަތޮޅު ތަކުގެ މީހުނަށް ވަކި ޕާޓީއެއް އޮތުމަކީ މުހިންމު އަދި ކޮންމެހެން ކުރާންޖެހޭ ކަމެއް\nތިޔަ ވިސްނުން ވަރަށް ރަނގަޅު. އޭރުން ސޭޓްގެ ޕާޓީއަށް ލިބޭ ފަދަ ކޯލިޝަބް ސްކޮޓް ތައް ވެސް ލިބޭނެ. އަދި ބަޖޭޓުން ކަންކަން ކުރާން މަޖުބޫރު ކުރެވޭނެ. ޣަޤީގަތުގައިވެސް ދެކުނަށް ޕާޓީއެއްގެ މުހިންމުކަން ވަރަށްބޮޑު. މައުނޫމަށް ސްލޮޓް ލިބޭ އިރު ކީއްވެ އަހަރުމެނަށް ސްލޮޓް ނުލިބެންވީ ؟\nއައްޑޫ މިލިޓަރީ ބޭސް އަކަށް ހަދާފަ ހުވަދޫ އަތޮޅު މީހުން ލ އަތޮޅަށް ބަދުލު ކުރާންވީ. މިމީހުންގެ ވަކިވެގަތުމުގެ ޙިޔާލު ބަދަލެއް ނުކުރެވޭނެ މިހެން ހަދައިގެން މެނުވީ.\nއހަރުމެންގެ ކަންކަމުގެ ވާހަކަ ދައްކާން އަހަރުމެންގެ ޙިޔާލު ފަތުރާން އެންމެ ރަނގަޅުވާނީ އަހަރުމެންގެ އަމިއްލަ ވަންތަ އަމިއްލަ ރައްޔިތުންގެ މެޖޯރިޓީއޮތް މިނިވަން ޕާޓީއެއް. މިކްސް ޕާޓީއެއްގައި އެއްބައެއްގެ އެއްފިކުރެއް ނުދިރުވޭނެ. ޙަޤީގަތުގައިވެސް އައްޑޫއަށް ނުވަތަ ދެކުނަށް ސިޔާސީ ޕާޓީއެއް ބޭނުންވޭ. ޙާލަތު ބަދަލު ކުރާން ބޭނުން ނަމަ ފުރަތަމަ ޕާޓީއެއް ހަދާންޖެހޭ.\nއައްޑޫ ހުވަދޫ މީހުނަށް މިއުޅެނީ ކިހިނެއްވެގެންތަ؟ ކަލޭމެން ނޫނަސް މީހުން މިރާއްޖޭގައި އެބައުޅޭ.\nރާއްޖެ ސަލާމައް ވާނީދެން އެމްޑީޕީޔާ ދުރައް ޖެހިގެން.\nއެމްއާރުއެމް މުހިމްމެއްނުން. ފޭކު ޕާޓީއެއް.\nދީނަށް ފުރައްސާރަ ކުރިމީ ހުންނަށް އުފާ ހުރި ހަބަރެއް


EU ge iss vafudheh Raajjey athuvejje | Mihaaru\nއީޔޫގެ ވަފުދުން އިދިކޮޅު ޕާޓީތަކުގެ އިސްވެރިންނާ ބައްދަލުކުރަނީ. --ފޮޓޯ:\n08 ފެބުރުއަރީ 2018 - 13:11 29 comments\nރާއްޖޭގެ މިހާރުގެ ސިޔާސީ ހާލަތާ މެދު ކަންބޮޑުވުން ފާޅުކުރުމަށް ފަހު، ޔޫރަޕިއަން ޔޫނިއަން (އީޔޫ)ގެ ގައުމުތަކުގެ ސަފީރުން ހިމެނޭ އިސް ވަފުދެއް ރޭ ރާއްޖެ އަތުވެއްޖެ އެވެ.\nމި ވަފުދުގައި، އީޔޫގެ ސަފީރުގެ އިތުރުން ޖަރުމަނާއި އިނގިރޭސި ވިލާތް ފަދަ ގައުމުތަކުގެ ސަފީރުން ވެސް ހިމެނިވަޑައިގަންނަވާ ކަން އެނގިފައި ވެ އެވެ.\nމި ބޭފުޅުން މިއަދު ވަނީ އިދިކޮޅު ސިޔާސީ ފަރާތްތަކާ ބައްދަލުކޮށް، އެ މީހުންގެ ކަންބޮޑުވުންތައް އޮޅުންފިލުވައިފަ އެވެ. މި ވަފުދުން ސަރުކާރުގެ އިސް ބޭފުޅުންނާ ވެސް ބައްދަލުކުރާ ގޮތަށް ވަނީ ހަމަޖެހިފަ އެވެ.\nޖަލު ހުކުމުގައި ތިއްބެވި އިދިކޮޅު ސިޔާސީ ބޭފުޅުންތަކެއް ދޫކޮށްލަން ރާއްޖޭގެ އެންމެ މަތީ ކޯޓުން ނެރުނު، އަމުރު ސަރުކާރުން ތަންފީޒު ނުކޮށްގެން ކަންބޮޑުވުން ފާޅުކުރި ގައުމުތަކުގެ ތެރޭގައި އިންޑިއާ އާއި ސްރީ ލަންކާ އާއި އެމެރިކާ އާއި ޖަރުމަނާއި އިނގިރޭސި ވިލާތް ހިމެނެ އެވެ. މީގެ އިތުރުން އދ. ގެ ހިއުމަން ރައިޓްސް ކޮމެޓީ އާއި އެމްނެސްޓީ ފަދަ ޖަމާއަތްތައް ވެސް ހިމެނެ އެވެ.\nRaajjeyge massalaigai salaamathee majileehuge baddhaluvumeh baavanee\nއެއްވެސް ޝަރުތެއް ނެތި، އެ ހުކުމް ތަންފީޒު ކުރަން ގޮވާލަމުން ދަނިކޮށް، ސަރުކާރުން ދެން އަމަލުކުރި ގޮތާ މެދު ވެސް ބައެއް ގައުމުތަކުން ހިތްހަމައެއް ނުޖެހެ އެވެ.\nއެއީ، ކުއްލި ހާލަތު އިއުލާން ކުރައްވައި އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ހައްޔަރުކޮށް އަދި އާންމުންގެ ބައެއް ހައްގުތައް ހަނިކުރުމެވެ. އެ ދެބޭފުޅުންގެ އިތުރުން ޖުޑީޝަލް އެޑްމިނިސްޓްރޭޓަރު ހަސަން ސައީދާއި ކުރީގެ ރައީސް މައުމޫން އަބްދުލް ގައްޔޫމަށް ވެސް ފުލުހުން ކުރަނީ ރިޝްވަތުގެ ތުހުމަތެވެ.\nއުއްތަމަ ފަނޑިޔާރާއި އަލީ ހަމީދު ހައްޔަރު ކުރުމަށް ފަހު، ސިޔާސީ އިދިކޮޅު ބޭފުޅުން ދޫކުރުމަށް ކުރިން ކުރި އަމުރު، ތިން ފަނޑިޔާރުންގެ މަޖިލީހުން ވަނީ ބާތިލްކޮށްފަ އެވެ.\nމި ފިޔަވަޅުތަކާ ހެދި ސަރުކާރަށް ކުރިމަތިކުރާ ޕްރެޝަރު ވަނީ އިތުރަށް ބޮޑުވެފަ އެވެ.\nRaajjeyge haalathu belumah beyruge faraiythakah sarukaarun dhauvathu dheefi\nކުއްލި ނުރައްކަލުގެ ހާލަތު ސަރުކާރުން އިއުލާންކުރުން އީޔޫގެ ބައެއް ގައުމުތަކުން ސިފަކުރަނީ "ޑިމޮކްރަސީ އަށް ދިން ހަމަލާއެއް"ގެ ގޮތުގަ އެވެ.\nސުޕްރީމް ކޯޓުން ނެރުނު އަމުރުތަށް ތަބާނުވެ، ފަނޑިޔާރުންތަކެއް ހައްޔަރުކުރި މައްސަލާގައި އދ. ގެ ސަލާމަތީ މަޖިލީހުގެ ބައްދަލުވުމެއް ވެސް ބާއްވަން ވަނީ ނިންމައިފަ އެވެ.\nއިތުރު ލިޔުންތައް ސިޔާސީ ޕާޓީ އީޔޫ ސަރުކާރު ސުޕްރީމް ކޯޓް އިދިކޮޅު ފަރާތްތައް ރާއްޖެ-އީޔޫ ކުއްލި ނުރައްކަލުގެ ހާލަތު\nއީޔޫއިން ދަތިކުރުމުގެ ފިޔަވަޅެއް ނާޅާނެ: ރާއްޖެ\nފިޔަވަޅު އަޅަން ޖެހިދާނެކަމުގެ އިންޒާރު އީޔޫ އިން ދީފި


Lanka ge hamanujehun thakugai 100 meehun hayyaru koffi | Mihaaru\nލަންކާގެ ހަމަނުޖެހުންތައް ކޮންޓްރޯލް ކުރުމުގެ ގޮތުން، ކޮލަމްބޯގެ އުތުރުން އޮންނަ މިނުވަންގޮޑާގައި ރިކްޝޯއެއް ސިފައިން ޗެކް ކުރަނީ. --ފޮޓޯ:އޭއެފްޕީ\nލަންކާގެ ހަމަނުޖެހުންތަކުގައި 100 މީހުން ހައްޔަރުކޮށްފި\n16 މެއި 2019 - 12:15\nފުލުހުންގެ ތަރުޖަމާން ރުވާން ގުނަސެކަރަ ވިދާޅުވީ ހަމަނުޖެހުން އެންމެ ބޮޑަށް ހިންގި ނޯތު-ވެސްޓަން ޕްރޮވިންސް (އެންޑަބްލިއުޕީ) އިން ހައްޔަރު ކުރި 78 މީހުން އަދިވެސް ތިބީ ފުލުހުންގެ ބެލުމުގެ ދަށުގައި ކަމަށެވެ. އެހެން ހިސާބުތަކުން މީހުން ހައްޔަރު ކުރީ ފުލުހުން ހިންގި އޮޕަރޭޝަންތަކުގަ އެވެ.\nއެންޑަބްލިއުޕީގެ ހަމަނުޖެހުންތައް ކޮންޓްރޯލް ކުރުމަށް އިތުރު 5،500 ފުލުހުން ވަނީ ފޮނުވައިފަ އެވެ. އެ ޕްރޮވިންސްގެ ހަމަނުޖެހުންތަކުގައި ހޯމަ ދުވަހު ވަނީ މުސްލިމަކު މަރާލައިފަ އެވެ. އަދި މުސްލިމުންގެ ފިހާރަތަކާއި މިސްކިތްތަކަށް ވަނީ ގެއްލުން ދީފަ އެވެ.\nލަންކާގެ މުސްލިމުންނަށް ހަމަލާތައް އަމާޒުވާން ފެށީ އެޕްރީލް 21 ވަނަ ދުވަހު ދިން ބޮން ގޮއްވުމުގެ ހަމަލާތަކަށް ރައްދު ދިނުމުގެ ގޮތުންނެވެ.\nގުނަސެކަރަ ވިދާޅުވީ ކޮލަމްބޯގެ އުތުރުން އޮންނަ އެންޑަބްލިއުޕީ އާއި ޖެހިގެން އޮންނަ ގަމްޕަހާ އަވަށުގައި މިހާރު ވެސް އޮންނަނީ ރޭގަނޑު ކާފިއު ހިންގާފައި ކަމަށެވެ. ހަމަނުޖެހުންތައް ބޮޑުވުމުން މި ހަފުތާގައި މުޅި ލަންކާގައި ވަނީ ދެ ރެއަކު ކާފިއު ހިންގައިފަ އެވެ.\nސިފައިންގެ ތަރުޖަމާން ސުމިތު އަތަޕައްތޫ ވިދާޅުވެފައި ވަނީ ހަމަނުޖެހުމުގެ ހާލަތު މިހާރު ކޮންޓްރޯލް ކޮށްފައިވާ ކަމަށެވެ.\nފުލުހުން ބުނީ ހަމަނުޖެހުން ހިންގި ސަރަހައްދުތަކުގެ ސީސީޓީވީ ފުޓޭޖްތައް ބެލުމުގައި ވެސް ފުލުހުންގެ އެތައް އޮފިޝަލުންނެއް ހަރަކާތްތެރިވަމުންދާ ކަމަށެވެ.\nސަރުކާރުގެ ތަރުޖަމާން ނަވިން ޑިސަނަޔަކަ ވިދާޅުވީ ހަމަނުޖެހުމުގައި އިސްކޮށް ތިބި މީހުން ދެނެގެންފައިވާ ކަމަށާއި އެ މީހުން މިހާރު ތިބީ ފުލުހުންގެ ބެލުމުގެ ދަށުގައި ކަމަށެވެ. ހައްޔަރުކޮށްފައިވާ މީހުންގެ ތެރޭގައި ލަންކާގެ ބުޑިސްޓުންގެ އިސް މީހެއް ކަމަށްވާ އަމިތު ވީރަސިންހަ ހިމެނެ އެވެ. މިދިޔަ އަހަރުގެ މާޗު މަހު ކެންޑީގައި މުސްލިމުންނާ ދެކޮޅަށް ދިން ހަމަލާތަކުގައި ވެސް އިސްކޮށް ހުރީ އޭނާ އެވެ.\nއިތުރު ލިޔުންތައް ސްރީ ލަންކާ މިސްކިތްތައް


Tsunami Eri Sarahahdhun Lootuvun Ithuruve, 92 Meehun Hayyaru Kohfi - Vaguthu\nސުނާމީ އެރި ސަރަހައްދުން ލޫޓުވުން އިތުރުވެ، 92 މީހުން ހައްޔަރުކޮށްފި\nބިންހެލުމެއްގެ ސަބަބުން ގެއްލުން ލިބިފައި- ފޮޓޯ:ކިފީ\nއިންޑޮނޭޝިއާގެ ސުލަވެސީ ޕްރޮވިންސަށް މިދިޔަ ހުކުރު ދުވަހު އައި ބާރުގަދަ ބިންހެލުމާއި، އޭގެ ފަހުން އެރި ސުނާމީ އަށް ފަހު އެތައް ބަޔަކު ހާލުގައި ޖެހިފައި ވާއިރު އެސަރަހައްދުގައި ހުރި އިމާރާތްތަކުން މުދަލާއި، ކާބޯތަކެތި ލޫޓުވުމުގެ މައްސަލަތައް އިތުރުވެފައިވާ ކަމަށް އިންޑޮނޭޝިއާ ފުލުހުން ވިދާޅުވެއްޖެއެވެ.\nއިންޑޮނޭޝިއާ ފުލުހުން ވިދާޅުވީ ލޫޓް ވުމުގެ މައްސަލަތަކުގައި މިހާތަނަށް 92 މީހުން ހައްޔަރު ކޮށްފައިވާ ކަމަށެވެ.\nބްރިގޭޑިއާ ޖެނެރަލް ޑެޑީ ޕްރެސެޓޯ ވިދާޅުވީ ބިންހެލުން އައި ސަރަހައްދާއި ސުނާމީ އެރި ސަރަހައްދުގެ ސަލާމަތީ ކަންތައްތައް ވަރުގަދަ ކުރުމަށް އިޔުރު ފުލުހުން މިހާރު ނެރެފައިވާ ކަމަށެވެ.\nލޫޓްވުމުގެ މައްސަލަތަކުގައި ހައްޔަރު ކުރި މީހުންގެ އަތުން ވަނީ ކާބޯތަކެތީގެ އިތުރުން، ވެހިކަލްތަކަށް އަޅާ ތެލާއި، ދަނޑުވެރިކަން ކުރަން ބޭނުންވާ ތަފާތު އެއްޗެއްސާއި، އިމާރާތް ކުރުމަށް ބޭނުންވާ ތަފާތު އެއްޗެހި ވެސް ފެނިފައެވެ.\nގިނަ ބަޔަކު ހާލުގައި ޖެހިފައިވާ ސަރަހައްދުން ލޫޓްވުން އިތުރުވެފައި ވާއިރު ހާލުގައި ޖެހިފައިވާ މީހުންނަށް އެހީތެރިކަން ފޯރުކޮށްދިނުން ލަަސްވަމުން ދާކަމަށް ބުނެ ގިނަަ ބަޔަކު ދަނީ ކަންބޮޑުވުން ފާޅުކުރަމުންނެވެ.\nމިއަދު އިންޑޮނޭޝިއާގެ ކަމާބެހޭ ފަރާތްތަކުން ބުނީ ބިންހެލުމާއި ސުނާމީގެ ސަބަބުން މަރުވި މީހުންގެ އަދަދު މިހާރު 1424 އަށް އަރަފައިވާ ކަމަށެވެ. ބިންހެލުމާއި ސުނާމީގެ ސަބަބުން ވެއްޓިފައިވާ އިމާރާތްތަކުގެ ދަށުގައި އަދިވެސް މަރުވެފައިވާ އެތައް ބަޔަކު ތިބޭނެ ކަމަށް ލަފާކުރެވޭ ކަމަށް މީހުން ސަލާމަތް ކުރުމުގައި ހަރަކާތްތެރިވާ ފަރާތްތަކުން ބުނެއެވެ.


Mi Mahu Ehmme Gina Fathuruverin Aiee India In, Eiee 8,514 Fathuruverin\nމިމަހު އެންމެ ގިނަ ފަތުރުވެރިން އައީ އިންޑިއާއިން، އެއީ 8،514 ފަތުރުވެރިން\nބޮލީވުޑްގެ މަޝްހޫރު ފިލްމީތަރި ޝިލްޕާ ޝެޓީ އާއިލާއާއެކު ރާއްޖޭގެ ރިސޯޓެއްގައި --\nމިމަހުގެ މިހާތަނަށް ބަލާއިރު ރާއްޖެ އަށް އެންމެ ގިނަ ފަތުރުވެރިން އައި ގައުމަކަށް އަވަށްޓެރި އިންޑިއާ ވެއްޖެއެވެ.\nމި މަހުގެ އެއްވަނަ ދުވަހުން ފެށިގެން މި މަހުގެ 15ވަނަ ދުވަހާއި ހަމައަށް ރާއްޖެ އައިސްފައިވާ ފަތުރުވެރިންގެ އަދަދާއި ވަކިވަކި ދުވަސްތަކުގައި ފަތުރުވެރިން ރާއްޖެ އައި މިންވަރާއި ގުޅޭ ތަފާސް ހިސާބުތަކެއް މޯލްޑިވްސް އިމިގްރޭޝަން އިން ވަނީ އާއްމު ކޮށްފައެވެ.\nއެ ތަފާސް ހިސާބުތަކުން ދައްކާ ގޮތުގައި ވޭތުވެދިޔަ 15 ދުވަހުގެ ތެރޭގައި ރާއްޖެ އަށް އެންމެ ގިނަ ފަތުރުވެރިން ޒިޔާރަތް ކުރި ގައުމަކަށް ވެފައި ވަނީ އަވަށްޓެރި އިންޑިއާއެވެ. އެ ގައުމުން އެކަނިވެސް ވޭތުވެދިޔަ 15 ދުވަހުގެ ތެރޭގައި 8،514 ފަތުރުވެރިން ވަނީ ރާއްޖެ އައިސްފައެވެ. ވޭތުވެދިޔަ 15 ދުވަހުގެ ތެރޭގައި އެންމެ ދުވަހެއްގައި ވެސް އިންޑިއާގެ ފަތުރުވެރިން ރާއްޖެ ނާންނަ ދުވަހެއް ނެތެވެ. އެންމެ ގިނަ ފަތުރުވެރިން އިންޑިއާ އިން އައިސްފައި ވަނީ މި މަހުގެ 13ވަނަ ދުވަހުއެވެ. އެދުވަހު އެގައުމުން އެކަނިވެސް 935 ފަތުރުވެރިން ވަނީ ރާއްޖެ އައިސްފައެވެ.\nތަފާސް ހިސާބުތަކުން ދައްކާ ގޮތުގައި ދެވަނަ އަށް އެންމެ ގިނަ ފަތުރުވެރިން އައި ގައުމަކީ ޔޫކޭއެވެ. އެގައުމުން މި މަހުގެ ފުރަތަމަ 15 ދުވަހުގެ ތެރޭގައި 6،348 ފަތުރުވެރިން ވަނީ ރާއްޖެ އައިސްފައެވެ. އެގައުމުން ވެސް އެންމެ ގިނަ ފަތުރުވެރިން ރާއްޖެ އައި ކަމަށް ދައްކަނީ މި މަހުގެ 13ވަނަ ދުވަހުއެވެ. އެ ދުވަހު އެގައުމުން ވަނީ 842 ފަތުރުވެރިން އައިސްފައެވެ.\nތިންވަނަ އަށް އެންމެ ގިނަ ފަތުރުވެރިން މި މަހުގެ ފުރަތަމަ 15ގައި ރާއްޖެ އައިސްފައި ވަނީ ރަޝިޔާ އިންނެވެ. އެގައުމުން 6،048 ފަތުރުވެރިން ރާއްޖެ އައިސްފައިވާ ކަމަށް އިމިގްރޭޝަންގެ ތަފާސް ހިސާބުތަކުން ދައްކައެވެ. މި މަހުގެ ފަސްވަނަ ދުވަހާއި 12ވަނަ ދުވަހު އެގައުމުން ވަނީ ގިނަ އަދަދެއްގެ ފަތުރުވެރިން ރާއްޖެ އައިސްފައެވެ.\nތަފާސް ހިސާބުތައް ދައްކާ ގޮތުގައި މި މަހުގެ ފުރަތަމަ 15ގައި ރާއްޖެ އަށް ވަނީ 36،731 ފަތުރުވެރިން އައިސްފައެވެ.\nކޮވިޑް19 އާއި ގުޅިގެން ރާއްޖޭގެ ބޯޑަރު ބަންދުކުރީ މިދިޔަ މާޗު މަހުގެ ތެރޭގައެވެ. އޭގެ ފަހުން ރާއްޖޭގެ ބޯޑަރު އަލުން ހުޅުވާލީ ޖުލައި މަހުގެ 15ވަނަ ދުވަހުއެވެ. ބޯޑަރު ހުޅުވާލި ފަހުން ރާއްޖޭގެ އިގްތިސޯދުގެ މައިނާރު ކަމަށްވާ ފަތުރުވެރިކަން އަންނަނީ ވަރަށް ބޮޑަށް ރަނގަޅުވަމުންނެވެ.\nއެގޮތުން ދުވާލެއްގެ މައްޗަށް ރާއްޖެ އަންނަ ފަތުރުވެރިންގެ އަދަދު ވެސް އަންނަނީ ރަނގަޅުވަމުންނެވެ. ރިސޯޓުތަކާއި ގެސްޓު ހައުސްތައް ފަދަ ތަންތަނުގެ އޮކިއުޕެންސީ ރަނގަޅުވަމުން އަންނަކަން ފާހަގަކޮށްލެވެއެވެ.


ފުވައްމުލައް ސިޓީއިން ކޮވިޑްގެ އަދަދުތަށް ދަށަށް – Mikal News\nކޮވިޑް-19 ފުވައްމުލައް ސިޓީގެ ދުވަހީ އަދަދު. 28 އޮގަސްޓް 2021\nފުވައްމުލައް ސިޓީއިން ކޮވިޑްގެ އަދަދުތަށް ފާއިތުވި ދެ ދުވަހު ދަށަށް ދާ ކަމަށް ދައްކައެވެ. އެގޮތުން އިއްޔެ ބަލި ޖެހުނު މީހުންގެ އަދަދު ދަށަށް ޖެހިފައިވާއިރު އެކްޓިވް ކޭސްގެ އަދަދު ފާއިތުވި ދެ ދުވަހު ވެސް ވަނީ ދަށަށް ގޮސްފައި އެވެ އަދި އެ ދެ ދުވަހުވެސް ރަށުތެރޭ ސާމްޕަލެއް ޕޮޒިޓިވް ވެފައި ނުވުމަކީ ހެޔޮފާލަކަށް ވެދާނެއެވެ.\nއިއްޔެ ފުވައްމުލައް ސިޓީއިން 8 މީހަކު ބައްޔަށް ފައްސިވެފައި ވެއެވެ. އޭގައި ހިމެނެނީ މުޅިންވެސް ކޮންޓެކްޓް ޓްރޭސިންގެ ސާމްޕަލުން ޕޮޒިޓީވްވި މީހުންނެވެ. ފާއިތުވި7ދުވަހުގެ އެވްރެޖަށް ބަލާއިރު ބައްޔަށް ފައްސިވާ މީހުންގެ އަދަދު ހުރީ 12.3 ގައެވެ. އަދި ޓެސްޓް ކުރެވޭ ސާމްޕަލްގެ ނިސްބަތުން ބަލި ފެތުރޭ ނިސްބަތް ހުރީ %4.85 ގައެވެ.\nފުވައްމުލައް ސިޓީއިން އިއްޔެ ކޮވިޑް-19އަށް ޕޮޒިޓިވްވި 8 މީހުންނާއެކު މިހާރު އެސިޓީގެ އެކްޓިވް ކޭސްގެ އަދަދު މިވަނީ 156 ގައެވެ. އެއާއެކު މިހާރު ފުވައްމުލައްމުލައް ސިޓީއިން ޖުމުލަ ޕޮޒިޓިވްވި އަދަދަކީ 1197 އެވެ. އަދި ބަލިން ރަނގަޅުވެފައި ވަނީ 1039 މީހުންނެވެ.\nމިހާތަނަށް ވެކްސިން ޖެހި މީހުން – ފުވައްމުލައް ސިޓީއިން. 28 އޮގަސްޓް 2021\nވެކްސިން ދިނުމުގެ އެއހަފުތާގެ ޚާއްސަ ޕްރޮގްރާމެއް ފުވައްމުލައް ސިޓީ ކައުންސިލާއި ފުވައމުލަކު ހޮސްޕިޓަލް ގުޅިގެން ވަނީ ފަށާފައެވެ. އެ ހަފުތާގައި ވެކްސިން ޖާހާ މީހުންގެ މެދުގައި ގުރުއަތުން ހޮވޭ3ފާރާތްތަކަށް ވަނީ 1000 ރުފިޔާގެއ އިނާމު ހުށަހަޅާފައެވެ. އަދި އިތުރު5ފަރާތަކަށް ކޮންމެ ފަރާތަކަށް2މީހުންގެ ކެއުމެއް ވެސް ހުށަހަޅާފައި ވެއެވެ. އެހަރަކާތުގެ އަމާޒަކީ މިމަސް ނިމުމުގެ ކުރިން ފުވައްމުލައް ސިޓީގެ ވެކްސިން ޖެހި އާބާދީ %90 މީހުންނަށް ހެދުން ކަމަށް ސިޓީ ކައުންސިލުން ހާމަކުރައްވާފައި ވެއެވެ.\nމިމަހު 22 ވަނަ ދުވަހުން ފެށިގެން ފުވައްމުލައް ސިޓީ ވަނީ އެޗްޕީއޭގެ މޮނިޓަރިން އަށް ލާފައެވެ.\nއަލަށް ނެގި ސާމްޕަލް 165 (ރަށުތެރޭ 80)\nނަތީޖާ ނުލިބޭ 139\nނަތީޖާ ލިބުނު 161 (ރަށުތެރޭ 76)\nފުރަތަމަ ޑޯޒް: – އާއެކު ޖުމުލަ 7181\nދެވަނަ ޑޯޒް: -، އާއެކު ޖުމުލަ 5365


REPORT: Islam Foiythakuge Kuh Hurun: Massalaige Enme Funah! - Vaguthu\nއިސްލާމް ފޮތްތަކުގައި ކުށް ހުރުން: މައްސަލައިގެ އެންމެ ފުނަށް!\n1 ހަފްތާ ކުރިން ( ސެޕްޓެމްބަރު 9, 2021 )\nފޮތެއް ފާސްކޮށް ނެރޭއިރު ބަލަން ޖެހޭ ވަރަށް ނުބަލައި ދޫކޮށްލުމަކީ ކޮށްވެގެން ވާނެ ކަމެއް ނޫނެވެ. ގައުމަކަށް ފައިދާ ކުރަނިވި ޖީލެއްގެ ގޮތުގައި ބިނާ ކުރުމަށް އެންމެ މުހިއްމު ދައުރެއް އަދާ ކުރަނީ ޅައިރުން ފެށިގެން ފުރާވަރަށް ދާން ދެން މަދަރުސާތައް މެދުވެރިކޮށް ފޯރުކޮށްދެވޭ ތައުލީމެވެ.\nރާއްޖެއަކީ ސައްތައިން ސައްތަ މުސްލިމު ގައުމެކެވެ. ގާނޫނު އަސާސީއާއި ގާނޫނުތަކާއި މުޖުތަމައުގެ ހަމަތައް ހިފަހައްޓާފައި އޮންނަނީ އިސްލާމީ ރިވެތި އުސޫލުތަކުގައެވެ. ދިވެހި ދަރީންގެ ތަރުބިއްޔަތަކީ އިސްލާމީ ތަރުބިއްޔަތެވެ. މި ދުނިޔެ މަތީގައި ވެސް އެންމެ ފުރިހަމަކޮށް އޮތް އެ ނިޒާމުގެ އިލްމުގެ އެންމެ މުހިއްމު މަސްދަރު ކަމުގައިވާ ކީރިތި ޤުރްއާންގެ ބައެއް ސޫރަތްތަކުގައި ކުށެއް ހުރެ ދޫކޮށްލެވުމަކީ ސީރިއަސް މައްސަލައެކެވެ.\nދިވެހި ދަރިވަރުންނަށް ދީފައިވާ އިސްލާމް ފޮތްތަކުގައި ސޫރަތްތައް ނުބައިކޮށް އޮތް މައްސަލަ ފެންމަތިވީ އިހަކަށް ދުވަހުގައެވެ. އޭގެ ތެރޭގައި ގްރޭޑް އެކެއްގެ ގުރުއާން ފޮތުގެ އައްނަބައު ސޫރަތާއި އައްނާޒިޢާތު ސޫރަތުގެ އާޔަތްތައް އެއްވެ، އެއް ސޫރަތެއްގެ ގޮތުގައި އޮތް ކަން ވަނީ ހާމަވެފައެވެ. މީގެ އިތުރުން ގްރޭޑް 12 ގެ އިސްލާމް ފޮތުގައިވާ ސޫރަތުލް އަންފާލުގެ 74 ވަނަ އާޔަތް ވެސް ނުބައިކަން ފާހަގަވިއެވެ. ދީނީ އިލްމުވެރިން އަމިއްލައަށް އިސްވެ ފޮތްތައް ދިރާސާ ކުރަން ފެށިއެވެ. ގްރޭޑް އެކަކާއި 12 ގެ އިތުރުން 2، 5، 6، 8 އަދި 10 ގެ ފޮތުން ވެސް މައްސަލަތައް ފެނުނީއެވެ.\nކުށް ހުރި ފޮތް ބޭނުން ކުރާތާ އެތައް އަހަރެއް!\nފޮތްތަކުގައި ސޫރަތްތައް ނުބައިކޮށް އޮތް މައްސަލަ ފެންމަތިވެގެން އެޑިއުކޭޝަން މިނިސްޓްރު ޑރ. އައިޝަތު އަލީ ނޫސްވެރިންނަށް ވިދާޅުވީ ދިވެހިން ކަންބޮޑުވާނެ ވާހަކަތަކެކެވެ.\nއެއް ކަމަކަށް ގްރޭޑް2ގެ ފޮތްތައް ބޭނުން ކުރަމުން ދިޔައީ 2015 ވަނަ އަހަރުން ފެށިގެން ކަން ފާހަގަކުރެއްވިއެވެ. ގްރޭޑް-12 ގެ އިސްލާމް ފޮތަކީ ވެސް 2018 ވަނަ އަހަރުގެ އޮކްޓޯބަރު މަހު އިސްލާމިކް މިނިސްޓްރީން ފާސްކޮށްގެން ބޭނުން ކުރަމުން އައި ފޮތެއް ކަމަށް ވިދާޅުވިއެވެ. ކުށްތައް އެންމެ ފުރަތަމަ ފާހަގަ ކުރެވުނު ގްރޭޑް-1 ގެ ފޮތަކީ މި އަހަރު އަލަށް ބޭނުންކުރަން ފެށި ފޮތްތަކެވެ.\n"ފޮތްތަކުން ކުށް ފެނުމަކީ އާންމުކޮށް ދިމާވާ މައްސަލައެއް. ނަމަވެސް ގުރުއާނުގެ އާޔަތެއްގައި ކުށެއް އޮވެގެން ނުވާނެކަން ގަބޫލުކުރަން. މި ކަމުގައި އިހުމާލެއް އޮތްތޯ އަޅުގަނޑުމެން ބަލާނަން،" މިނިސްޓަރު ޑރ. އައިޝަތު އަލީ ވިދާޅުވެފައިވެއެވެ.\nމިނިސްޓަރު މިފަދައިން ވިދާޅުވެފައިވާއިރު، މީގެ ކުރިން މިފަދަ މައްސަލަތައް އެއްވެސް ޓީޗަރަކަށް ނުވަތަ ދަރިވަރަކަށް ފާހަގަ ވެފައިނުވަނީ ހެއްޔެވެ؟ 2015ވަނަ އަހަރުން ފެށިގެން އެ ފޮތްތައް ދަރިވަރުންނަށް ކިޔަވައިދިނުމަށް ބޭނުންކުރަމުން ގެންދިޔައިރު، ސޫރަތްތަކުގައި ކުށް ހުރިކަން ޓީޗަރުންނަށް ފާހަގަ ނުވެ އޮވެދާނެތޯ ގިނަ ބަޔަކު މީސް މީޑިއާގައި ސުވާލުކޮށް ކަންބޮޑުވުން ދަނީ ފާޅުކުރަމުންނެވެ.\nޓީޗަރުންނަށް މީގެ ކުރިން މި މައްސަލަތައް ފާހަގަވި!\nނަން ނުޖަހަން ޝަރުތުކޮށް އިސްލާމް ކިޔަވައިދެމުންދާ މުދައްރިސަކު ބުނީ މިދިޔަ އަހަރު ވެސް ބައެއް ގްރޭޑްތަކުގެ ފޮތްތަކުން އެ މައްސަލަތައް ފާހަގަވެފައިވާ ކަމަށެވެ. އެކަންކަން މިނިސްޓްރީގެ ސަމާލުކަމަށް ގެނެސް، ބައެއް ކުށްތައް ރަނގަޅު ކޮށްފައިވާކަން ފާހަގަ ކުރިއެވެ.\n"އަޅުގަނޑުމެންނަށް ހަމަ ފާހަގަވޭ މައްސަލަތައް ހުރި ކަން، އެ ކަން ފާހަގަވެގެން މީގެ ކުރިން ވެސް އަޅުގަނޑުމެން މި ކަންކަން ރިޕޯޓް ކޮށްފައި އޮންނާނެ، ރިޕޯޓް ކޮށްގެން ބައެއް ސޫރަތްތަކުގައި ހުރި ކުށްތައް އެބަ ހުރި އިސްލާހުކޮށްފަ ވެސް، ފަހުން އަނެއްކާ ވެސް ހަމަ އެހެން ފާހަގަނުވާ ކުށްކުށް ފާހަގަވަމުން ދިޔައީ، އެހެން އަނެއްކާ ވެސް ހުރި ކުށްކުށް ފެނިގެން އެ އުޅެނީ،" މުދައްރިސް ވިދާޅުވިއެވެ.\nނަން ނުޖަހަން ޝަރުތުކޮށް ވާހަކަ ދެއްކި އިތުރު އިސްލާމް މުދައްރިސަކު ފާހަގަ ކުރެއްވި ގޮތުގައި އިސްލާމް މުދައްރިސުންނަކީ ވަރަށް ގުޅިގެން މަސައްކަތް ކުރައްވާ ބަޔެކެވެ. މި ގޮތުން 250 އެއްހާ އިސްލާމް މުދައްރިސުންނާއެކު ވައިބާ ގްރޫޕެއް އުފައްދައިގެން، އަބަދުވެސް ފޮތްތަކުގައި ހުންނަ މައްސަލަތައް ފާހަގަ ކޮށްދެމުންދާ ކަން އޭނާ ފާހަގަ ކުރެއްވިއެވެ.\n"250 އެއްހާ އިސްލާމް ޓީޗަރުން ތިބި ގްރޫޕެއް އަޅުގަނޑުމެން ހިންގަން، އޭގައި އަބަދުވެސް މަޝްވަރާ ކުރާނެ، ޓީޗަރުން ޕްރިންޓް ކޮށްފައި ކުށް އިސްލާހުކޮށް ފޮތްތަކުގައި ތަތް ކޮށްފައި ހުންނާނެ، ގަނޑު ވެސް ދީފައި އޮންނާނެ، ހޭލުންތެރި ކުރުމުގެ ޕްރޮގްރާމްތަކުގައި ވެސް ދައްކާފައި ހުންނާނެ، ރަސްމީކޮށް ބައްދަލުކޮށްފައި ވެސް މި ކަންކަން ފާހަގަ ކޮށްފައި ވާނެ،" މުދައްރިސް ވިދާޅުވިއެވެ.\nމިއިން ކޮންމެ މުދައްރިސަކު އިތުރު ކަމެއް ވެސް ފާހަގަ ކުރައްވައެވެ. އިސްލާމް މުދައްރިސުން އެއިން މަސައްކަތް ކުރައްވަނީ ގައުމީ ޚިދުމަތެއްގެ ގޮތުގައި ދެކިގެން ދަރިވަރުންނަށް އެންމެ ރަނގަޅު ގޮތުގައި އިލްމު ފޯރުކޮށްދެއްވުމަށެވެ. އެހެންވެ މައްސަލައެއް ފާހަގަވާ ކޮންމެ ފަހަރަކު އެ ކަންކަން މުދައްރިސުން މީޑިއާއަށް ނުގެންގޮސްދާނެއެވެ. އެކަމަކު އެ ކަން އިސްލާހު ކުރަން އިސްލާމް ޓީޗަރުން އަބަދުވެސް މަސައްކަތް ކުރެއެވެ.\nފޮތްތައް ފާސްކުރި ކޮމިޓީ ފަރުވާ ކުޑަ!\nއިސްލާމް ފޮތްތަކާއި ގުރުއާން ފޮތްތައް ޕްރިންޓްކޮށް ދަރިވަރުންނަށް ދޫކުރުމުގެ ކުރިން ނޭޝަނަލް އިންސްޓިޓިއުޝަން އޮފް އެޑިއުކޭޝަން (އެންއައިއީ) އާއީ އިސްލާމިކް މިނިސްޓްރީން ޗެކް ކުރެއެވެ. މިނިސްޓްރީން ފޮތްތައް ޗެކްކުރަނީ "ފޮތް ފާސްކުރާ ކޮމިޓީ" އިންނެވެ. މި ކޮމިޓީއަކީ ހަތް މެމްބަރަކު ހިމެނޭ ކޮމިޓީއެކެވެ.\nއިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވި ގޮތުގައި ސްކޫލުތަކުގެ ދަރިވަރުންނަށް ކިޔަވައި ދިނުމަށް ބޭނުން ކުރާ އިސްލާމް ފޮތްތަކުގެ ގިނަ ސޫރަތްތަކެއް ނުބައިކޮށް ލިޔެވިފައިވަނީ އިސްލާމިކް މިނިސްޓްރީ ތެރޭގައި އޮންނަ ފޮތް ފާސް ކުރާ ކޮމިޓީން އެންމެ އެކަށީގެންވާ ވަރަށް ބެލިފައިނުވާތީ ކަމަށެވެ.\n"މީގެ ކުރިން ކޮމިޓީން ފޮތްތައް ފާސްކުރާ އިރު މިފަދަ މައްސަލައެއް ކުރިމަތިވެފައިނުވާ ކަމަށާއި، މިފަހަރު އެ މައްސަލަ ދިމާވެފައިވަނީ އެންމެ ރަނގަޅަށް ފޮތްތައް ބެލިފައިނުވާތީ" ޒާހިރު ވިދާޅުވިއެވެ.\nމިއީ އިސްލާމް މުދައްރިސް ވެސް ކަންބޮޑުވުން ފާޅުކުރާ ކަމެކެވެ. މުދައްރިސުންނަށް ކުށްތައް ފާހަގަވެގެން އެންއައިއީއަށް އެކަން ރިޕޯޓް ކުރެވުނަސް، ފަހުން ޗާޕުކޮށްގެން ނެރުނު ފޮތްތަކުގައި ވެސް ކުށްތައް ތަކުރާރުކޮށްފައި އޮތުމެވެ. އަދި ބައެއް ފޮތްތަކުގައި އެ ކުށް ފާހަގަވެފައި އޮވެގެން ރިޕޯޓް ކުރުމުން ވެސް އާ ޗާޕެއް ނުނެރި ކުރިން އޮތް ފޮތް ނެރޭ ކަމެވެ.\nއިސްލާމިކް މިިސްޓަރު ޑރ. އަހްމަދުޒާހިރު --\nމަރުހަލާތައް ހަރުދަނާކުރަން ޖެހޭ!\nމިހާރު ވެސް ކޮންމެ ސަރުކާރެއްގައި ފޮތްތައް ފާސްކުރަން އޮންނަނީ ގިނަ ދިރާސާތަކެއް ކުރެވޭ މުތާލިއާތައް ގިނަ ދިގު މަރުހަލާއެއް ކަމުގައި ސަރުކާރުތަކުގެ އިސް މަގާމުތައް ފުރުއްވާފައިވާ ތިއްބެވި ބޭފުޅުން ފާހަގަ ކުރައްވައެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި ޑިފެންސް މިނިސްޓަރު ކަން ވެސް ކުރެއްވި އަދި މީގެ ކުރިން ތައުލީމީ ދާއިރާގައި ގިނަ މަސައްކަތްތަކެއް ކުރައްވާފައިވާ، މިހާރު ރައްޔިތުންގެ މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް ވަނީ އެ ސަރުކާރުގައި މަރުހަލާ އޮތް ގޮތް ވެސް ތަފްސީލް ކޮށްދެއްވައިފައެވެ.\nއިސްލާމިކް މިނިސްޓަރު ޑރ. ޒާހިރު ފާހަގަ ކުރައްވާ ގޮތުގައި މިހާރު ވެސް މި އޮންނަނީ ދިގު މަރުހަލާއެކެވެ. ފޮތްތައް ތައްޔާރު ކުރާ ފަރާތްތަކުން ދެލިކޮޕީތައް އެންއައިއީއާއި މިނިސްޓްރީއަށް ފޮނުވުމުން، ފޮތް މުތާލިއާކޮށް އޭގައި ކުށެއް އޮތްތޯ ބަލައެވެ. އަދި ކުށެއް ފާހަގަ ވެއްޖެނަމަ ޕްރިންޓް ކުރުމުގެ ކުރިއަށް ފޮތްތައް ތައްޔާރު ކުރާ ފަރާތްތަކަށް ހަމަ ފޮނުވައެވެ.\nއެޑިއުކޭޝަން މިނިސްޓްރީގައި ކުރިން މަސައްކަތް ކުރެއްވި ބޭފުޅަކު ވިދާޅުވި ގޮތުގައި މި ކަންކަން ހައްލު ކުރެވޭނީ ސްކޫލްތަކާއި މިނިސްޓްރީއާ ވެސް ވަރަށް ބޮޑަށް ގުޅިގެންނެވެ. މި ގޮތުން ފޮތްތައް ފޮނުވާފައި، އަލުން އެ ފޮތްތައް މުތާލިއާކޮށް ކުށްތައް ހުރިތޯ ޕްރިންސިޕަލުންނާއި އިސްލާމް މުދައްރިސުންނަށް އެންގޭނެއެވެ. އޭރުން އަނެއްކާ ވެސް މުތާލިއާ ކުރަން އޮންނަ މަރުހަލާ ފުޅާވެ ދަރިވަރުންގެ އަތަށް ފޮތްތައް ދިނުމުގެ ކުރިން އެ ކަމެއް ބެލިދާނެއެވެ.\n"އަޅުގަނޑަށް ފެންނަނީ ދަރިވަރުންގެ އަތަށް ފޮތްތައް ދިނުމުގެ ކުރިން ސްކޫލް އިން ވެސް ބަލާނެ ގޮތަކަށް ސާކިއުލާތަކާއި އުސޫލުތަކެއް ހަމަޖައްސަން، އަބަދަލު ފޮތްތައް ޕްރިންޓެއްވެސް ނުކުރެވޭނެ ދޯ، ސްކޫލުން ދެން އެ އިސްލާހު ކުރެވެން އޮތް ގޮތަކަށް ފާހަގަ ކޮށްގެން ދަރިވަރުންނަށް ކިޔައިދޭން، އެކަމަކު ހާމަކުރެވި ދެފުށް ފެންނަ އުސޫލެއް އޭގައި އޮންނަން ވާނެ،" އޭނާ ވިދާޅުވިއެވެ.\nއިސްލާމް ފޮތުގައި ކުށްތައް\nނަން ހާމަނުކުރަން ޝަރުތުކޮށް ވާހަކަ ދެއްކި އިސްލާމް މުދައްރިސަކު ވެސް ފާހަގަ ކުރެއްވީ މިހާރު މިނިސްޓްރީން 14 ސެޕްޓެމްބަރުގެ ކުރިން މި ކަންކަން ބަލައި، ފޮތްތަކުން މައްސަލައެއް ފާހަގަވެފައި އޮތް ނަމަ އެ މައްސަލައެއް މިނިސްޓްރީއަށް އަންގަން ސްކޫލްތަކަށް އަންގާފައިވާ ކަމަށެވެ. މިއީ މި ކަން ހައްލު ކުރަން ރަނގަޅު ކަމެއް ގޮތުގައި އޭނާ ފާހަގަ ކުރައްވައެވެ.\n"އިސްލާމް ޓީޗަރުން، ސްކޫލުން މައްސަލަ ފާހަގަވީމަ، ފޮތުން އިސްލާހު ކުރެވެން އޮތް ގޮތަކުން އިސްލާހު ކުރުމުން މި ކަން ރަނގަޅު ވާނެ،" އިސްލާމް މުދައްރިސް ވިދާޅުވިއެވެ.\nމި ސީރިއަސް މައްސަލަ ބަލަން ވެސް ޖެހެއެވެ. އޭގައި ބަޔެއްގެ އިހުމާލެއް އޮތް ކަން ނުވަތަ ނޫން ކަން ވެސް ޔަގީން ކުރަން ޖެހެއެވެ. އިހުލާމެއްވާނަމަ އެ ބަޔަކަށް ފިޔަވަޅު ވެސް އަޅަން ވާނެއެވެ. އަދި ދެވަނަ ފަހަރަށް މިފަދަ ކަންކަން ތަކުރާރު ނުވާނެ ގޮތަކަށް އިންތިޒާމުތައް ބައްޓަން ކުރަން ޖެހެއެވެެ. އިސްލާމް ދީނުގެ ތަރުބިއްޔަތު ދީގެން ނޫނީ ހަރުދަނާ ޖީލެއްގެ ގޮތުގައި އަންނަން އޮތް ޖީލު ބިނާ ނުކުރެވޭނެ ކަން އެއީ ދެބަސްވެވޭނެ ކަމެއް ނޫނެވެ.\nސެޕްޓެމްބަރު 9, 2021 16:32\nއަސްލު މައްސަލައަކީ އަނގަޔެއް އޮތަސް ފެންވަރު ނެތުން. ދީނުގެމަގުގެ ނަމުގައި ނެރުނު ނޫސް މެދުނުކެނޑި އެތައް އަހަރަކު ނެރުނުއިރު މީހަކަށް ފާޑުނުކިޔުނީ ފެންވަރު ހުރި ދަންނަ ބަޔަކު އެކަން ކުރީމާ. މިހާރު ވާގޮތަކީ މީހާގެ އަތުގައި އޮންނަނީ ސެޓުފިކެޓެއް. ފެންވަރެއް ނުހުރޭ. ތަޖުރިބާއެއް ނުހުރޭ. ސެޓުފިކެޓް އޮތީމާ އެހެން މީހަކު ބުނާ އެއްޗެއް ގަބޫލެއް ނުކުރޭ. ހިތުން މާބޮޑަށް އެނގިފައި ތިބެނީ. ނޭނގޭކަން ނޭނގޭ ހާލު އެހާ ފަރުވާކުޑަވާނެ. ފޮތް ލިޔާ މީހުންނާއި އެޑިޓަރުންނަކީ ތަފާތު ބައެއް. މިރާއްޖޭގައި ފޮތް ލިޔާނީވެސް އެޑިޓްކުރާނީވެސް ބަލާނީވެސް އެއްބަޔެއް. ފައިސާގެ ބޭނުމުގައި ހުރިހާ ތަނަކަށް އަތްބާނައިގެން ތިބޭނީ. މިހާރު ތިބި މުދައްރިސުންގެ ތެރޭގައި ތާނައަކުރު ކުދިންނަށް ލިޔަންވީގޮތް ބުނެދޭން ދަންނަ އެއްމެ މީހަކު ނެތޭ ބުނުމަކީ މުޅިން ދޮގަކަށް ނުވާނެ.\nސެޕްޓެމްބަރު 9, 2021 17:07\nޓީޗަރުން އިހުތިޖާޖުނުކުރާ ސަރުކާރަކަށްއައީ މިސަރުކާރުއެކަނި ފެހިގާނޫނުއަސާސީ އައި ފަހުން..ގިނަ ޓީޗަރުން މިސަރުކާރުގެ ނޭއްގާނީ ކަންތައްތަ ފަސްއަޅާ ފޮރުވަދޭތީ މިހިސާބަށް ކަންތައްމިދިޔައީ..ސާރޭޖަހާސެ އައްޗާ ހުސްތަންތަން ފުރަންޖެއްސީ ކޮން ވެރިކަމެއްގަ..އިންޑިޔާގެ ސަގާ ފަތް ކިޔަވަދޭންޖެހޭތަ އަހަރެމެންގެ ދަރިންނަ..އިންޑިޔާގެ ދީންތަކާ ބަސްތަކާ އެމީހުންގެ ދިދަނަގައިގެން އެމީހުންގެ ހެދުންތައް އަޅުވައިގެން ސްކޫލުތަކުގެ ސްޓޭޖްތަކުގަ ދައްކަންޖެހޭތަ...މިއީ ސަރުކާރާ ނުރުހޭތީ އަހަރެންބުނާ ވާހަކައެއްނޫން މިއީ ވަތަނީ ދީނީ ގައުމީ މައްސަލައެއް..މިއީ ކުރިމަގުގަ މިގައުމުގަ ފަސޭހަވުމެނެތް ބޮޑު ޒަޙަމެމިލައްވަނީ މިއަދު މިކަމުގެ ފަރުވާއެއްނުކޮށް ޕޭންކިލާއެއް ކާލައިގެން ތިބެއްޖެނަމަ އެންޓިބައޮޓިކުން ނުގުޑާ ފަރުވާނެތް ބައްޔެކަމުގަިކަންވާނެ..ވަގުތުނޫހުން މިކަމުގަވެސް ނުބުނާނެބާ މިއީ ކުރީސަރުކާގެ ކަމެކޭ ކޮންހާ ފޮނެއްހޭ ތިއަރުވަނީ...ކަމުގެ އެއްމެ ފުނުގަހުރިއެއްޗެ ވަގުތުނޫހަކަށް މިއަދު ތިލަ ނުކޮއްދެވޭނެ..ވަގުތުގަވަނީ އޮކްސިޖަން ލިމިޓްކޮއް ފަ..3މީޓަރަށް ފީނައިގެން ނު ފެންނާނެ 30މީޓަރު އަޑީގަ ހުރިއެއްޗެ..\nސެޕްޓެމްބަރު 9, 2021 18:53\nކުށްނުލާ އިސްލާން ފޮތެއް ނެރުނީމަ ގައުމަށް ލިބޭ ފައިދާއެއް އޮވޭތަ؟\nސެޕްޓެމްބަރު 9, 2021 19:59\nމަޖިލީހުން ގުރުއާން ފޮތްތަށް ބަލާފާސްކުރަންފެނޭ ބޮޑު މުސާރަނަގައުގެން ތިބެނީ ކޮންމެސް ކަމެއްކުރަން!\nސެޕްޓެމްބަރު 9, 2021 20:45\nބުނަންތަ ވަކި މީހެއްގެ ބަޔެއްގެ ޒިންމާއެއްނޫން ކުދިންނަށް ހެޔޮގޮތް އަންގައިދިނުން މައިން ބަފައިން ވެސް ޖެހޭނެދޯ ޒިންމާ ނަގައިގެން މުސްލިމެއްގެ ގޮތުގައި ދަރި ގެންގުޅެން މައިން ބަފައިން ހަކުރު ބޮއެފަ ދަރި އެހެން އުޅެންފެއްޓުމުން ދެންބުނަންވީތަ ޑރ އައިސަ ޔާ އޭނަގެ އަޚްވާނުންގެ ސަބަބުން ވީ ކަންތަކޭ\nސެޕްޓެމްބަރު 9, 2021 22:00\n2019 ވަނަ އަހަރު މިފޮތްތައް ޗާޕްކުރި ދުވަސްވަރުވެސް ނޫްސް ތަކަށް ލާދީނީ ކޮށް ފޮތްތައްޔާރު ކުރާވާހަ ފެންމަތިވެފަ އޮބިފައޮތީ ތިލަމިވީ އެއްގޯސްވީހެން ހީވީމަ ގޯނިން ބޭރުވެގެން ދިއުމުން.\nސެޕްޓެމްބަރު 16, 2021 18:51\n"އެޑިއުކޭޝަން މިނިސްޓްރީގައި ކުރިން މަސައްކަތް ކުރެއްވި ބޭފުޅަކު ވިދާޅުވި ގޮތުގައި މި ކަންކަން ހައްލު ކުރެވޭނީ ސްކޫލްތަކާއި މިނިސްޓްރީއާ ވެސް ވަރަށް ބޮޑަށް ގުޅިގެންނެވެ. މި ގޮތުން ފޮތްތައް ފޮނުވާފައި، އަލުން އެ ފޮތްތައް މުތާލިއާކޮށް ކުށްތައް ހުރިތޯ ޕްރިންސިޕަލުންނާއި އިސްލާމް މުދައްރިސުންނަށް އެންގޭނެއެވެ." މީ ހާދަ ތާކުން ތާކު ނުޖެހޭ ބުނުމެއް.\nމިކަން ކުރަން ވަކި ކޮމިޓީއެއް ނަގާފައި މުސާރައާއި އެލަވަންސްތައް ދޭއިރު، އެމަސައްކަތް އެހެން ބަޔަކު ނުވަތަ މުދައްރިސުން ކުރަން ޖެހުމަކީ އިތުރު ބުރައެއް މުދައްރިސުންނަށް.\nސެޕްޓެމްބަރު 18, 2021 15:01\nއާޓިކަލް ހުޅުވާލީ ވަރަށް ކިޔާހިތުން، ވާނުވާ ބަލާލާ ހިތުން. އެކަމް މުޅި ލިޔުމުގައި އޮތީ އޭނަ ބުނީ މީނަބުނީ ކިޔައިގެން ލިޔެފަ.